**Vlada Crne Gore**

**Ministarstvo rada i socijalnog staranja**

**Strategija razvoja sistema socijalne i dječje zaštite za period od 2024. do 2028. godine sa Akcionim planom za 2024-2025 godinu**

**NACRT**

**jun 2024. godine**

SADRŽAJ:

[1. UVOD 3](#_Toc167106897)

[2. ANALIZA 18](#_Toc167106898)

[2.1. Pregled sprovođenja Strategije razvoja sistema socijalne i dječje zaštite za period od 2018. do 2022. godine 19](#_Toc167106899)

[2.2. Grupe koje žive u izraženom riziku od siromaštva i isključenosti 20](#_Toc167106900)

[2.3. Osnovna prava na materijalna davanja iz socijalne i dječje zaštite 28](#_Toc167106901)

[2.3.1. Osnovna materijalna davanja u socijalnoj zaštiti 29](#_Toc167106902)

[2.3.2. Osnovna materijalna davanja u dječjoj zaštiti 31](#_Toc167106903)

[2.4. Usluge socijalne i dječje zaštite 32](#_Toc167106905)

[2.5. Unapređenje kvaliteta upravljanja u sistemu socijalne i dječje zaštite na svim nivoima 43](#_Toc167106907)

[2.5.1. Informacioni sistem socijalnog staranja (ISSS) – E- socijala 51](#_Toc167106908)

[2.6 Informacioni sIstem socijalnog staranja (e-socijala) 53](#_Toc167106909)

[3. FINANSIJSKI OKVIR ZA SPROVOĐENJE STRATEGIJE 54](#_Toc167106910)

[4. OPIS AKTIVNOSTI NADLEŽNIH ORGANA I TIJELA ZA PRAĆENJE SPROVOĐENJA STRATEGIJE 55](#_Toc167106911)

[5. NAČIN IZVJEŠTAVANJA I EVALUACIJE 55](#_Toc167106912)

**Lista skraćenica**

AROPE - Stopa rizika od siromaštva ili socijalne isključenosti

BDP – Bruto domaći proizvod

CEDAW – Konvencija o eliminaciji svih oblika diskriminacije žena

CEDEM - Centar za demokratiju i ljudska prava

COR – Cilj održivog razvoja

CZSR – Centar za socijalni rad

DNjP – Dodatak za njegu i pomoć

ECP - Evropska socijalna povelja

EK – Evropska komisija

ESF – Evropski socijalni fond

EU – Evropska unija

IPA – Instrument za pretpristupnu pomoć (eng. *Instrument for Pre-accession Assistance*)

ISSS – Informacioni sistem socijalnog staranja

JLS – Jedinica lokalne samouprave

JU – Javna ustanova

LI – Lična invalidnina

MICS – Istraživanje višestrukih indikatora

MO – Materijalno obezbjeđenje

MONSTAT – Zavod za statistiku Crne Gore

MRSS – Ministarstvo rada i socijalnog staranja

NSOR – Nacionalna strategija održivog razvoja do 2030. godine

NVO – Nevladina organizacija

OCD – Organizacija civilnog društva

OECD – Organizacija za ekonomsku saradnju i razvoj (eng. *Organization for Economic Cooperation and Development*)

PA – Personalna asistencija

PER – Program ekonomskih reformi

SDZ – Socijalna i dječja zaštita

SOPEES – Operativni program za zapošljavanje, obrazovanje i socijalnu zaštitu

SPRV – Srednjoročni program rada Vlade

SRSSI – Stopa rizika od siromaštva ili socijalne isključenosti

SRS – Stopa rizika od siromaštva

SIMD – Stopa izrazite materijalne deprivacije

UN – Ujedinjene nacije

UNDP – Program Ujedinjenih nacija za razvoj

UNICEF – Dječiji fond Ujedinjenih nacija

VCG – Vlada Crne Gore

ZSDZ – Zavod za socijalnu i dječju zaštitu

ZZZCG – Zavod za zapošljavanje Crne Gore

# UVOD

***Svrha donošenja strateškog dokumenta***


Strategija razvoja sistema socijalne i dječje zaštite za period od 2024. do 2028. godine (u daljem tekstu: Strategija) sa Akcionim planom za 2024. godinu za sprovođenje Strategije donosi se u cilju obezbjeđenja i ostvarivanja mjera i programa namijenjenih pojedincu/ki i porodici kojima je uslijed posebnih okolnosti i socijalnog rizika potreban odgovarajući oblik socijalne i dječije zaštite.

Strategija predstavlja četvrti nacionalni strateški dokument koji utvrđuje ciljeve i prioritete za dalji razvoj sistema socijalne i dječije zaštite, način postizanja tih ciljeva, vremenski okvir, finansijska sredstva neophodna za njihovo postizanje, kao i međusektorsku saradnju organa državne uprave uključenih u sprovođenje Strategije.

Vlada Crne Gore je usmjerena na stvaranje humanog i ekonomski stabilnog društva, koje obezbjeđuje razvoj i kontinuitet kvalitetne socijalne i dječje zaštite, zasnovane na potrebama i u najboljem interesu korisnika/ca. U tom cilju usvojena je Strategija razvoja sistema socijalne i dječje zaštite za period 2008‒2012. godine, a po isteku perioda na koji se ova Strategija odnosila, Vlada Crne Gore usvojila je Strategiju razvoja sistema socijalne i dječje zašitite za period 2013‒2017. godine, zatim i Strategiju razvoja sistema socijalne i dječje zaštite za period od 2018‒2022. godine. Osnov za donošenje strateških dokumenata jeste Zakon o socijalnoj i dječjoj zaštiti[[1]](#footnote-1)

Efikasan i efektivan sistem socijalne i dječije zaštite, kojem teži Crna Gora, treba da obezbijedi mjere i programe koji prvenstveno imaju najveći pozitivni uticaj za korisnike/ce, uz jasnije definisanje mehanizama i plana finansiranja, uz finansijsku održivost. U krajnjem, jačanje sistema će u narednom periodu doprinijeti kontinuiranom smanjenju siromaštva i ranjivosti populacije kroz jačanje preventivne funkcije i omogućavanje da populacija izađe iz sistema socijalne i dječje zaštite. U skladu sa navedenim, svrha donošenja ove Strategije ogleda se u potrebi za unapređenjem normativnog okvira, adekvatnosti materijalnih davanja, dostupnosti i kvaliteta usluga socijalne i dječje zaštite, unaprijeđenja sistema licenciranja pružalaca usluga, sistema licenciranja stručnih radnika/ca, sistema akreditacije programa obuke, organizacije, normativima, standardima i načinu rada u centrima za socijalni rad i supervizijske podrške i vršenje nadzora u socijalnoj i dječjoj zaštiti.

Važno je ukazati na cjelokupnu strukturu svih zainteresovanih strana čiji će doprinos realizaciji ciljeva i aktivnosti zastupljenih u ovom strateškom dokumentu omogućiti izgradnju funkcionalnog, održivog i kvalitetnog sistema socijalne i dječje zaštite, sa građaninom Crne Gore kao krajnjim korisnikom. Pored predstavnika/ca institucija koje su zastupljene u Radnoj grupi za izradu strateškog dokumenta, radi se o sljedećim zainteresovanim stranama:



U narednim poglavljima strateškog dokumenta dat je prikaz usklađenosti strategije sa nacionalnim strateškim okvirom i međunarodnim obavezama koje je Crna Gora preuzela.

***Usaglašenost sa postojećim strateškim okvirom u Crnoj Gori***

Sistem strateškog planiranja u Crnoj Gori podrazumijeva vertikalno i horizontalno usklađivanje postojećih strateških dokumenata u cilju poboljšanja kvaliteta, ali i postizanja efikasnije implementacije, unapređenja međusektorske saradnje i uspostavljanja održivog mehanizma za praćenje implementacije.

***Srednjoročni program rada Vlade Crne Gore 2024–2027. (SPRV)***

Razvoj strateškog dokumenta je u potpunosti usmjeren ka ostvarenju cilja 18: *Solidarno društvo za dostojanstven život i jednake šanse* iz SPRV. Kao indikator navedenog cilja planirano je da se stepen uključenosti radno sposobnih korisnika/ca materijalnog obezbjeđenja na tržište rada sa početnih 7.000 do 2027. godine poveća na 7200; broj hraniteljskih porodica sa 350 do 2027. godine poveća za 15%; broj pružalaca standardne usluge porodični smještaj sa 35 do 2027. godine poveća za 15%; broj pružalaca usluga socijalne i dječje zaštite za žrtve rodno zasnovanog nasilja sa 13 do 2027. godine poveća za 15%; broj pružalaca usluga podrške za život u zajednici za osobe sa invaliditetom i djecu sa smetnjama u razvoju sa 45 do 2027. godine poveća za 15%[[2]](#footnote-2). U vezi sa ovim ciljem sprovodiće se aktivnosti na daljoj reformi sistema socijalne i dječje zaštite i reformi sistema invaliditeta, prilikom čega će se povećati inkluzija svih ranjivih kategorija našeg društva i povećati dostupnost usluga, u najmanje restriktivnom okruženju, dok će se sa druge strane, reformom sistema vještačenja invaliditeta omogućiti prelazak sa medicinskog modela na model ljudskih prava, u skladu sa UN Konvencijom o pravima osoba sa invaliditetom[[3]](#footnote-3).

***Nacionalna strategija održivog razvoja do 2030. godine (NSOR)***

Pri izradi Strategije poštovan je princip usklađenosti ovog dokumenta sa obavezama koje proističu iz krovnog strateškog dokumenta Crne Gore – Nacionalne strategije održivog razvoja do 2030. godine (NSOR). NSOR identifikuje da sistem pružanja zdravstvenih, socijalnih i obrazovnih usluga djeci s posebnim obrazovnim potrebama nije podjednako razvijen niti ujednačen po opštinama[[4]](#footnote-4) i da socijalne ustanove ne raspolažu dovoljnim sredstvima za realizaciju aktivnosti usklađenih sa standardima, uz ocjenu da postojeći sistem socijalne i dječije zaštite ne zadovoljava u dovoljnoj mjeri strukturne potrebe ranjivih kategorija stanovništva. Uz to, ocijenjeno je da sistem nije fleksibilan i da nije dovoljno prilagođen savremenim potrebama, kao i da centralizovani sistem socijalne i dječije zaštite povlači problem prepoznavanja specifičnosti socijalnih pitanja na lokalnom nivou[[5]](#footnote-5).

|  |  |
| --- | --- |
| **Mjere u NSOR** | **Podmjere u NSOR** |
| * + 1. **Spriječiti i ublažiti efekte starenja stanovništva SDG 8 (8.3), 17 (17.4)** | 1.1.1.2 Obezbijediti adekvatan nivo socijalnih davanja za djecu.  1.1.1.6 Obezbijediti adekvatan nivo socijalne zaštite za stariju i ugroženu populaciju. |
| **2.1.1 Obezbijediti preduslove za zdrav razvoj pojedinca u okviru porodice SDG 3 (3.1, 3.2, 3.7), SDG 5 (5.2, 5.3 and 5.6), SDG 8 (8.7), SDG 16 (16.1, 16.2)** | 2.1.1.1 Obezbijediti uslove za zdravo i održivo zasnivanje porodice SDG 3 (3.1) i 5 (5.6):  - razviti sistem obrazovanja o porodici i roditeljstvu prije zasnivanja porodice;  - razviti efikasan sistem podrške porodicama i roditeljima u vezi sa svim izazovima roditeljstva i porodičnog života;  - u cilju popravljanja demografske situacije u državi razviti sistem podrške za osnivanje i opstanak mladih porodica kao što su podrška rješavanju stambenog pitanja, olakšice pri podizanju stambenih kredita, olakšice za započinjanje biznisa i sl.;  - obezbijediti univerzalan pristup uslugama seksualnog i reproduktivnog zdravlja, uključujući planiranje porodice, informisanje i edukaciju, kao i integrisanje reproduktivnog zdravlja u nacionalne strategije i programe, SDG 3 (3.7), 5 (5.6).  2.1.1.2 Edukovati populaciju o alternativnim oblicima porodice (npr. jednočlana porodica, porodica sa samohranim roditeljem, partnerstvo bez braka, hraniteljska porodica i sl.);  - razvijati i promovisati sistem hraniteljstva;  - razviti efikasan sistem podrške djeci sa smetnjama i teškoćama u razvoju i njihovim porodicama.  2.1.1.4 Efikasno se boriti protiv nasilja u porodici, SDG 5 (5.2) i 16 (16.1, 16.2):  - podići nivo svijesti građana o problemu nasilja u porodici;  - uspostaviti efikasan sistem prevencije nasilja u porodici;  - unaprijediti socijalnu i drugu zaštitu žrtava porodičnog nasilja;  - unaprijediti normativni sistem koji reguliše oblast nasilja u porodici;  - unaprijediti zaštitu djece od nasilja, zlostavljanja, zanemarivanja i drugih oblika ponižavajućeg postupanja i kažnjavanja, uključujući onlajn nasilje, ekspolataciju i zlostavljanje djece;  - eliminisati sve štetne prakse, kao što je dječji, rani i prisilni brak, SDG 5 (5.3) – obezbijediti zabranu i ukidanje svih oblika dječjeg rada, SDG 8 (8.7).  2.1.1.5 Eliminisati sve oblike nasilja nad svim ženama i djevojčicama u javnim i privatnim sferama, uključujući trgovinu ljudima i seksualne i druge vrste iskorišćavanja, SDG 5 (5.2, 5.3), SDG 8 (8.7). |
| **2.1.5 Eliminisati diskriminaciju osoba sa invaliditetom SDG 10 (10.3), SDG 11 (11.2), SDG 16 (16.7, 16.b)** | 2.1.5.3 Obezbijediti socijalne, zdravstvene i druge usluge osobama sa invaliditetom u skladu sa njihovim realnim potrebama i u skladu sa međunarodnim standardima, SDG 10 (10.3).  2.1.5.4 Obezbijediti osobama sa invaliditetom adekvatan standard življenja i socijalnu sigurnost, SDG 10 (10.3). |
| **2.1.6 Eliminisati diskriminaciju starih lica SDG 3 (3.8)** | 2.1.6.1 Povećati efikasnost i kvalitet usluga socijalne zaštite starih lica, SDG 3.  2.1.6.2 Pojačati socijalnu i materijalnu sigurnost siromašnih starih lica, SDG 3. 2.1.6.3 Obezbjeđivanje adekvatne infrastrukture za smještaj i brigu o starim (uključujući i bolesnim) licima SDG 3 (3.8). 2.1.6.4 Razviti efikasan sistem prevencije i borbe protiv nasilja nad starim licima, (SDG 3).  2.1.6.5 Graditi pozitivnu društvenu klimu prema starim licima i starenju kao procesu, (SDG 3). |
| **2.5.2 Osigurati socijalnu stabilnost i smanjiti stopu siromaštva SDG 1 (1.1, 1.2, 1.3, 1.4, 1.a and 1.b ), SDG 2 (2.1, 2.2), SDG 4 (4.4), SDG 8 (8.5, 8.6 , 8.8, 8.b) i SDG 10 (10.1, 10.3, 10.4), SDG 16 (16.3)** | 2.5.2.7 Iskorijeniti ekstremno siromaštvo među ljudima, SDG 1 (1.1).  2.5.2.8 Smanjiti najmanje za pola udio muškaraca, žena i djece koji žive ispod linije apsolutnog siromaštva, SDG 1 (1.2).  2.5.2.11 Targetirati socijalno ugrožene grupe efikasnim mjerama socijalne i drugih politika, SDG 1 (1.3, 1.b). 2.5.2.12 Unaprijediti dostupnost, priuštivost i kvalitet socijalnih usluga.  2.5.2.13 Unaprijediti sistem dodjele socijalnih naknada i programa podrške namijenjenih građanima kojima je to najpotrebnije.  2.5.2.14 Pružiti podršku programima psihosocijalne zaštite kategorijama stanovništva kojima prijeti socijalna isključenost.  2.5.2.15 Uključiti rodno senzitivnu dimenziju u strateško rješavanje problema siromaštva, SDG1 (1.b).  2.5.2.19 Omogućiti značajnu mobilizaciju sredstava iz raznih izvora u cilju obezbjeđivanja adekvatnih sredstava za programe i politike za okončanje siromaštva u svim njegovim dimenzijama, SDG 1 (1.a). |
| **2.5.3 Boriti se protiv socijalne isključenosti SDG 1 (1.3, 1.4, 1.b, ) 8 (8.6, 8.7) 10 (10.2, 10.3), 11 (11.1, 11.2)** | 2.5.3.1 Efikasno primjenjivati postojeće i kreirati nove programe usmjerene na grupe pod rizikom od marginalizacije, SDG 1 (1.3, 1.4, 1.b),SDG 8 ( 8.7), SDG 10 (10.2, 10.3): - s obzirom na ekonomski status (siromašni, nezaposleni, trajno nezaposleni, beskućnici, raseljene osobe, migranti, azilanti, izbjeglice, lica u riziku od apatridije) - s obzirom na porodičnu strukturu (jednočlana domaćinstva, samohrani roditelji, djeca bez roditeljskog staranja, omladina koja su odrasla kao djeca bez roditeljskog staranja, porodice s velikim brojem djece)  - s obzirom na identitet (nacionalne/etničke/rasne/ vjerske manjine, seksualne i rodne manjine)  - s obzirom na starost (djeca, mladi, stari, penzioneri), uključujući zabranu dječjeg rada u svim njegovim oblicima  - s obzirom na počinjenje krivičnog djela (zatvorenici i bivši zatvorenici, osobe s poremećajima u ponašanju, žrtve zločina, žrtve trafikinga ili nasilja u porodici)  - s obzirom na obrazovanje (lica bez obrazovanja ili sa niskim stepenom obrazovanja)  - s obzirom na zdravstveno stanje (psihički oboljele osobe, osobe zaražene HIV/AIDS-om i Hepatitisom C, osobe s problemima zavisnosti, osobe oboljele od genetskih ili hroničnih bolesti)  - s obzirom na invaliditet ili smetnje u razvoju.  2.5.3.2 Osnivati i pružati podršku programima prihvatilišta i programima nužnog smještaja, SDG 11 (11.1, 11.2). 2.5.3.3 Unapređivati standarde stanovanja ranjivih grupa i socijalnog stanovanja. |

***Program ekonomskih reformi 2024-2026 (PER)***

Strateški dokument je usklađen sa PER-om, u dijelu koji se donosi na reformsku mjeru Reforma sistema socijalne i dječije zaštite na osnovu Mape puta. Ključna aktivnost ove reformske mjere odnosi se na analizu troškova, finansijske održivosti i izradu finansijskog plana reforme sistema socijalne i dječje zaštite, koji će dati smjernice za održivo dugoročno budžetsko planiranje i integraciju reformskih mjera kroz programski budžet države. U praksi, analiza će se bazirati na procjeni troškova svih raspoloživih servisa i materijalnih davanja iz domena socijalne i dječije zaštite, što će omogućiti operacionalizaciju nove Strategije za socijalnu i dječiju zaštitu čije se usvajanje planira za II kvartal 2024. godine. Implementacijom ove mjere će se dodatno doprinijeti ostvarivanju cilja održivog razvoja CO1 –svijet bez siromaštva i CO10 -smanjenje nejednakosti[[6]](#footnote-6).

Aktivnosti planirane za 2024. godine su izrada Metodologije za izračunavanje cijene usluga podrške za život u zajednici, izrada i usvajanje Strategije razvoja sistema socijalne i dječije zaštite i Strategije deinstitucionalizacije i nastavak unaprijeđivanja koordinacije i saradnje MRSS, centara za socijalni rad i pružaoca usluga kroz sprovođenje nadzorne i koordinativne funkcije MRSS i dalje unaprijeđenje kapaciteta sistema da pruža usluge vođenja slučaja i upućivanja korisnika/ca, MRSS, centri za socijalni rad.

Aktivnost planirana za 2025. godinu je utvrđivanje minimalnog paketa usluga socijalne i dječije zaštite, kreiranje paketa usluga iz socijalne i dječje zaštite (npr. minimalni paket usluga za osobe s invaliditetom ili za starije osobe ili mlađu djecu) kako bi se obezbijedili lako upućivanje i pristup svim ključnim uslugama i na najbolji način odgovorilo potrebama korisnika/ca.

Aktivnost planirana za 2026. godinu je uspostavljanje novih specijalizovanih usluga za žrtve rodno zasnovanog nasilja u skladu sa Istanbulskom konvencijom.

***Program pristupanja Crne Gore Evropskoj uniji (PPCG) 2023-2024.***

PPCG-om, kao jednim od krovnih nacionalnih strateških dokumenata, predviđeno je usvajanje Strategije socijalne i dječje zaštite kaojednog od ključnih segmenata u okviru Poglavlja 19: Socijalna politika i zapošljavanje[[7]](#footnote-7). Usvajanjem ovog dokumenta pruža se dodatni doprinos putu Crne Gore ka EU, pri čemu je važno ukazati da je Crna Gora izradom Akcionog plana za postepeno usklađivanje zakonodavstva i izgradnju neophodnih kapaciteta za implementaciju i sprovođenje evropske pravne tekovine ispunila uslov za otvaranje Poglavlja 19, što je i potvrđeno na Međuvladinoj konferenciji koja je održana 13. Decembra 2016. godine[[8]](#footnote-8).

***Strategija regionalnog razvoja 2023-2027.***

Strateški dokument je usklađen sa Strategijom regionalnog razvoja 2023-2027, u dijelu koji se odnosi na stvaranje uslova za ravnomjerni razvoj svih regiona Crne Gore, sa akcentom na potrebu obezbjeđivanja većeg nivoa socijalne inkluzije i razvoja socijalnih politika koje su namijenjene manje razvijenim regionima u Crnoj Gori. U tom pogledu, primarni akcenat je stavljen na usklađenost sa:

* Operativni cilj 2.1. Unaprjeđenje ljudskog kapitala kroz poboljšanje kvaliteta obrazovanja, zdravstvene i socijalne zaštite[[9]](#footnote-9). Nivo usklađenosti sa ovim ciljem se ogleda u potrebi obezbjeđivanja većeg nivoa ulaganja u razvoj infrastructure za socijalnu zaštitu u manje ravijenim regionima Crne Gore.

***Strategija za zaštitu lica sa invaliditetom od diskriminacije i promociju jednakosti za period 2022-2027.***

Socijalna zaštita ima ključnu ulogu u ostvarivanju prava lica s invaliditetom svih uzrasta, primarno kroz obezbjeđivanje odgovarajućeg životnog standarda, zajedno sa osnovnim nivoom sigurnosti prihoda. Na taj način se stvaraju uslovi za smanjenje nivoa siromaštva i ranjivosti sa kojim se suočavaju lica s invaliditetom[[10]](#footnote-10) zbog čega se ovim strateškim dokumentom stavlja akcenat na ostvarivanje operativnog cilja 5: Obezbijediti punu ravnopravnost i priznavanje svih prava iz oblasti socijalne i dječje zaštite licima s invaliditetom koja garantuju potrebne uslove za samostalan život u zajednici. Kao indikator učinka navedenog cilja planirano je smanjenje procenta lica s invaliditetom kojima nije priznato određeno zakonom garantovano pravo iz oblasti socijalne zaštite za 85% do kraja 2027. godine[[11]](#footnote-11). Takođe, operativnim ciljem 6: Omogućavanje jednakog prava licima s invaliditetom pod starateljstvom da formiraju bračnu zajednicu i uklanjanje postojećih zakonskih ograničenja roditeljskih prava lica s invaliditetom, a kao indikator učinka planira se smanjenje broja lica s invaliditetom kojima je oduzeta poslovna sposobnost u skladu sa preporukama Komiteta UN za 20% do kraja 2027. godine[[12]](#footnote-12).

***Strategija za mlade 2023-2027.***

U okviru politika namijenjenih mladima u Crnoj Gori, primarni akcenat je stavljen na usklađenost sa operativnim ciljem 3 u okviru Strategije za mlade koji se odnosi na ostvarenje međuresornog doprinosa poboljšanju sveukupnog položaja mladih, kroz implementaciju sledećih mjera[[13]](#footnote-13):

* Mjera 3.1: Kreirati međuresorni set aktivnosti za unapređenje prilika za razvoj i ostvarenje punih potencijala mladih
* Mjera 3.2: Kreirati međuresorni set aktivnosti za povećanje otpornosti mladih

S ciljem unapređenja položaja mladih, primarno u domenima smanjenja nejednakosti i diskriminacije pojedinih grupa mladih, prevenciji nasilja, kao i povećanja otpornosti na negativne pojave kao što su polarizacija i govor mržnje, potrebno je osmisliti međuresorni set aktivnosti za povećanje inkluzije i otpornosti mladih[[14]](#footnote-14).

***Strategija inkluzivnog obrazovanja 2019-2025.***

*Strategija* uključuje principe, teorijska i praktična dostignuća u pravcu razvoja potencijala djece sa posebnim obrazovnim potrebama, ali i samog društva.

Primarni akcenat je na usklađenosti sa sljedećim operativnim ciljevima[[15]](#footnote-15):

1. Operativni cilj: Sprovesti istraživanje o znanju, stavovima i praksama u odnosu na đecu sa smetnjama u razvoju i na bazi rezultata sprovesti aktivnosti, radionice i kampanje;

2. Operativni cilj:Određivanje stručnih radnika za dijete i porodicu u centrima za socijalni rad i razvoj kompetencija kadra za rad sa ovom populacijom;

3. Operativni cilj:Promocija zapošljavanja osoba sa posebnim obrazovnim potrebama;

4.Operativni cilj: Razvoj i licenciranje usluge posrednika/ca (medijatora/ki) u karijernom vođenju i zapošljavanju;

5. Operativni cilj: Evaluacija rada i izrada plana saradnje dnevnih boravaka sa školama, resursnim centrima i drugim uslugama u zajednici u skladu sa UNCRPD.

***Nacionalni plan za implementaciju Konvencije Savjeta Evrope o suzbijanju i sprečavanju nasilja nad ženama i nasilja u porodici (Istanbulska konvencija) za period 2023 – 2027. godine*.[[16]](#footnote-16)**

Osnovna svrha i cilj Nacionalnog plana za implementaciju Konvencije Savjeta Evrope o suzbijanju i sprečavanju nasilja nad ženama i nasilja u porodici (Istanbulska konvencija) jeste osiguranje postizanja ciljeva Konvencije: a) Zaštita žena od svih vidova nasilja i sprečavanje, procesuiranje i eliminisanje nasilja nad ženama i nasilja u porodici. b) Doprinos suzbijanju svih oblika diskriminacije nad ženama i promovisanje suštinske jednakosti između žena i muškaraca, uključujući i osnaživanje žena. c) Izrada sveobuhvatnog okvira, politika i mjera zaštite i pomoći svim žrtvama nasilja nad ženama i nasilja u porodici[[17]](#footnote-17). d) Unapređenje međunarodne saradnje u pogledu eliminisanja nasilja nad ženama i nasilja u porodici. e) Pružanje podrške i pomoći organizacijama i organima unutrašnjih poslova u djelotvornoj saradnji da bi se usvojio obuhvatni pristup eliminisanju nasilja nad ženama i nasilja u porodici. Nacionalni plan predviđa niz mjera za sprovođenje dok su svi organi zaduženi za implementaciju mjera i akivnosti iz domena ovog dokumenta dužni da na godišnjem nivou izvijeste Ministarstvo rada i socijalnog staranja, a svake naredne godine Ministarstvo pravde, Ministarstvo unutrašnjih poslova i Ministarstvo zdravlja o rezultatima i utrošenim sredstvima.

***Strategija socijalne inkluzije Roma i Egipćana u Crnoj Gori 2021–2025.***

Uzimajući u obzir ugroženost romske i egipćanske zajednice u Crnoj Gori, ovim strateškim dokumentom se, ukazuje na usklađenost sa socijalnim politikama u dijelu

* (Operativni cilj 1) unapređenja institucionalne i društvene borbe protiv svih oblika diskriminacije i aniticiganizma sa kojima se suočava romska i egipćanska zajednica. Indikator učinka: Smanjenje procenta pripadnika romske i egipćanske zajednice koji su se suočili sa nekim od oblika diskriminacije na 53% planiranih za 2025. godinu[[18]](#footnote-18)
* (Operativni cilj 2) smanjenja nivoa siromaštva, socijalne, ekskluzije i postojećeg socio-ekonomskog jaza između romske i egipćanske populacije i većinskog stanovništva. Indikator učinka: Smanjenje materijalne deprivacije romske i egipćanske populacije kao i razliku u izloženosti siromaštvu u odnosu na generalnu populaciju na 85% i 47% (jaz) planiranih za 2025. godinu[[19]](#footnote-19) (Operativni cilj 9) unapređenja pravne i institucionalne zaštite Romkinja i Egipćanki od rodno zasnovanog nasilja Indikator učinka: Smanjenje procenta odraslih u romskim i egipćasnkim naseljima koji opravdavaju fizičko nasilje nad suprugom na 15% za žene i 11 % za muškarce planiranih za 2025. Godinu, procenat žena starosti 20- 24 godine koje su stupile u brak prije svoje 15 odnosno prije svoje 18 godine na 10% (prije 15. godine) i 20% (prije 18. godine) planiranih za 2025. godinu[[20]](#footnote-20); (Operativni cilj 10) potrebu za obezbjeđenjem socijalne i pravne zaštite romske i egipćanske djece od nasilja u porodici, dječjeg braka i prosjačenja. Indikator učinka: Uspostavljanje specijalizovanih servisa za djecu žrtve dječjeg nedozvoljenog i ugovorenog braka i djecu koja žive i/ili rade na ulici ili su u riziku da to postanu – 3 svratišta planiranih za 2025. godinu[[21]](#footnote-21).

***Nacionalna strategija rodne ravnopravnosti 2021–2025.***

Nacionalna strategija rodne ravnopravnosti 2021 - 2025 je četvrti po redu strateški dokument kojim se namjerava uspostaviti bolji okvir za postizanje rodne ravnopravnosti u Crnoj Gori. Kao centralni problem u ovoj oblasti prepoznat je nizak nivo rodne ravnopravnosti u Crnoj Gori, pa je u skladu sa tim, definisan i glavni strateški cilj - podići nivo rodne ravnopravnosti u Crnoj Gori do 2025. godine[[22]](#footnote-22). Postoji nekoliko operativnih ciljeva u akcionom planu za ovu strategiju, a za koje je nosilac aktivnosti Ministarstvo rada i socijalnog staranja. One su prikazane kroz Standardizovanje procedura za orodnjavanje javnih politika. Operativni ciljevi u kojima je Ministarstvo rada i socijalnog stranja jedan od nosilaca aktivosti su: OC1: Unaprijediti primjenu postojećeg normativnog okvira na sprovođenju politike rodne ravnopravnosti i zaštitu od diskriminacije po osnovu pola i rod[[23]](#footnote-23) i OC3: Povećati nivo učešća žena i osoba drugačijih polnih i rodnih identiteta u oblastima koje omogućavaju pristup resursima i dobrobiti od korišćenja resursa[[24]](#footnote-24). Indikator za prvi cilj je procenat sektorskih javnih politika u kojima je sprovedeno orodnjavanje. Planirani učinak za 2025. godinu je uvećanje od 10% u odnosu na početni procenat iz 2021. godine[[25]](#footnote-25). Indikator za treći operativni cilj je vrijednost Indeksa rodne ravnopravnosti u domenu *Novac.* Planirano je da vrijednost Indeksa rodne ravnopravnosti u 2025. godini bude 62, što predstavlja uvećanje Indeksa u odnosu na početnu vrijednost iz 2021. godine, kada je iznosio 59,7[[26]](#footnote-26).

***Usklađenost sa obavezama iz procesa pregovora sa Evropskom unijom (EU)***

Pristupni pregovori sa Crnom Gorom otvoreni su u junu 2012. godine. Do sada je otvoreno 33 poglavlja, od kojih su tri privremeno zatvorena. Crna Gora je predvodnica u regionu u procesu evropskih integracija. Ministarstvo rada i socijalnog staranja Crne Gore je nadležno za pregovaračka poglavlja 19 i 2 i intenzivno radi na ispunjavanju kriterijuma za zatvaranje oba poglavlja. Pravna tekovina Evropske unije u oblasti socijalne politike i zapošljavanja tiče se područja radnog prava, zdravlja i sigurnosti na radu, ravnopravnosti muškaraca i žena u zapošljavanju i socijalnoj sigurnosti, socijalnog dijaloga, kao i u pogledu zabrane diskriminacije po osnovu rasne i etničke pripadnosti, religije i vjere, invaliditeta, starosne dobi i seksualne orijentacije. Podoblasti u okviru poglavlja 19 su: 1) Radno pravo, 2) Zaštita i zdravlje na radu, 3) Socijalni dijalog, 4) Politika zapošljavanja, 5) Evropski socijalni fond, 6) Socijalna inkluzija i zaštita, 7) Deinstitucionalizacija, 8) Zabrana diskriminacije u zapošljavanju i socijalnoj politici i 9) Ravnopravnost između žena i muškaraca u zapošljavanju i socijalnoj politici.Poglavlje 19 - Socijalna politika i zapošljavanje je otvoreno 13. decembra 2016. godine na Međuvladinoj konferenciji u Briselu[[27]](#footnote-27).

Evropske integracije u Crnoj Gori predstavljaju važan okvir za sprovođenje reformi i u oblasti socijalne i dječje zaštite. Imajući u vidu ocjene iz Strategije o proširenju EU 2018. godine u kojoj se kao indikativni datum za pridruživanje Crne Gore pominje 2025. godina, Strategija uzima u obzir sve obaveze iz procesa pregovora o pridruživanju – usklađivanje sa evropskim zakonodavstvom i dobrim evropskim praksama u oblasti socijalne i dječje zaštite. Za reforme u oblasti socijalne i dječje zaštite posebni značaj imaju poglavlja: *Sloboda kretanje radnika (pregovaračko poglavlje 2)*, *Zapošljavanje i socijalna politika (pregovaračko poglavlje 19)* i *Pravosuđe i temeljna prava (pregovaračko poglavlje 23)*. Pored toga, do članstva u EU Crna Gora bi trebalo da bude spremna da osigura sprovođenje i izvještavanje u vezi sa principima i ciljevima razvijenim u okviru Evropskog stuba socijalnih prava.

*Evropski stub socijalnih prava[[28]](#footnote-28)* je novi instrument EU koji osigurava standarde i koordinaciju u oblasti socijalnih prava. Članstvom u EU Crna Gora će biti u obavezi da razvije sistem koji će biti u stanju da sprovede ciljeve i politike definisane u Evropskom stubu socijalnih prava. Evropskim stubom socijalnih prava utvrđeno je 20 načela i prava za podršku tržištima rada i sistemima socijalne zaštite koji su pravedni i dobro funkcionišu, podijeljenih u tri kategorije: 1) jednake mogućnosti i pristup tržištu rada, 2) dinamična tržišta rada i pravedni uslovi rada i 3) socijalna zaštita i uključivanje. Evropski stub socijalnih prava učvršćuje postojeća prava u međunarodnoj i pravnoj tekovini EU i istovremeno ih dopunjuje kako bi se u obzir uzele aktuelne okolnosti.

Izvještaj Evropske komisije o napretku Crne Gore u procesu pristupanja EU za 2023. godinu, u Poglavlju 19 (zapošljavanje i socijalna politika) navodi da Crna Gora ima određeni nivo pripremljenosti u oblasti socijalne politike i zapošljavanja i da u narednoj godini treba da utvrdi jasan vremenski okvir i finansijsko planiranje za reformu sistema socijalne i dječje zaštite, te da započne sprovođenje tih reformi[[29]](#footnote-29). Takođe, Evropska komisija ocjenjuje da se sektor socijalne zaštite i inkluzije i dalje se suočava s ograničenjima ljudskih resursa i kapaciteta, kao i da centri za socijalni rad i dalje imaju manjak zaposlenih, dok im se obim posla povećava jer su uvedena nova prava. U izvještaju se dalje navodi da Zavod za socijalnu i dječju zaštitu nema dovoljno resursa, a njegova uloga u celokupnom sistemu socijalne zaštite bi trebalo da bude razjašnjena[[30]](#footnote-30).

Evropska komisija upozorava i da, s obzirom na nedavne promene u pravnom i strateškom okviru, poreza i socijalnih davanja za djecu, celokupni sistem socijalne politike i zapošljavanja zahtjeva temeljnu procjenu i reforme kako bi efikasno odgovorio na potrebe najugroženijih grupa, kao i da je potrebno mnogo više angažovanja, podrške i saradnje sa civilnim društvom kako bi se postigli održivi i efikasni rezultati u sektoru socijalne zaštite, kako u planiranju i praćenju socijalnih politika, tako i u njihovom sprovođenju putem socijalnih usluga, uključujući i na lokalnom nivou. Evropska komisija upozorava i da se djeca iz romske i egipćanske zajednice često bave prosjačenjem[[31]](#footnote-31).

Evropska komisija smatra da kapacitete indirektnih upravljačkih struktura treba dodatno ojačati kako bi se osiguralo da mogu efikasno da upravljaju u okviru procesa *ex-post* kontrole. Dodatno, EK smatra da bi u narednoj godini, Crna Gora trebalo da efikasnije obezbijedi sredstva iz Instrumenta pretpristupne pomoći (IPA) putem povećanja i konsolidacije administrativnih kapaciteta centralnih, regionalnih i lokalnih tijela i uspostavljanja strukture za upravljanje administracijom budućih fondova kohezione politike, jačanja kapaciteta za nabavku, upravljanje i praćenje kapitalnih investicija, istovremeno jačajući postojeće mehanizme koordinacije[[32]](#footnote-32). Što se tiče aktivnosti koje se odnose na pripreme za Evropski socijalni fond (ESF), u okviru pregovaračkog poglavlja 19, Evropska komisija naglašava da Crna Gora treba da odluči koje će institucije biti nadležne za ugovaranje i upravljanje radi uspostavljanja sektorskog operativnog programa za zapošljavanje i socijalnu inkluziju[[33]](#footnote-33).

Savjet Evropske unije je sredinom 2021. godine usvojio *Preporuku o uspostavljanju Evropske garancije za dijete,* sa ciljem da se najugroženijoj djeci omogući pristup zdravstvenoj zaštiti, obrazovanju, ranom razvoju i zbrinjavanju djece, adekvatnom stanovanju i ishrani. Garancije za dijete se odnose na najugroženiju djecu koja su u fokusu socijalne i dječje zaštite, a eksplicitno se prema preporuci pominju siromašna djeca, ali i djeca sa smetnjama i teškoćama u razvoju, djeca bez roditeljskog staranja, posebno u rezidencijalnim institucijama, djeca beskućnici, djeca koja žive u teškoj porodičnoj situaciji, djeca iz manjinskih grupa, prije svega romska djeca i sl.

Evropska unija će i u narednom periodu kroz pretpristupne fondove finansirati aktivnosti koje podržavaju dalji proces deinstitucionalizacije u Crnoj Gori. To se prije svega odnosi na projekte iz Programa IPA3 *Deinstitucionalizacija i Garancije za mlade*, kojima će dijelom biti finansirane određene aktivnosti predviđene Strategijom deinstitucionalizacije.

***Druge međunarodne obaveze Crne Gore***

Као članica UN i Savjeta Evrope, Crna Gora reformu sistema socijalne i dječje zaštite sprovodi imajući u vidu prava, normative i standarde utvrđene međunarodnim dokumentima.

Međunarodni dokumenti koji su važni u izradi ovog strateškog dokumenata jesu: *Konvencija* *UN o pravima djeteta*, *Konvencija UN o pravima lica sa invaliditetom*, *Konvencija o sprečavanju i borbi protiv nasilja nad ženama i nasilja u porodici (Istanbulska konvencija)*, *Konvencija o eliminaciji svih oblika diskriminacije žena (CEDAW)*, *Revidirana Evropska socijalna povelja* (ECP, 2006), *Madridski međunarodni plan akcije o starenju i Politička deklaracija* *o starenju, i dr.*

*Komitet UN za prava djeteta* pozdravio je opredijeljenost Crne Gore da svoje zakonodavstvo uskladi sa Konvencijom UN o pravima djeteta. Ipak, Komitet je izrazio i zabrinutost zbog nepostojanja sveobuhvatnog zakona o djeci i nedovoljnih mjera koje su preduzete da bi se obezbijedila efikasna primjena zakona koji se odnose na prava deteta, uključujući izdvajanje dovoljnih resursa i redovnu procjenu relevantnih podzakonskih akata. Komitet UN za prava djeteta ističe da finansijsko i materijalno siromaštvo nikada ne bi trebalo da budu jedino opravdanje za izdvajanje djeteta iz roditeljskog doma, za smještaj djeteta u alternativno staranje ili za sprečavanje društvene reintegracije djeteta. Komitet je pozvao Crnu Goru da garantuje dovoljna izdvajanja iz budžeta u svim oblastima, posebno onima koje se odnose na zdravstvo, obrazovanje i dječiju zaštitu, i definiše budžetske linije za djecu u nepovoljnom ili ugroženom položaju, uključujući romsku i egipćansku djecu i djecu sa smetnjama i teškoćama u razvoju.

*Komitet UN za prava lica s invaliditetom*,u okviru Zaključnih razmatranja o Crnoj Gori je evidentirao da je potreban napredak u vezi sa donošenjem zakona koji će biti u saglasnosti sa Konvencijom i potrebi zamjene trenutnog medicinskog modela invaliditeta sa pristupom zasnovanim na ljudskim pravima. Evidentiran je problem kontinuirane diskriminacije i nasilja nad ženama i djevojčicama s invaliditetom i uglavnom nedovoljnim mjerama prevencije i obeštećenja. Neophodno je i uključivanje žena s invaliditetom u svim fazama razvoja mjera i procesa donošenja propisa i strateških dokumenata kojima se uređuju prava i položaj žena, jačanje mjera zaštite žena i djevojčica s invaliditetom od svih oblika diskriminacije i nasilja u različitim okruženjima i stvaranje sigurne, osnažujuće sredine za njih. Pored navedenog, potrebno je pojačati napore i obezbijediti sva neophodna sredstva za eliminaciju diskriminacije i isključivanja djece sa smetnjama i teškoćama u razvoju, sa posebnim akcentom na djecu koja su u riziku od intersekcijske diskriminacije.

Komitet je takođe istakao svoju zabrinutost zbog toga što Crna Gora nastavlja „Dodeljivanje sredstava za stvaranje manjih, iako i dalje segregiranih postavki, koji čine de facto institucije, umjesto izdvajanja finansijskih sredstava za njegu zasnovanu na zajednici” (paragraf 36.c Zaključnih razmatranja). Komitet takođe preporučuje Crnoj Gori da „Se obaveže da ne izgrađuje nove institucije ili druge oblike segregiranog okruženja i umjesto toga pruža širok spektar usluga zasnovanih na zajednici, uključujući i na lokalnom nivou, koji odgovaraju potrebama osoba sa invaliditetom i poštuje autonomiju osobe, izbore, dostojanstvo i privatnost i koji uključuju vršnjačku podršku i druge alternative medicinskom modelu mentalnog zdravlja” (paragraf 37.a) i „redovno vrši monitoring troškova života osoba sa invaliditetom i, shodno tome, prilagođava naknade za invalidnost;”„(paragraf 52), kao i da „Obezbijedi učešće osoba sa invaliditetom i njihovih reprezentativnih organizacija u svim fazama razvoja nezavisnih strategija života i šema” (paragraf 37.c).

Crna Gora je posvećena iskorjenjivanju nasilja nad ženama. Ratifikovala je *Konvenciju Savjeta Evrope o sprečavanju i borbi protiv nasilja nad ženama i nasilja u porodici* (Istanbulska konvencija). I Krivični zakonik i Zakon o sprečavanju nasilja u porodici podržavaju sprovođenje članova 33-40 Istanbulske konvencije. NSOR 2030 za Crnu Goru kao cilj prepoznaje eliminaciju svih oblika nasilja nad ženama i djevojčicama u privatnoj i javnoj sferi, uključujući trgovinu ljudima i seksualnu eksploataciju.

**UN Ciljevi održivog razvoja do 2030. godine[[34]](#footnote-34)**

Ciljevi održivog razvoja, predstavljaju univerzalni poziv na djelovanje radi iskorenjivanja siromaštva, zaštite životne sredine i obezbeđivanja mira i prosperiteta za sve. U oblasti socijalne i dječje zaštite potrebno je ukazati na sledeće ciljeve na čijem ostvarenju Crna Gora intezivno djeluje:

Cilj 1. Svijet bez siromaštva

* Uspostaviti nacionalno odgovarajuće sisteme i mjere socijalne zaštite za sve i do 2030. godine postići značajnu pokrivenost siromašnih i ugroženih;

Cilj 5. Rodna ravnopravnost

* Prekinuti sve oblike diskriminacije svih žena i djevojaka svuda;
* Eliminisati sve oblike nasilja nad svim ženama i devojkama u javnoj i privatnoj sferi, uključujući trgovinu ljudima i seksualne i druge vidove eksploatacije;
* Eliminisati sve štetne prakse, kao što su dječji, rani i prisilni brakovi i sakaćenje ženskih genitalija;
* Prepoznavanju i vrednovanju neplaćene njege i rada u kući kroz pružanje javnih usluga, infrastrukture i politike socijalne zaštite i promociji zajedničke odgovornosti u domaćinstvu i porodici u skladu sa nacionalnim potrebama;

Cilj 10. Smanjenje nejednakosti

* Do 2030. osnažiti i promovisati socijalno, ekonomsko i političko uključivanje svih, bez obzira na godine, pol, invaliditet, rasu, etničku pripadnost, porijeklo, vjeru ili ekonomski ili drugi status;
* Osigurati jednake mogućnosti i smanjiti nejednakosti ishoda, uključujući eliminisanje diskriminatornih zakona, politika i praksi i promovisanje odgovarajućeg zakonodavstva, politika i akcija u tom pogledu;

***Konvencija o eliminaciji svih oblika diskriminacije žena (CEDAW)***

Konvencija o eliminisanju svih oblika diskriminacije žena (CEDAW) je međunarodnopravni instrument čijom se ratifikacijom države članice obavezuju da će preduzimanjem odgovarajućih mjera sprečiti svaki vid neposredne i posredne diskrimiacije žena, obezbediti potpuni razvoj i napredak i na taj način garantovati ženama da ravnoravno sa muškarcima ostvaruju i uživaju ljudska prava i osnovne slobode. Konvencija sadrži građaska i politička prava (izborno pravo, jednakost pred zakonom, pravo na državljanstvo), ali i ekonomska, socijalna i kulturna prava (pravo na rad, obrazovanje, zdravstvo, kao i relevantna prava u ekonomskom i socijalnom životu).Od država potpisnica očekuje se da preduzmu odgovarajuće mjere za eliminaciju diskriminacije nad ženama u socijalnoj, kulturnoj, ekonomskoj, političkoj, građanskoj i drugim oblastima života, nezavisno od toga da li diskriminišuće ophođenje potiče od pojedinaca, institucija ili preduzeća[[35]](#footnote-35).

Ove mjere uključuju: uvođenje principa jednakosti žena i muškaraca u državne ustave; preduzimanje adekvatnih zakonodavnih i drugih mjera radi osiguravanja ostvarenja ovih principa u praksi; uspostavljanje kompetentnih tijela i odgovarajućih institucija za efikasnu zaštitu od diskriminacije; promjenu zakona, pravila i običaja iz prakse koji predstavljaju uzroke diskriminacije žena[[36]](#footnote-36)

***Revidirana Evropska socijalna povelja* (ECP, 2006*)***

Evropska komisija je 24. marta 2021. godine usvojila sveobuhvatnu Strategiju EU o pravima djeteta, kao i preporuku Savjeta kojom se uspostavlja **Evropska Garancija za djecu**, u cilju promovisanja jednakih mogućnosti za djecu koja su u riziku od siromaštva ili socijalne isključenosti.

Direktno nadovezujući se na Strategiju, tj. na njenu drugu tematsku cjelinu – Socio-ekonomska uključenost djece, te uključenost u obrazovanje i zdravstvo, EK je izradila **Evropsku Garanciju za djecu** (Europan Child Guarantee). To je inicijativa kojom komisija pruža smjernice državama članicama kako da najranjivija djeca u EU imaju pristup zdravstvenoj zaštiti, obrazovanju, uslugama brige o djeci, adekvatnim uslovima stanovanja i kvalitetnoj ishrani.

Garancija za mlade se od 2013. godine realizuje u državama članicama Evropske unije i predstavlja inkluzivnu, aktivacionu šemu koja mladima omogućava efikasniju tranziciju iz obrazovanja u svijet rada. Garancija za mlade predstavlja obavezu Vlade da obezbijedi da mladi ljudi (15-29 godina) dobiju kvalitetnu ponudu zaposlenja, kontinuiranog obrazovanja, pripravništva ili stručnog osposobljavanja[[37]](#footnote-37).

Crna Gora je u julu 2021. godine usvojila Deklaraciju Zapadnog Balkana o obezbjeđivanju održive integracije mladih (15-29) na tržište rada i obavezala se da će preduzeti konkretne korake za postepeno uvođenje i implementaciju Garancije za mlade[[38]](#footnote-38).

*Madridski međunarodni plan akcije o starenju i Politička deklaracija* *o starenju* usvojeni su na Drugoj svjetskoj skupštini o starenju u aprilu 2002. godine. Navedeni dokumenti označavaju prekretnicu o ključnim izazovima „izgradnje društva za sve uzraste". Madridski plan akcije fokusira se na tri prioritetne oblasti: 1) starije osobe i razvoj; 2) unapređenje zdravlja i dobrobiti u starosti; i 3) obezbjeđivanje omogućavajućeg i podržavajućeg okruženja. Madridskim planom akcije daje se okvir za izradu politika i način implementacije tih politika. Ovim dokumentom mijenja se perspektiva prema starijima i upućuje na interakciju socijalih aktera sa starijima. Pitanja starenja povezuju se s drugim okvirima za socijalni i ekonomski razvoj i ljudskim pravima. U Političkoj deklaraciji o starenju, između ostalog, ističe se da je potencijal starijih osoba osnova za budući razvoj, što omogućava da se društvo više oslanja na vještine i iskustva starijih[[39]](#footnote-39).

Osim ovih, Crna Gora je ratifikovala i Konvenciju za sprečavanje svih oblika tortura, Konvenciju o ljudskim pravima i slobodama, Konvenciju o međunarodnom izdržavanju djece i porodice, Konvenciju o zaštiti djece od seksulanog nasilja i seksalne zloupotrebe, i druge. Konvencija o međunarodnoj naplati potraživanja za izdržavanje djeteta i druge oblike izdržavanja porodice. Predmet ove Konvencije je obezbjeđivanje efikasne međunarodne naplate potraživanja za izdržavanje djeteta i druge oblike izdržavanja porodice, uspostavljanjem sveobuhvatnog sistema saradnje između organa država ugovornica, omogućavanja prohodnosti zahtjeva za donošenje odluka o izdržavanju, staranja da se odluke o izdržavanju priznaju i izvršavaju i zahtijevanja efikasnih mjera za brzo sprovođenje odluka o izdržavanju.

***Zakonodavni okvir Crne Gore***

Shodno Ustavu Crne Gore, koji predstavlja akt najviše pravne snage, sa kojim moraju biti usklađeni svi zakoni i dokumenti, Crna Gora je definisana kao građanska, demokratska, ekološka i socijalna pravna država, zasnovana na vladavini prava. Ustav garantuje da država obezbjeđuje materijalnu sigurnost licu koje je nesposobno za rad i nema sredstva za život u skladu sa članom 67 stav 2 Ustava Crne Gore, kao i članom 68 kojim se jemči posebna zaštita lica sa invaliditetom.

Zakon o socijalnoj i dječjoj zaštiti je donijet 2013. godine i do sada je imao više izmjena i dopuna. Zakonom su propisana osnovna materijalna davanja i usluge u oblasti socijalne i dječje zaštite. Ovim zakonom realizuju se opredjeljenja koja podrazumijevaju, između ostalog, podsticanje i uvođenje novih usluga socijalne i dječje zaštite u uključivanje u sferu pružanja usluga što više različitih aktera. Propisani su normativi i standardi u oblasti usluga socijalne i dječje zaštite, propisan je postupak licenciranja stručnih radnika/ca i pružalaca usluga i postupak akreditacije programa obuke. Izvršena je reorganizacija pojedinih centara za socijalni rad, a takođe su osnovani i novi centri za socijalni rad, kako bi građani/ke imali bolju pristupačnost pravima iz socijalne i dječje zaštite. U skladu sa Zakonom, donijeti su podzakonski akti, kojima je propisana organizacija i način rada u centrima za socijalni rad, stručni poslovi u oblasti socijalne i dječje zaštite, standardi usluga socijalne i dječje zaštite, sistem kvaliteta u socijalnoj i dječjoj zaštiti i druga pitanja od uticaja na funkcionisanje sistema[[40]](#footnote-40).

Zakonom o povlastici na putovanje lica s invaliditetom („Službeni list CG”, br. 80/08, 40/11 i 10/15) licima s invaliditetom omogućen je dodatni oblik zaštite u skladu sa članom 68 Ustava Crne Gore, kojim se jamči posebna zaštita lica s invaliditetom. Zakonom je propisano da lice s invaliditetom ima pravo na povlasticu na 12 putovanje u drumskom i željezničkom saobraćaju na teritoriji Crne Gore u toku kalendarske godine. Pravo na povlasticu na putovanje ima i pratilac/teljka lica s invaliditetom. Lice s invaliditetom, koje je u radnom odnosu, ima pravo i na povlasticu na putovanje od mjesta stanovanja do mjesta rada, kao i povratak u mjesto stanovanja. Korisnik/ca povlastice na putovanje i njegov pratilac/teljka imaju pravo na naknadu novčanih sredstava u visini cijene vozne karte.[[41]](#footnote-41)

Zakonom o kretanju lica s invaliditetom uz pomoć psa pomagača („Službeni list CG”, br. 76/09 i 40/11) uređuje se pravo lica s invaliditetom da sa psom pomagačem koristi prevozna sredstva u drumskom, željzničkom, pomorskom i vazdušnom saobraćaju, imaju pristup i boravak na javnom mjestu i slobodan pristup i boravak u radnom prostoru[[42]](#footnote-42).

Od nacionalnih propisa, primjenjuju se i: Zakona o obeštećenju bivših korisnica naknada po osnovu rođenja troje ili više djece ("Službeni list CG", br. 145/21), Zakon o privremenom izdržavanju djece ("Službeni list CG", br. 80/22 i 123/23), Zakon o zdravstvenoj zaštiti („Sl. list Crne Gore“, br.3/16, 39/16 i 2/17), Zakon o zdravstvenom osiguranju („Sl. list Crne Gore”, br. 6/16, 2/17 i 22/17), Zakon o penzijskom i invalidskom osiguranju („Sl. list Republike Crne Gore ", br. 54/03, 39/04, 61/04, 79/04, 81/04, 29/05, 14/07, 47/07, 12/07 i 13/07 i „Sl. list Crne Gore”, br. 79/08, 14/10, 78/10, 34/11, 39/11, 40/11, 66/12, 36/13, 38/13, 61/13, 6/14, 60/14, 10/15, 44/15, 42/16 i 55/16), Zakon o zabrani diskriminacije lica sa invaliditetom ("Službeni list CG", br. 35/15 i 44/15), Porodični zakon(„Sl. list Republike Crne Gore“, broj 1/07 i „Sl. list Crne Gore“ broj 53/16), Zakon o zaštiti od nasilja u porodici ("Službeni list CG", br. 46/10 i 40/11)Zakon o postupanju prema maloljetnicima u krivičnom postupku („Sl. list Crne Gore“ broj 64/11) i dr.

**Usaglašenost s principom rodne ravnopravnosti**

Radna grupa je prilikom izrade Strategije razvoja sistema socijalne i dječje zaštite posebno vodila računa o rodnoj perspektivi u odnosu na oblasti koje će ovaj dokument obuhvatiti.

Prvenstveno, vodilo se računa o tome da podaci koje smo koristili budu raščlanjeni po polu, ali i po drugim relevantnim karakteristikama (npr. etničko porijeklo, socio-ekonomski status i sl). Međutim, tom prilikom radna grupa se susrela sa problemom nedostatka podataka kao i neredovnim ažuriranjem podataka.

Naime, kada je riječ o rodnoj statistici, u članu 14 Zakona o rodnoj ravnopravnosti propisuje se obaveza organa da vode statistiku po polnoj pripadnosti. U praksi, rodna statistika se vodi samo u određenim oblastima. U informacionom sistemu socijalne i dječije zaštite postoje podaci o materijalnim davanjima i uslugama koji su razvrstani prema polu, ali ne i prema rodu.

U skladu sa Nacionalnom strategijom održivog razvoja do 2030. godine, jedan od prioritetnih ciljeva jeste postizanje rodne ravnopravnosti i osnaživanje svih žena i djevojčica kako bi se stvorio pravedan, tolerantan, otvoren i društveno inkluzivan svijet u kome su zadovoljene potrebe svih. Neophodno je usvojiti i ojačati odgovarajuće politike i važeće zakone za promovisanje rodne ravnopravnosti i osnaživanje svih žena i djevojčica na svim nivoima.

Uvođenje rodne perespektive u sistem socijalne i dječije zaštite je veoma važno za unapređenje prava i osiguranja pravednosti i jednakosti za sve korisnike sistema. Razumijevanje rodnih razlika i potreba omogućava nam da adekvatno odgovorimo na izazove i potrebe koje pojedinci i grupe imaju na osnovu svog rodnog identiteta. Primjena ove perspektive omogućava nam da identifikujemo rodno zasnovane nejednakosti, prepoznamo rodno zasnovano nasilje i diskriminaciju, te time obezbijedimo pristup adekvatnoj podršci svim korisnicima, bez obzira na njihov rodni identitet.

Usaglašenost s principom rodne ravnopravnosti u ovoj strategiji ogledaće se i u upotrebi rodno senzitivnog jezika.

***Usaglašenost sa principima zaštite životne sredine***

Strategija razvoja sistema socijalne i dječje zaštite (SDZ) Crne Gore se temelji na principu usklađenosti s Nacionalnom strategijom održivog razvoja do 2030. godine (NSOR 2030), prepoznajući ljudski kapital kao ključni faktor u ostvarivanju održivog razvoja.

Agenda održivog razvoja UN-a (The 2030 Agenda for Sustainable Development), zajedno s Evropskim zelenim planom (European Green Deal), postavlja okvir za transformaciju ka pravednijem i ekološki održivijem društvu. Ove inicijative naglašavaju važnost adekvatnih socijalnih usluga i sistema zaštite u ostvarivanju inkluzivne tranzicije.

Socijalne službe su tijesno povezane sa ekološkim izazovima, posebno u kontekstu rada sa ranjivim kategorijama stanovništva. Postoji sve više dokaza koji ukazuju na međusobnu povezanost problema životne sredine i socijalnih problema, što utiče na sve aspekte ljudskog života. Stoga je neophodno razviti strategije koje će istovremeno adresirati socijalne potrebe i ekološke izazove, usmjeravajući se ka održivim rješenjima koja promovišu inkluzivni rast i zaštitu okoline.

**VIZIJA I STRATEŠKI CILJ**

Uzimajući u obzir prethodno navedeno, osnovna vizija i strateški pravac razovja javne politike se ogledaju u:

**Vizija socijalne i dječje zaštite u Crnoj Gori**

Integrativna, djelotvorna i efikasna socijalna i dječja zaštita, zasnovana na ljudskim pravima i u skladu sa relevantnim evropskim i međunarodnim politikama i praksom, osigurava kvalitetniji životgrađana i građanki i predstavlja važnu politiku u održivom ekonomskom razvoju Crne Gore.

**Strateški cilj Strategije socijalne i dječje zaštite** je uspostavljanje i razvijanje integrativnog i održivog sistema socijalne i dječje zaštite koji omogućava unaprjeđenje i poboljšanje kvaliteta života korisnika.

U tom pogledu, u okviru analize stanja strateškog dokumenta biće analizirani svi relevantni segmenti u sistemu socijalne i dječije zaštite i postavljena struktura adekvatnih operativnih ciljeva i indikatora učinka.

# ANALIZA

Reforma sistema socijalne i dječje zaštite u Crnoj Gori intezivirana je 2013. godine, kada je usvojen Zakon o socijalnoj i dječjoj zaštiti koji je do sada imao više izmjena i dopuna[[43]](#footnote-43). Vlada planira dalje reforme sistema socijalne i dječije zaštite u cilju jačanja njegove djelotvornosti, efikasnosti i održivosti. Strateški dokumenti i zakonodavni okvir definišu reformske procese u sistemu socijalne i dječje zaštite bazirane na zaštiti ljudskih prava i primjeni EU principa socijalne uključenosti. To su:

Sveobuhvatni cilj reforme sistema socijalne i dječje zaštite je unapređenje pokrivenosti i usmjerenosti materijalnih davanja i usluga, mjera i programa, odnosno efikasnosti i finansijske održivosti sistema u cilju sveobuhvatnog i pravovremenog odgovora na potrebe korisnika.

Potrebno je da se podrži jasno i na dokazima zasnovano finansijsko planiranje reformskih mjera u skladu sa ciljevima kao osnov za donošenje odluka o uvođenju, ukidanju ili nastavku novih ili postojećih davanja i usluga u sistemu socijalne zaštite.[[44]](#footnote-44)

## Pregled sprovođenja Strategije razvoja sistema socijalne i dječje zaštite za period od 2018. do 2022. godine

Ova Strategija donijeta je u cilju unapređenja kvaliteta života korisnika socijalne i dječje zaštite i njihovog osnaživanja za samostalan i produktivan život. *Srednjoročna evaluacija sprovođenja Strategije razvoja socijalne i dječje zaštite u Crnoj Gori za period od 2018. do 2022. godine*[[45]](#footnote-45) je utvrdila da je procenat realizacije AP za period 2018-2020 sljedeći:

***Grafikon br. 1: Procenat realizacije Akcionog plana Strategije razvoja socijalne i dječje zaštite u Crnoj Gori za period od 2018. do 2022. godine***

Među najznačajnije aktivnosti realizovane tokom sprovođenja Strategije spadaju: 1) Unaprijeđen je normativni okvir u oblasti socijalne i dječje zaštite, što uključuje određene izmjene Zakona o socijalnoj i dječjoj zaštiti i pratećih podzakonskih akata; 2) Unaprijeđeni su postupci licenciranja stručnih radnika/ca i pružalaca usluga; 3) Započeo je postupak akreditacije programa obuka i razvijani su programi obuka za stručne radnike/ce, saradnike/ce i volontere/ke; 4) Realizovane su aktivnosti koje se odnose na uspostavljanje i razvoj usluga socijalne i dječje zaštite. Akcioni plan za 2021. godinu je usvojen u junu 2021. godine. Većina aktivnosti iz ovog plana nije realizovana zbog čestih promjena rukovodećeg kadra i donosioca odluka i Izvještaj o realizaciji nije usvojen.

Međutim prepoznat je niz problema prilikom sprovođenja ove strategije i to:

Evaluacijom sprovođenja Strategije razvoja sistema socijalne i dječje zaštite u Crnoj Gori za period od 2018. do 2022. godine utvrđeno je da je Strategija jasno definisala potrebe koje postoje u oblasti SDZ, naglasila je procese koje je neophodno pokrenuti i prikazala administrativnu odgovornost aktera u sistemu SDZ za sprovođenje reformi. Ono što je ostalo nedovoljno jasno tokom čitavog procesa primjene Strategije jesu ciljane vrijednosti za izabrane prioritete, nedovoljno jasni pokazatelji napretka, uz često, nejasne instrumente za sprovođenje.

Većina relevantnih aktera smatra da su mehanizmi za sprovođenje, koordinaciju i nadzor bili nedovoljno precizni, uslijed čega su i prakse širom zemlje veoma različite i treba da se ujednače. Takođe, postoji širok konsenzus među akterima u Vladi, NVO sektoru i razvojnim partnerima da je međusektorska saradnja i koordinacija i dalje izazov i da to ima posljedice po razvojne planove i politike zemlje.

Lokalni nivo je, po mnogim akterima u sektoru SDZ, bio nedovoljno posvećen sprovođenju preporuka Strategije. Uloga lokalnih samouprava u sistemu funkcionisanja SDZ bi morala bolje da se osmisli i reguliše. Usluge SDZ koje su propisane Zakonom nisu dostupne u svim opštinama, niti su dovoljno jasno propisane obaveze finansiranja, uspostavljanja i odgovornosti lokalnih samouprava.

Međutim, važno je istaći da je u periodu od 2020-2022. godine, zabilježen konstantan porast izdvajanja za usluge u oblasti socijalne i dječje zaštite na nivou svih lokalnih samouprava.

Tokom 2020.godine, izdvajanja za ***usluge*** u oblasti socijalne i dječje zaštite na nivou svih lokalnih samourava iznosila su 3.606.774,81 eura, za 2021.godinu 3.970.208,45 eura, a u 2022. godini iznosila su 4.571.149,86 eura, dakle u protekle tri godine ukupno 12.148.133,12 eura.

U 2020. godini lokalne samouprave su za usluge u oblasti socijalne i dječje zaštite izdvojile oko ***3,5 miliona eura***, a u 2021. godini ***oko 4 miliona eura,*** a u 2022. godini ***oko 4,5 miliona eura,*** dakle ***ukupno preko 12 miliona eura***. Ovaj podatak pokazuje trend rasta ulaganja lokalnih samouprava u usluge socijalne i dječje zaštite iz godine u godinu, što ukazuje na povećanu potrebu za pružanjem ovih usluga u lokalnoj zajednici.

U izdvajanjima za ***usluge*** u oblasti socijalne i dječje zaštite, lokalne samouprave najviše izdvajaju za uslugu ***dnevnog boravka za djecu sa smetnjma u razvoju***, pa su u 2020. godini izdvojile 1.957.569,92 eura, u 2021. godini 2.230.208,93 eura, a u 2022. godini 2.721.274,36 eura, dakle u prethodne tri godine 6.909.053,21eura. Nakon usluge dnevnog boravka koja se pruža u dnevnim centrima, lokalne samouprave su najviše izdvajale za ***uslugu narodne kuhinje***, u prethodne tri godine 1,483,797.38 eura, i ***uslugu pomoć u kući*** u prethodne tri godine 1,126,588.65 eura. [[46]](#footnote-46)

Postoji saglasnost svih aktera koji se bave pitanjima u oblasti SDZ da je tokom sprovođenja Strategije najmanje urađeno na planu sprovođenju procesa deinstitucionalizacije.

Pored gore navedenog, Evaluacija je pokazala da je jedan od faktora koji je uticao na umanjenu efikasnost i efektivnost sprovođenja Strategije bio i nedostatak odgovarajućih kapaciteta samih institucija.

Utvrđeno je da postoji diskonekcija između mjera koje se sprovode i efekata koji se postižu u smislu dostizanja proklamovanih ciljeva, čime se umanjuju efekti sprovođenja Strategije.

Studije[[47]](#footnote-47) ukazuju da deinstitucionalizacija, razvoj usluga u zajednici i unapređenje kvaliteta usluga (uključujući i osnaživanje regulatorne funkcije, usluga koje pružaju centri za socijalni rad, unapređenje kapaciteta za analizu sistema) ostaju ključne reforme koje će Crna Gora razvijati i narednih godina, pa je u tom smislu sve što je do sada urađeno kroz sprovođenje Strategije razvoja SDZ 2018-2022 temelj za buduće djelovanje.

## Grupe koje žive u izraženom riziku od siromaštva i isključenosti

Stopa rizika od siromaštva[[48]](#footnote-48) u Crnoj Gori je i dalje visoka, iako se poslednjih godina bilježi trend pada. Stopa rizika od siromaštva u 2022. godini iznosila je 20,3%[[49]](#footnote-49). Posmatrano prema starosti, u 2022. godini, lica mlađa od 18 godina, najviše su bila izložena riziku od

siromaštva (28,4%), kao i lica starosti od 18 do 24 godine (25,8%).[[50]](#footnote-50) Najnižu stopu rizika od siromaštva imale su osobe starosti 55 do 64 godine (13,4%). Poređenje osnovne stope rizika od siromaštva i stope rizika od siromaštva prije uključivanja socijalnih transfera, u 2022. godini, pokazuje da isključivanje socijalnih transfera iz dohotka utiče na povećanje procenta osoba koje su u riziku od siromaštva sa osnovnih 20,3% na 26,3%.[[51]](#footnote-51) Ako se iz dohotka isključe i socijalni transferi i penzije, tada stopa rizika od siromaštva iznosi 40,8%.[[52]](#footnote-52)

***Grafikon br. 2: Pokazatelji nejednakosti dohotka (Gini koeficijent)[[53]](#footnote-53)***

Na grafikonu br.2 i br.3. prikazane su uporedno vrijednosti pokazatelja nejednakosti dohotka i pokazatelja rizika od siromaštva ili socijalne isključenosti (AROPE) za Crnu goru i za članice EU u 2022. godini

***Grafikon br. 3: Stopa rizika od siromaštva ili socijalne isključenosti (AROPE)***

Pokazatelj AROPE (Rizik od siromaštva i / ili isključenja) je pokazatelj za borbu protiv siromaštva i socijalne isključenosti.

***Grafikoni br. 4 i 5: Izvršenje budžeta Crne Gore za 2023. godinu***

Izdaci budžeta iznose iznose 39% od ukupnog BDP-a.

Trasferi za socijalnu zaštitu, institucijama, pojedincima, nevladinim organizacijama i javnom sektoru čine 18% od izdataka budžeta.

U Crnoj Gori grupe koje žive u izraženom riziku od siromaštva i socijalne isključenosti, a za koje postoje relevantni podaci i analize su:

**Djeca:** Prema indikatoru stopa rizika od siromaštva ili socijalne isključenosti (SRSSI) djeca su u Crnoj Gori ugroženija od ukupne populacije. To potvrđuju i drugi pokazatelji životnog standarda kao što su stopa rizika od siromaštva (SRS) i stopa izrazite materijalne deprivacije (SIMD). Prema dva od navedena tri pokazatelja djeca najmlađeg uzrasta (0-5) su ugroženija od opšte populacije djece, što nije slučaj u EU.[[54]](#footnote-54) Podaci pokazuju da jedna trećina djece u Crnoj Gori uzrasta od 0 do 18 godina živi u riziku od siromaštva (30,5% u 2021. godini) [[55]](#footnote-55), dok je rizik od siromaštva u populaciji 18–24 iznosio 24,7%. Prema tipu domaćinstva, u 2022. godini, najvišu stopu rizika od siromaštva imala su lica u domaćinstvima koja čine jedna odrasla osoba sa najmanje jednim izdržavanim djetetom (47,9%), zatim lica u domaćinstvima koja čine dvije odrasle osobe sa troje ili više izdržavane djece (37,6%)[[56]](#footnote-56). Te stope su značajno veće od nacionalnog prosjeka koji iznosi 21.2%, što pokazuje da su djeca i mladi u povećanom riziku da žive u siromašnim domaćinstvima.[[57]](#footnote-57) U posebno teškoj situaciji se nalaze djeca bez adekvatnog roditeljskog staranja, djeca sa problemima u ponašanju i koja zloupotrebljavaju alkohol, drogu i druge psihoaktivne supstance, djeca kojoj roditelji nisu saglasni oko načina vršenja roditeljskog prava, kao i djeca bez pratnje.

**Djeca žrtve nasilja i eksploatacije:** Problemi vezani za nasilje nad djecom su sledeći: nizak nivo svijesti javnosti o prisutnosti nasilja nad djecom, nedostatak koordinacije između relevantnih institucija u prevenciji, identifikaciji žrtava i pružanju podrške, nedovoljna obučenost različitih profesionalaca za rad sa djecom žrtvama nasilja, visok rizik za djecu koja žive u nepovoljnim uslovima (djeca romske i egipćanske nacionalnosti, djeca stranci koji traže međunarodnu zaštitu i djeca sa odobrenom međunarodnom zaštitom, djeca koja žive na ulici) da postanu žrtve seksualnog zlostavljanja i eksploatacije. U vezi sa problematikom djece žrtava zlostavljanja, prepoznaje se nedostatak dodatnih servisa podrške i zaštite žrtava.

Evidentno je postojanje ugovorenih dječijih brakova, posebno među romskom populacijom, gdje je neophodno raditi na unaprjeđenju zaštite, rehabilitacije i reintegracije žrtava ugovorenih brakova, kao i prosjacenja gdje je veoma važno raditi ne samo na rehabilitaciji žrtava već sa roditeljima, zejednicom, kroz programe osnaživanja.

**Djeca sa smetnjama i teškoćama u razvoju:** U Crnoj Gori nema adekvatne baze podataka o broju djece sa smetnjama u razvoju. Nejednakost u ostvarivanju prava djece sa smetnjama u razvoju u direktnoj je vezi s barijerama s kojima se ta djeca suočavaju u pristupu zdravstvu, obrazovanju i uslugama socijalne i dječje zaštite. Međusektorska saradnja u podršci djeci sa smetnjama u razvoju i njihovim porodicama je slaba. Ne postoji dovoljna povezanost i saradnja među stručnjacima/kinjama iz centara za socijalni rad, domova zdravlja, razvojnih savjetovališta, dnevnih centara, resursnih centara i sl, iako je u nadležnosti svih tih institucija da obezbjeđuju prilagođene intervencije i usluge podrške, socijalizacije, i rehabilitacije i habilitacije za djecu sa smetnjama u razvoju. Sistem intervencija i upućivanja i dalje se dominantno oslanja na medicinski model invaliditeta, koji nije usaglašen sa principom pune inkluzije djece sa smetnjama u razvoju i onemogućava primjenu holističkog i integrisanog pristupa u pružanju usluga ovoj djeci. Djeca sa smetnjama i teškoćama u razvoju često trpe diskriminaciju i isključivanje, što ih čini posebno osjetljivom kategorijom, izloženom većem riziku od nasilja, zanemarivanja i zlostavljanja. Iako su se dnevni centri u Crnoj Gori dosta brzo razvili, potrebno ih je učiniti inkluzivnijim i komplementarnijim sa ostalim uslugama SDZ. Ostale usluge za djecu sa smetnjama i teškoćama u razvoju, osobe s invaliditetom i njihove porodice slabije su razvijene ili ih ima izuzetno malo.[[58]](#footnote-58) Navedene usluge nisu pristupačne i ne odgovaraju na potrebe djece sa smetnjama u razvoju i njihovih porodica u dovoljnoj mjeri.

**Djeca bez roditeljskog staranja:** Uzrok institucionalizacije djecejeizdvajanje iz porodica zbog nemogućnosti roditelja da brinu o njima. Djeca koja žive u najnepovoljnijim uslovima (krajnje siromaštvo, djeca žrtve zanemarivanja, višečlane porodice s nezaposlenim roditeljima itd.) izložena su visokom stepenu rizika da budu razdvojena od porodice. Obim i kvalitet usluga koje se pružaju u okviru podrške biološkoj porodici kako bi se omogućio ostanak djece u njoj nije na zadovoljavajućem nivou. Sistem hraniteljstva nije razvijen dovoljno, procjena i priprema hranitelja i djece je neadekvatna, a broj hraniteljskih porodica je nedovoljan. Ograničeni su kapaciteti potrebni za praćenje djece (njihovog statusa i uslova života), kao i resursi koji bi osigurali održivost napretka postignutog u procesu deinstitucionalizacije.

**Djeca sa problemima u ponašanju:** S obzirom da se povećava broj djece sa problemima u ponašanju ova pojava predstavlja značajan izazov a još uvijek nijesu uspostavljenje usluge u zajednici namjenjene djeci u riziku (dnevni centri za djecu u riziku, savjetovališta za roditelje ove djece i sl.)

Porast broja djece sa problemima u ponašanju, usložnjavanje problema, povećanje brija punoljetnih lica neprihvatljivog ponašanja su posledice kako za pojedinca tako i za kompletno društvo i vremenom postaju sve veće, što ima za posljedicu porast stope kriminaliteta i posljedice koje ova pojava ima cijelokupno društvo.

Uzroci ove pojave problema u ponašanju kod djece su odnosi u porodici, vaspitne metode, nedostatak koordinacije između relevantnih institucija u prevenciji, identifikaciji žrtava i pružanju podrške.

**Lica sa invaliditetom:** Prema podacima Svjetske zdravstvene organizacije iz 2022. godine procenat lica koja imaju invaliditet je 16%.Pošto je popis u Crnoj Gori održan krajem 2023. godine podaci o broju lica sa invaliditetom još uvijek nisu ažurirani. Prema dostupnim podacima MONSTAT-a, od ukupnog broja stanovnika Crne Gore (popis 2011.god.), 11% (68.064) njih suočava s preprekama pri obavljanju svakodnevnih aktivnosti uzrokovanih dugotrajnom bolešću, invaliditetom i starošću. Lica s invaliditetom u Crnoj Gori suočavaju se sa brojnim preprekama i diskriminacijom u svakodnevnom životu.[[59]](#footnote-59) Mnoga lica sa invaliditetom su nezaposlena ili imaju poteškoća u pristupu odgovarajućim poslovima.[[60]](#footnote-60) Broj lica sa invaliditetom uvrštenih na evidenciju nezaposlenih na kraju 2023. godine bio je 9.522, od čega je 59% žena. Žene sa invaliditetom su posebno izložene siromaštvu, jer su naročito pogođene nezaposlenošću, i zato što se njihove zarade i / ili naknade koje primaju često dijele ili ih koriste u potpunosti njihove porodice.[[61]](#footnote-61) U narednom periodu je potrebno staviti veći akcenat na unaprijeđenju uslova za samostalan život i veći nivo inkluzije u zajednicu.

Vlada Crne Gore, uz podršku UNDP i Delegacije EU u Crnoj Gori, sprovodi sveukupnu reformu nacionalnog sistema vještačenja invaliditeta. Ovom reformom biće uvedena nova metodologija za vještačenje invaliditeta zasnovana na modelu ljudskih prava. U postojećem sistemu u okviru pet resora funkcioniše više od 35 komisija, pri čemu svi resori imaju svoje komisije kao i kriterijume koji su dominantno zasnovani na medicinskom pristupu invaliditetu (oboljenja i zdravstvenog stanja). Postojeći pravni okvir funkcioniše na osnovu pet zakona i 17 podzakonskih akata. Reforma sistema vještačenja invaliditeta će doprinijeti uspostavljanju pravednijeg, ravnopravnijeg i jednostavnijeg pristupa pravima na novčanu podršku i uslugama namijenjenih licima sa invaliditetom.

**Starija lica:** Rezultati Zavoda za statistiku Crne Gore (Monstat) o Popis stanovništva, domaćinstava i stanova Crne Gore iz 2011. godine pokazali su nastavak trendova starenja crnogorskog stanovništva. U Crnoj Gori je 2011. godine bilo ukupno 620.029 stanovnika, od čega su 50,6% ili 313.793 žene, a 49,4% ili 306.236 muškarci. Prosječna starost stanovništva Crne Gore je 37 godina, žene u prosjeku imaju 38, a muškarci 36 godina.[[62]](#footnote-62) Povećan broj starijih osoba u Crnoj Gori uvećava potrebu da se odgovori na specifične izazove u poštovanju njihovih ljudskih prava. Stariji mogu biti posebno osjetljivi, kada je u pitanju siromaštvo, lošije zdravstveno stanje, zanemarivanje, koje može rezultirati nekim oblikom nasilja, a koje se najčešće dešava u porodici. Sistem usluga socijalne zaštite usmjerenih ka starijima, danas je u Crnoj Gori razvijeniji i sadržajniji, što se svakako mora smatrati unapređenjem. Zbog kompleksnih promjena u starosti, u zajednici je sve izraženija potreba za uvođenjem integrisanih socijalnih usluga, kako bi se na što kvalitetniji način odgovorilo na potrebe starijih korisnika.

**Romi i Egipćani:** Prema podacima iz Popisa stanovništva, domaćinstava i stanova u Crnoj Gori iz 2011. godine, 6.251 lice se izjasnilo da pripada romskoj nacionalnosti, što predstavlja 1,01 % od ukupnog stanovništva, dok su se 2.054 lica izjasnila da pripadaju populaciji Egipćana[[63]](#footnote-63). Najveći broj Roma/kinja i Egipćana/ki živi na teritoriji Podgorice, Berana i Nikšića. Izvještajem Evropske komisije za Crnu Goru za 2023. godinu navodi se da su Romi/kinje i Egipćani/ke i dalje najugroženiji, a anticiganizam i dalje ostaje problem[[64]](#footnote-64).

Istraživanje socio-ekonomskog položaj Roma i Egipćana u Crnoj Gori iz 2020. godine konstatuje “da nešto manje od polovine ispitanika iz ovog istraživanja, pripadnika/ca Roma/kinja i Egipćana/ki u Crnoj Gori, koristi usluge i pomoć centara za socijalni rad u Crnoj Gori, dok jedna trećina ispitanika istog istraživanja tvrdi da prima materijalnu pomoć svakog mjeseca”[[65]](#footnote-65). Istim istraživanjem konstatuje se da se kroz vrijeme procenat osoba koje koriste usluge centara za socijalni rad povećava i da je jedna trećina ispitanika tvrdila da je posljednje četiri godine, što svakog mjeseca, što povremeno, primila jednokratnu materijalnu pomoć[[66]](#footnote-66).

Ombudsman je 2022. godine sproveo terensko istraživanje u romskim naseljima u 13 opština. Preliminarni nalazi ovog istraživanja pokazuju da Romi i Egipćani žive u manje segregiranim naseljima nego prije 6 ili 7 godina, ali 42,2% Roma i dalje živi u naseljima u kojima žive samo Romi[[67]](#footnote-67). Problem prenaseljenosti romskih domaćinstava i dalje postoji, uz neznatna poboljšanja u pogledu pristupa vodi, snabdijevanju električnom energijom i posedovanja osnovnih uređaja[[68]](#footnote-68).

Prema istraživanjima koja su rađena u romskim naseljima 1% djece je uključeno u kućne poslove za broj sati koji bi iste klasifikovao kao dječji rad (1% djece starosti 5−11 godina i djece starosti 12−14 godina koja rade više od 28 sati. 6% djece u romskim naseljima starosti 5−17 godina bilo je uključeno u dječji rad u posljednjoj sedmici koja je prethodila istraživanju. U opasnim uslovima radi 7% djece starosti 5−17 godina. Muška djeca u romskim naseljima više su uključena u dječji rad od ženske djece (8% i 4%).

Među domaćinstvima sa 3 ili više djece, najčešća deprivacija u romskim naseljima u Crnoj Gori je ona koja se odnosi na nemogućnost suočavanja sa neočekivanim troškovima (u iznosu od 230 eura), pri čemu 97% članova domaćinstva živi u takvim domaćinstvima koja to sebi ne mogu da priušte. Prema MICS-u za romska naselja u Crnoj Gori za 2018. godinu, 91% djece u romskim naseljima materijalno je deprivirano u tri ili više dimenzija.[[69]](#footnote-69)

Takodje treba konstatovati da ipak usled fizičke odvojenosti raste socijalna distanca i isključivanje, te je potrebno raditi na poboljšanju dostupnosti pravima i uslugama iz domena socijalne i dječije zaštite, posebno djeci i porodicama iz ove zajednice.

**LGBTIQ+ zajednica:** Pripadnici/ce LGBTIQ zajednice su u posebnom riziku od diskriminacije, imajući u vidu da je u tradicionalnim i konzervativnim sredinama ovakva diskriminacija posebno izražena, a Crna Gora po svim opštim indikatorima spada u ovu kategoriju. Istraživanjem iz 2022. godine koje je izradio Centar za demokratiju i ljudska prava – CEDEM, u partnerstvu sa Ministarstvom za ljudska i manjinska prava i Zaštitnikom ljudskih prava i sloboda Crne Gore, utvrđeno je da je 43% onih koji imaju negativan stav o homoseksualnim osobama[[70]](#footnote-70). Potrebno je raditi na razbijanju predrasuda i kroz razvoj sistema usluga socijalne i dječije zaštite razvijati sistem podrške za pripadnike ove zajednice. Prepoznaje se i potreba za dodatnim edukacijama stručnih radnika u radu sa korisnicima iz ove zajednice kao i članovima njihovih porodica.


**Žene žrtve nasilja:** Nasilje nad ženama i djevojčicama je jedno od najrasprostranjenijih oblika kršenja ljudskih prava, a proističe iz negativnih društvenih stavova u vezi sa ulogom žene i visokog nivoa rodne nejednakosti. U Crnoj Gori rodno zasnovano nasilje spada u skrivene i visoko stigmatizovane teme pa se nasilje veoma rijetko prijavljuje. Istraživanja o prevalenciji nasilja nad ženama pokazuju da su posebno ranjive žene i djevojčice iz etničkih manjina, naročito Romkinje i Egipćanke, migrantkinje i izbjeglice, žene sa invaliditetom, LGBTIQ i žene iz ruralnih područja.

Prema poslednjem Istraživanju o uslovima života i bezbjednosti žena (EU - GBV) koje je Uprava za statistiku sprovela 2021. godine, u Crnoj Gori je svaka peta žena (20,2%) izjavila da je doživjela nasilje od strane partnera tokom života.Ukupno 6,2% žena je izjavilo da je doživjelo nasilje u odrasloj dobi od strane lica koje nije partner.Tokom odrasle dobi, ukupno 7,5% žena je izjavilo da je doživjelo nasilje u porodici, dok je od bilo kojeg počinioca nasilje doživjelo 11,7% žena. Seksualno uznemiravanje na poslu tokom života, prema izjavi, doživjelo je 17,5% žena[[71]](#footnote-71).

**Žrtve trgovine ljudima:** Crna Gora je zemlja tranzita migranata na takozvanoj balkanskoj ruti i zbog nedovoljno zvaničnih informacija ne može se utvrditi tačan broj žrtava trgovine ljudima. Postoji unutrašnja trgovina ljudima u svrhu seksualne ili radne eksploatacije, posebno u primorskom dijelu zemlje i tokom ljetnje sezone. Ovo posebno pogađa romsku zajednicu, a uključuje prisilno i organizovano prosjačenje i prisilne brakove djece kada postoji jasna novčana transakcija. Ministrastvo unutrašnjih poslova je formiralo Tim za formalnu identifikaciju žrtava trgovine ljudima koji dodjeljuju status žrtve, koji čini predsavnici relevantnih institucija i NVO sektora. Prema statistici najviše ima žrtava projačenja i prinudnih brakova.Tim je u periodu od 2019. do 2022.godine za 73 lica dodijelio status žrtve trgovine ljudima (34 muškaraca i 39 žena). Od tog broja status žrtve dodjeljen je za 27 djece (7 dječaka i 20 djevojčica). U 2023.godini status žrtve trgovine ljudima dobilo je 18 lica. Od toga 13 djece (8 djevojčica i 5 dječaka) i 5 odraslih žena.

**Beskućnici:** U Crnoj Gori ne postoji regisatar lica za koje je utvrđeno da su beskućnici te je sakupljanje pouzdanih podataka o broju ovih lica vrlo složeno, jer to uključuje i skrivene oblike kao što su život sa porodicom ili prijateljima, u neprihvatljivim uslovima ili lica koje se suočavaju sa različitim oblicima isključenosti.[[72]](#footnote-72) Zakonom o socijalnoj i dječjoj zaštiti beskućnik je definisan kao lice koje nema adresu stanovanja, boravi na javnim ili drugim mjestima koja nijesu namijenjena za stanovanje i nemaju sredstava kojima bi mogli da podmire potrebu stanovanja.

Razvoj sistema socijalne i dječje zaštite možemo posmatrati kroz razvoj sljedećih oblasti:



Ove oblasti će biti analizirane i za njih predviđena adekvatna rješenja u vidu strateških i operativnih ciljeva.

Pri izradi ovog dokumenta primijenjena je i SWOT analiza stanja u oblasti socijalne i dječje zaštite, kojom su prepoznate prednosti, slabosti, mogućnosti i prijetnje.

|  |  |
| --- | --- |
| **SNAGE**  Posvećenost Vlade unaprjeđenju sistema socijalne i dječje zaštite  Centri za socijalni rad ili njihove područne jedinice postoje u svakom gradu  Licencirani stručni/e radnici/e rade u sistemu  Postoje određene standardizovane usluge socijalne i dječje zaštite  Definisani standardi i normativi za pružanje određenih usluga socijalne i dječje zaštite  Dostupnost edukacija prema akreditovanim programima obuka  Postojanje Informacionog sistema  Licenciranio 57 pružaoca usluga SDZ koji pružaju usluge u većini opština u Crnoj Gori za usluge: dnevni boravak, pomoć u kući, svratište, savjetovanje, SOS telefon, terapiju, smještaj u prihvatilište – sklonište, smještaj u ustanovu;  Licencirano 475 pružaoca usluga: , porodični smještaj – hraniteljstvo i porodični smještaj;  Uspostavljene usluge supervizije  Uspostavljen nadzor nad stručnim radom | **SLABOSTI**  Nedovoljan broj propisanih usluga socijalne i dječje zaštite u odnosu na potrebe korisnika (lični pratilac za djecu sa smetnjama u razvoju, podrška u samostalnom donošenju odluka)  Nedostatak podrške zainteresovanim subjektima za licenciranje za pružaoce usluga  Nedovoljno i neravnomjerno razvijene usluge socijalne i dječje zaštite  Nedovoljan obuhvat korisnika/ca i dostupnost usluga socijalne i dječje zaštite  Standardi i normativi nisu u dovoljnoj mjeri razvijeni, dok ne postoje za uslugu tumačenja i prevođenja na znakovni jezik i socijalno-edukativne usluge  Cijena usluga nije definisana (stanovanje uz podršku, tumačenje i prevođenje na znakovni jezik, savjetodavno-terapijske i socijalno-edukativne usluge), a za usluge za koje je definisana rijetko se usklađuje sa cijenama rada i drugim troškovima pružanja usluga  Sistem finansiranja i odgovornosti centralnog i lokalnog nivoa vlasti nije precizno definisan  Materijalna davanja ne obuhvataju sve potencijalne korisnike  Nedovoljno sredstava za SDZ u budzetima LSU  Nedovoljna uvezanost LSU, CZSR I MRSS prilikom isplate materijalnih davanja  Nedovoljna razvijenost kapaciteta zaposlenih u LSU za oblast SDZ  Opterećenost stručnih radnika/ca administrativnim poslovima;  Nedostaci u Informacionom sistemu po pitanju dobijanja određenih podataka  Nepostojanje međusektorske saradnje između sektora socijalne i dječje zaštite, zapošljavanja, obrazovanja, zdravstvene zaštite i drugih;  Nisu razvijene preventivne usluge |
| **MOGUĆNOSTI**  Širenje mreže pružalaca usluga  Efikasnija iskorišćenost postojećih ljudskih resursa  Povećanje postojećeg broja usluga  Mogućnost pristupa međunarodnim fondovima, ojačati saradnju kroz visok među i interresorni i politički dijalog  Mogućnost kombinovanog nacionalnog i lokalnog planiranja usluga  Povećanje izdataka u budzetu za razvoj usluga koje podržavaju ostanak korisnika u zajednici  Uspostavljanje privatno-javnog partnerstva  Ulaganje u razvoj Informacionog sistema i povezivanje sektora Socijalne i dječje zaštite i zdravstvene zaštite  Izgledi za pristupanje EU, koji motivišu sektor socijalne i dječje zaštite za usklađivanje sa standardima EU | **PRIJETNJE**  Nedostatak finansijskih sredstava za održivi razvoj usluga  Limitirana sredstva za ulaganje u infrastrukturu i tehnologiju  Usporavanje procesa strukturnih reformi  Socijalna zaštita nije visoko na listi prioriteta lokalnih samouprava  Odliv stručnog kadra  Starenje stanovništva i rastuće potrebe za uslugama podrške starima  Ograničeni administrativni kapaciteti za apsorpciju dostupnih pretpristupnih instrumenata  Nedovoljna ulaganja u edukaciju i trening zaposlenih |

## Osnovna prava na materijalna davanja iz socijalne i dječje zaštite

Osnovna prava na materijalna davanja iz socijalne i dječje zaštite ostvaruju se u skladu sa Zakonom o socijalnoj i dječjoj zaštiti i donijetim podzakonskim aktima.

U sistemu socijalne i dječije zaštite ima 14 vrsta materijalnih davanja, od kojih je samo materijalno obezbjeđenje i dječiji dodatak za djecu korisnike MO usmjereno na siromašne, dok uslovi za ostavrivanje ostalih prava na materijalna davanja ne zavise od imovinskog statusa, već od zdravstvenog stanja ili drugih uslova. Osnovni problem sistema socijalne i dječije zaštite je što se za davanja za materijalno ugrožene (siromašne) korisnike izdvaja svega 25% od ukupnih materijalnih davanja koje propisuje ZSDZ. Ako se uzimu u obzir naknade za žene po osnovu rođenje troje i više djece koje su propisane Zakonom o obeštećenju bivših korisnica naknadepo osnovu rođenje troje i više djece, ovaj udio je još značajno manji.

2.3.1. Osnovna materijalna davanja u socijalnoj zaštiti **su:** materijalno obezbjeđenje; lična invalidnina; dodatak za njegu i pomoć; zdravstvena zaštita; troškovi sahrane; jednokratna novčana pomoć; naknada roditelju ili staratelju korisnika prava na ličnu invalidninu. Dodatno, Zakonom o povlastici na putovanje lica sa invaliditetom[[73]](#footnote-73) su propisane i naknade licu sa invaliditetom i njegovom pratiocu po osnovu ovog prava.

*Materijalno obezbjeđenje*, kao osnovno materijalno davanje iz socijalne zaštite ostvaruje porodica, odnosno pojedinac ako je nesposoban za rad ili sposoban za rad pod uslovima propisanim Zakonom o socijalnoj i dječjoj zaštiti. Visina materijalnog obezbjeđenja za porodicu, odnosno pojedinca u decembru 2023. godini iznosila je mjesečno 84,98 eura za pojedninca odnosno 161,57 eura za porodicu sa pet i više članova. U 2023. godini isplaćeno je po tom osnovu 8.653.777,00 eura. U decembru 2023. godine pravo na materijalno obezbjedjene ostvarivalo je 5.669 porodica od čega su nositeljke prava žene 2.766 a muškarci 2.903 sa 19.144 članova. Smanjenje porodica korisnika/ca materijalnog obezbjeđenja sa 6.296 u 2022. godini na 5.669 porodica u 2023. godini je nastavak trenda smanjenja iz prethodnog perioda, kao i drugih prava kojima je MO osnov za ostvarivanje prava. Smanjenje broja porodica korisnika započelo je donošenjem novog Zakona o socijalnoj i dječjoj zaštiti 2013. godine i uvođenjem „Informacionog sistema socijalnog staranja – e-Socijala“, što je bilo osnov za bolju kontrolu prihoda i imovine korisnika/ca i do navedenih izmjena broj porodica korisnika/ca je bio oko 14.000, što je znatno više od sadašnjih 5.669 porodica. Imajući u vidu promjenu ekonomskih uslova, kako na globalnom tako i na unutrašnjem planu, praćene visokom inflacijom, povećanje zarada i penzija, lica u stanju socijalne potreba došla su u nezavidnan položaj po pitanju visine naknada.

Naknade se usklađuju polugodišnje u skladu sa čl.38 i 58 Zakona o socijalnoj i dječjoj zaštiti u odnosu na troškove života i i prosječne zarade i od 2013. godine povećanja su se najčešće kretala u procentu 2-3 %, s tim što je uslađivanje 1.7. 2022. godine bilo 8,70% odnosno 1.7.2023. godine 5,92%. Navedeni podaci ukazuju da postoji potreba da se preispita postojeći način usklađivanja, kako bi se na realniji i pravedniji način naknade povećale.

Potrebno je preispitati uslove za ostvarivanje prava na materijalno obezbjeđenje, kao i eventualno prepoznati nove korisničke grupe, napraviti razliku u visini primanja između pojedinaca/ki i porodica gdje su svi članovi nesposobni za rad u odnosu na porodice koje imaju članove sposobne za rad, preispitati dužinu i način korišćenja MO u porodicama gdje ima radno sposobnih korisnika, preispitati prihode koji se ne računaju prihodima u ostvarivanju prava na MO, propisati rokove prestanka prava na MO u slučaju odlaska korisnika MO u inostranstvo i razmotriti mogućnost uvećanja iznosa za MO.

Potrebno je ojačati saradnju sa sektorom zapošljavanja i drugim sektorima u aktivaciji radno sposobnih korisnika MO. Dvije trećine korisnika MO su procijenjeni radno sposobnim ali ostaju dugotrajno nezaposleni jer izostaje podrška u rješavanju njihovih prepreka za zapošljavanje (briga za djecu i druge zavisne članove porodice, rješavanje zdravstvenih problema i dr.) kao i socijalna aktivacija kroz programe socijalnog uključivanja. U narednom periodu potrebno je razmotriti stimuliranje aktivacije i zapošljavanja kroz postepeno smanjivanje iznosa MO i drugih prava u vrijeme uključivanja u mjere APZ i drugih programa i prihvatanja kratkotrajnih sezonskih poslova. Posebno treba voditi računa o mladima iz MO porodica kako ne bi ostali zarobljeni u višegeneracijskoj zamci siromaštva odnosno ako se mladi zaposle da ne gubi pravo na MO cijela porodica.

EU socijalna politika se temelji na principima aktivnog uključivanja[[74]](#footnote-74) što konkretno znači da svaki građanin/ka ima pravo na:

- **materijalnu naknadu** koja mu omogućava da dostojanstveno živi u svim fazama života

- **inkluzivno tržište rada** koje će mu omogućiti lakše zapošljavanje, izbjegavanje zamki siromaštva i motivisanje za rad

- **pristup kvalitetnim uslugama** – uključujući i usluge socijalne zaštite koje pomažu aktivno uključivanje u društvo i povratak u svijet rada.

Materijalne naknade ne smiju da služe pasiviziranju radno sposobnih osoba već im pomažu u prevazilaženju nepovoljne situacije u kojoj su se našli i pomažu da se ponovo uključe u svoju zajednicu, te se paralelno kombinuju sa ostalim mjerama socijalne aktivacije u suzbijanju dugotrajne nezaposlenosti.

*Ličnu invalidninu,* ima lice sa teškim invaliditetom. Visina lične invalidnine u decembru 2023.godine iznosila je mjesečno 297,36 eura. Ukupno u 2023. godini isplaćeno je 11.453.109,70 eura. U decembru 2023. godine pravo na ličnu invalidninu ostvarivalo je 3.648 korisnika, od čega su žene korisnice prava 1.487 a muškarci 2.161. Ovaj podatak predstavlja rast u odnosu na decembar 2022. godine kada je to pravo koristilo 2.997 korisnika.

*Dodatak za njegu i pomoć* ima lice kome je zbog tjelesnih, mentalnih, intelektualnih ili senzornih oštećenja ili promjena u zdravstvenom stanju neophodna njega i pomoć da bi imalo pristup zadovoljavanju potreba. Visina dodatka za njegu i pomoć u decembru 2023. godine iznosila je 84.33 eura. Ukupno u 2023. godini isplaćeno je 30.650.923,52 eura. U decembru 2023. godine pravo na dodatak za njegu i pomoć ostvarivalo je 30.148 korisnika, od čega su žene korisnice prava 17.726, a muškarci 12.422. Ovaj podatak pokazuje da je broj korisnika znatno veći od 22.896 korisnika u decembru 2022. godine i pored činjenice da nije došlo da izmjene medicinskih indikacija za ostvarivanje prava.

U ostvarivanju prava na MO, ličnu invalidninu i dodatak za njegu i pomoć i rad sa polovinom punog radnog vremena evidentiran je problem kršenja rokova za odlučivanje po zahtjevima. Iako je formirano 5 prvostepenih socijalno-ljekarskih komisija, koje odlučuju u postupcima koji su pokrenuti pred svim CZSR u Crnoj Gori, na razmatranje zahtjeva čeka se i po više mjeseci. Sličan problem postoji i u drugostepenom postupku pred MRSS. Formirane su nove komisije čiji članovi/ce su ljekari/ke različitih specijalizacija, što podrazumijeva da komisije još uvijek rade po medicinskom modelu, dok ne razmatraju socijalne potrebe potencijalnih korisnika/ca.

*Zdravstvena zaštita* se obezbjeđuje korisniku materijalnog obezbjeđenja, lične invalidnine, dodatka za njegu i pomoć i usluge smještaja, ukoliko ovo pravo nije ostvario po drugom osnovu. Broj korisnika prava u decembaru 2023. godine je bio 1.203. Broj korisnika ovog prava se značajno smanjio ukidanjem doprinosa za obavezno zdravstveno osiguranje u 2021. godini.

*Troškovi sahrane* obezbjeđuju se u slučaju smrti korisnika/ce materijalnog obezbjeđenja, lične invalidnine i dodatka za njegu i pomoć i smještaja. Visina troškova sahrane u 2023. godini iznosila je 421,75 eura. Ukupno u 2023. godini isplaćeno je 236.103,50 eura, a broj korisnika prava je bio 549 ukupno, od čega je u decembru 2023. godine bilo 38 korisnika, od kojih je 9 žena i 29 muškaraca. Potrebno je razmotriti mogućnost uvećanja iznosa za navedeno pravo.

*Naknada roditelju ili staratelju korisnika prava na ličnu invalidninu.* Jedan od roditelja, odnosno staratelj/ka korisnika/ce prava na ličnu invalidninu ima pravo na naknadu, za svakog/u korisnika/cu pojedinačno. Pravo ima jedan od roditelja, odnosno staratelj/ka koji ima najmanje jednog/u korisnika/cu prava na ličnu invalidninu i jednog/u ili više korisnika/ca prava na dodatak za njegu i pomoć, za svakog/u korisnika/cu pojedinačno. Visina naknade iznosila je u decembru 2023.godine 249,05 eura mjesečno. Ukupno u 2023.godini isplaćeno je 8.851.367,58 eura, broj korisnika/ca u decembru 2023. godine bio je 2.996 od čega su žene korisnice prava 2.249 a muškarci 747. Potrebno je preispitati uslove za ostvarivanje ovog prava zbog činjenice da se omogućava ostvarivanje ovog prava i u situacijama kada roditelj i korisnik/ca lične invalidnine ne čine zajednicu življenja.

*Problemi vezani za materijalna davanja iz socijalne zaštite:*

-došlo je do velikog pada procentualnog učešća naknada koje se ostvaruju po socijalno zaštitnim kriterijumima u odnosu na ukupan budžet koji se opredjeljuje za socijalnu i dječju zaštitu zbog propisivanja prava na dodatak za djecu za svu djecu, naknada za novorođenčad, kao i povećanje broja i naknade na osnovu Zakona o obeštećenju bivših korisnica naknade po osnovu rođenja troje ili više djece;

-nedovoljan obuhvat korisnika/ca i restriktivni uslovi za ostvarivanje prava na MO, pojedina prava nisu dovoljno jasno definisana (npr. povlastice na putovanje lica sa invaliditetom i naknada roditelju ili staratelju korisnika lične invalidnine);

- 75% korisnika naknade roditelju ili staratelju korisnika lične invalidnine su žene;[[75]](#footnote-75)

- nisu propisana materijalna davanja za roditelje s invaliditetom;

- kašnjenje u odlučivanju po zahtjevima i žalbama za ostvarivanje prava na MO, ličnu invalidninu, dodatak za njegu i pomoć i rad sa polovinom punog radnog vremena;

- odlučivanje po zahtjevima ostvarivanje prava na MO, ličnu invalidninu, dodatak za njegu i pomoć i rad sa polovinom punog radnog vremena se i dalje zasniva na medicinskom modelu;

-neadekvatno propisan način usklađivanja naknada, imajući u vidu da postojeći metod ne prati u dovoljnoj mjeri rast zarada i troškova života;

-nedostatak prostornih i stručnih kapaciteta u centrima za socijalni rad

- fizička nepristupačnost u dva CZSR za lica sa invaliditetom, dok u svim CZSR postoji problem u dostavljanju pristupačnih informacija i pružanju proceduralnih adaptacija za puno i efektivno učešće lica sa invaliditetom.

-nedovoljna razvijenost prava na materijalna davanja na lokalnom nivou.

2.3.2. Osnovna materijalna davanja u dječjoj zaštiti **su**: naknada za novorđeno dijete; dodatak za djecu; troškovi ishrane u predškolskim ustanovama; pomoć za vaspitanje i obrazovanje djece i mladih sa posebnim obrazovnim potrebama; refundacija naknade zarade i naknade zarade za porodiljsko, odnosno roditeljsko odsustvo; naknada po osnovu rođenja djeteta; refundacija naknade zarade i naknada zarade za rad sa polovinom punog radnog vremena.

*Naknadu za novorođeno dijete* može ostvariti jedan od roditelja, usvojilac/teljka, staralac/teljka ili hranitelj/ka u vidu jednokratne naknade za novorođeno dijete do navršenje jedne godine djeteta. Visina naknade u 2023.godini iznosila je 953.28 eura, a za korisnika/cu materijalnog obezbjeđenja 1059,20 eura. Ukupno u 2023. godini isplaćeno je 11.642.771,67 eura, a ukupan broj korisnika/ca prava je bio 13.581. U navedeni broj korisnika/ca i ukupni iznos sredstava uračunati su i korisnici/ce iz 2022. godine na ime razlike zbog uvećanih naknada. U 2023. godini novopodnijetih zahtjeva je bilo 7.273.

*Dodatak za djecu* može ostvariti dijete do 18. godine, korisnik/ca prava na materijalno obezbjeđenje, korisnik/ca lične invalidnine, korisnik/ca dodatka za njegu i pomoć, dijete bez roditeljskog staranja, čiji je roditelj/ka, usvojilac/teljka, staralac/teljka, hranitelj/ka, odnosno lice kome je dijete povjereno na njegu, vaspitanje i obrazovanje kao i korisnik/ca materijalnog obezbjeđenja koji/a je zasnovao/la radni odnos na osnovu sporazuma o aktivnom prevazilaženju socijalne situacije. Djeca korisnici lične invalidnine imaju pravo na dodatak za djecu, ukoliko im je rješenjem nadležne komisije za usmjeravanje djece na poseban obrazovni program utvrđeno da ne mogu pohađati redovan obrazovni proces. Navedeno ukazuje na činjenicu da se ovaj uslov mora preispitati. Visina dodatka za djecu u 2023.godini iznosila je mjesečno od 30 eura do 73.49 eura. Ukupno u 2023. godini po osnovu prava na dječji dodatak isplaćeno je 51.258.878,00 eura od čega za dodatak za djecu korisnike prava na materijalno obezbjeđenje, dodatak za njegu i pomoć, ličnu invalidininu i djecu bez roditeljskog staranja je isplaćeno 8.002.495 eura, a za korisnike/ce „univerzalnog“ dječjeg dodatka 43.256.383,00 eura. Broj nosilaca/teljki prava za decembar 2023. godine je bio 5.721 sa 11.433 djece, od kojih je 5.272 djevojčica dok je 6.161 dječaka. Broj nosilaca/teljki prava dodatka za djecu do 18 godina u decembru 2023.godine bio je 66.853 dok je 119.125 djece primalo ovaj dodatak, od čega 57.535 djevojčica dok je dječaka bilo 61.590.

*Troškove ishrane u predškolskim ustanovama* ostvaruju djeca u skladu sa zakonom kojim se uređuje predškolsko vaspitanje i obrazovanje kao i sa Zakonom o SDZ. Ukupno u 2023. godini isplaćeno je 243.283,00 eura, a broj korisnika/ca prava u decembru je bio 873.

*Pomoć za vaspitanje i obrazovanje* djece sa posebnim obrazovnim potrebama imaju djeca i mladi koji su ostvarili pravo na vaspitanje i obrazovanje, u skladu sa posebnim zakonom. Pomoć obuhvata troškove smještaja u ustanovu i troškove prevoza. Po osnovu prevoza djece i mladih ukupno u 2023. godini isplaćeno je 523.613,53 eura, broj korisnika/ca prava je bio 511.

*Refundaciju naknade zarade za porodiljsko, odnosno roditeljsko odsustvo* ostvaruje poslodavac po osnovu isplate naknade zarade zaposlenom/oj za porodiljsko,odnosno roditeljsko odsustvo. Ukupno u 2023. godini isplaćeno je 19.125.054,25 eura a broj korisnika u decembru je bio 2.476. Razmotriti mogućnost da pravo na refundaciju i naknade za porodiljsko i roditeljsko odsustvo, kao i za rad sa polovinom radnog vremena izmjesti iz Zakona o socijalnoj i dječjoj zaštiti.

*Naknadu po osnovu rođenja djeteta* može ostvariti mjesečno jedan od roditelja koji je na evidenciji Zavoda za zapošljavanje i student, do navršene jedne godine života djeteta. Visina naknade u decembru 2023. godini iznosila je 101,98 eura. U 2023. godini isplaćeno je 2.727.788,00 eura, broj korisnika/ca prava u decembru 2023. godine je bio 2.131. Potrebno je preispitati visinu naknada imajući u vidu aktuealna socijalno-ekonomska kretanja.

U skladu sa *Zakonom o povlasticama na putovanje lica sa invaliditetom* lica sa invaliditetom imaju pravo na povlasticu na putovanje u drumskom i željezničkom saobraćaju na teritoriji Crne Gore. Pravo na povlasticu na putovanje ima korisnik/ca lične invalidnine, korisnik/ca dodatka za njegu i pomoć i djeca i mladi koji su ostvarili pravo na pomoć za vaspitanje i obrazovanje djece i mladih sa posebnim obrazovnim potrebama, u skladu sa propisom iz oblasti socijalne i dječje zaštite i korisnik/ca njege i pomoći drugog lica, koji/a je to pravo ostvario/la u skladu sa propisom iz oblasti penzijskog i invalidskog osiguranja. U toku 2023. godine ovo pravo je ostvarilo 2.551 korisnika/ca, za šta je izdvojeno iz budžeta Crne Gore 7.030.817,54 eura.

U skladu sa Zakonom o obeštećenju bivših korisnica naknada po osnovu rođenja troje ili više djece prema podacima iz decembra 2023. godine naknadu je ostvarilo 15.050 korisnica, za šta je izdvojeno iz budžeta Crne Gore 45.068.761,6 eura.

Ukupna utrošena sredstva za oblast socijalne i dječje zaštite u odnosu na budžet Crne Gore zа 2023. godinu je 7,06%, dok je procenat učešća osnovnih materijalnih davanja u odnosu na ukupan budžet za socijalnu i dječju zaštitu za 2023. godinu bio 97,33%. Procenat učešća МО u odnosu na ukupan budžet za osnovna materijalna davanja iz socijalne i dječje zaštite u 2023. godini je 4,27%, iako MO predstavlja ključni instrument borbe protiv siromaštva i socijalne isključenosti. Stopa rizika od siromaštva za 2022.godinu iznosi 20,3% stanovništva, dok je udio članova/ica porodica sa pravom na MO u istoj godini bio oko 3% od ukupnog stanovništva.

|  |  |  |  |
| --- | --- | --- | --- |
| Operativni cilj 1: | Unapređenje materijalnih davanja za dostojanstven i aktivan život | | |
| Indikator učinka 1:  Broj radno sposobnih korisnika/ca MO sa izrađenim revidiranim Individualnim planom aktivacije | 2024  0  Revidiranih Individualnih planova aktivacije | 2026  Revidiran Individualni plan aktivacije za 1000 radno sposobnih korisnika/ca materijalnog obezbijeđenja  (vodiće se računa o ravnomjernoj zastupljenosti žena i muškaraca prilikom revizije individualnih planova) | 2028  Revidiran Individualni plan aktivacije za 1200 radno sposobnih korisnika/ca materijalnog obezbijeđenja  (vodiće se računa o ravnomjernoj zastupljenosti žena i muškaraca prilikom revizije individualnih planova) |
| Indikator učinka 2:  Broj razvijenih programa aktivacije i novih zajedničkih metoda rada CSR i ZZZCG | 0  programa aktivacije i novih zajedničkih metoda | 2  programa aktivacije i novih zajedničkih metoda  (jedan program aktivacije koji je namijenjen ženama) | 4  programa aktivacije i novih zajedničkih metoda  (minimum dva programa aktivacije koji su namijenjeni ženama) |
| Indikator učinka 4:  Uvođenje inkluzivnog dodatka za lica sa invaliditetom zasnovanog na modelu ljudskih prava | Ne postoji inkluzivni dodatak za lica s invaliditetom | Usvojen Zakon o jedinstvenom vještačenju i osnovan Zavod za vještačenje invaliditeta čime su ostvareni preduslovi za uvođenje inkluzivnog dodatka | Minimum 1500 korisnica i 1500 korisnika inkluzivnog dodatka kojima je utvrđen invaliditet u skladu sa modelom ljudskih prava |

## Usluge socijalne i dječje zaštite

Usluge socijalne i dječje zaštite su razvrstane u četiri grupe: podrška za život u zajednici (dnevni boravak, pomoć u kući, stanovanje uz podršku, svratište, personalna asistencija, tumačenje i prevođenje na znakovni jezik i druge usluge podrške za život u zajednici); savjetodavno-terapijske i socijalno-edukativne usluge (savjetovanje, terapija, medijacija, SOS telefon i druge usluge s ciljem prevazilaženja kriznih situacija i unapređivanja porodičnih odnosa); smještaj (porodični smještaj-hraniteljstvo, porodični smještaj, u ustanovi, u prihvatilištu - skloništu i u drugim vrstama smještaja; neodložne intervencije.[[76]](#footnote-76)

Broj licenciranih pružalaca usluga raste. Krajem 2023. godine bilo je 532 pružaoca usluga koji su pružali usluge: dnevni boravak, pomoć u kući, svratište, savjetovanje, SOS telefon, terapiju, smještaj u prihvatilište – sklonište, smještaj u ustanovu, porodični smještaj – hraniteljstvo i porodični smještaj.

**Usluge podrške za život u zajednici** obuhvataju aktivnosti koje podržavaju boravak korisnika/ca u porodici ili neposrednom okruženju. U Crnoj Gori u predhodnom periodu su najviše razvijene usluge dnevnih boravaka i pomoći u kući, dok usluge stanovanja uz podršku i prevođenja na znakovni jezik ne postoje.

U Crnoj Gori je licencirano 17 pružalaca usluge **dnevnog boravka za djecu i mlade sa smetnjama i teškoćama** u razvoju u 16 opština (16 su javne ustanove uključujući i dnevne boravke u sklopu JU Dječji dom „Mladost” u Bijeloj), a navedenu uslugu pruža i JU Resursni centar za sluh i govor “dr Peruta Ivanović” Kotor koji nije licenciran. Ministarstvo rada i socijalnog staranja finansijski participira u ovoj usluzi na način što plaća troškove korisnika/ca, a jedinice lokalnih samouprava obezbjeđuju zarade i snose druge troškove, osim za dnevni boravak pri JU Dječji Dom Mladost gdje sve troškove pokriva MRSS. U Podgorici i jedna NVO pruža uslugu dnevnog boravka za djecu i mlade sa smetnjama i teškoćama u razvoju.Usluge dnevnog boravka u 17 dnevnih centara u decembru 2023. godini koristilo je 350 korisnika.

U Crnoj Gori funkcioniše **20 dnevnih boravaka za odrasla i stara** lica sa invaliditetom i odrasla i stara lica kojima je usled posebnih okolnosti i socijalnog rizika potreban odgovarajući oblik socijalne zaštite. Tri dnevna boravka funkcionišu u okviru dnevnih centara, dva pružaju NVO, a ostale usluge dnevnih boravaka pružaju domovi starih. Za pružanje usluge dnevnog boravka za odrasla i stara lica, lica sa invaliditetom su licencirana četiri od pet Domova starih. Preko projekta koje sprovodi MRSS uz podršku UNDP-a funkcioniše 12 dnevnih boravaka za odrasla i stara lica i lica sa invaliditetom. Usluge dnevnih boravaka je u decembru 2023. godine koristilo oko 100 korisnika/ca.

Godišnji rashodi sa nacionalnog nivoa za javne ustanove dnevne centre za boravak djece i mladih sa smetnjama i teškoćama u razvoju odraslih i starih lica i OSI iznosili su u 2023. godini oko 873.000 eura, a za dnevne boravke za odrasla i stara lica, lica sa invaliditetom koji funkcionišu u saradnji sa UNDP u 2023. godini rashodi su iznosili oko 264.000 eura.

**Dnevni boravak za djecu sa problemima u ponašanju** pružaju tri licencirana pružaoca usluga u dvije opštine (JU Centar “Ljubović” i dvije NVO). Dnevni boravak za djecu i mlade sa problemima u ponašanju predstavlja značajan resurs u dijelu njihove socijalizacije, razvoja životnih vještina, lične i društvene odgovornosti i ponašanja u granicama društveno prihvatljivog ponašanja. Ove usluge je u 2023. godini koristilo 24 korisnika/ce.

U narednom periodu sprovođenja strategije potrebno je adresirati sljedeće probleme u okviru pružanja ove usluge:

* dnevni boravci nisu dostupni u svim opštinama;
* dnevni centri za djecu sa smetnjama i teškoćama u razvoju pružaju integrisane usluge, koje obuhvataju usluge iz oblasti zdravstva i prosvjete, i te usluge nisu prepoznate ZSDZ;
* sistem finansiranja sa centralnog i lokalnog nivoa vlasti nije definisan;
* ne postoji medjusektorska saradnja između svih relevantnih subjekata koji ih pružaju;
* standardi i normativi nisu u skladu sa stepenima podrške;
* nije standardizovan rad sa malom djecom posebno sa djecom sa smetnjama iz spektra autizma.

**Pomoć u kući**spada u grupu usluga podrške za život u zajednici.[[77]](#footnote-77) Ova usluga je izuzetno važna radi podrške korisnicima/cama u zadovoljenju svakodnevnih životnih potreba kako bi se unaprijedio ili održao kvalitet života. U Crnoj Gori usluga **pomoć u kući** **za djecu i mlade sa smetnjama i teškoćama u razvoju se pruža u tri opštine,** a koristilo je oko 30 djece. Ova usluge se finansiraju projektno.

Usluga **pomoći u kući za odrasla i stara lica, lica sa invaliditetom** se pruža u 21 opštini. MRSS obezbjedjuje sredstva za finansiranje ove usluge, a korisnici/ce učestvuju u troškovima usluga. Na kraju 2023. godine ovu uslugu koristilo je 834 korisnika. Godišnji rashodi sa nacionalnog nivoa iznosili su 2023. godine oko 485. 000, 00 eura.

U narednom periodu sprovođenja strategije potrebno je adresirati sljedeće probleme u okviru pružanja ove usluge:

* Sistem finansiranja sa centralnog i lokalnog nivoa vlasti nije definisan;
* Postoji potreba za integrisanim pristupom u pružanju ove usluge koji podrazumjeva multisektorsku saradnju prije svega sa zdravstvenim sistemom.
* Ne postoji usluga u ruralnim područjima,
* Postoji potreba za preispitivanjem standarda i normativi za djecu sa smetnjama u razvoju i odrasla i stara lica sa invaliditetom.
* Postoji potreba preispitivanja cijene usluge koja je utvrđena od strane MRSS i nedovoljna da pokrije troškove pružanja usluge

**Usluga personalne asistencije** u Crnoj Gori pruža se korisniku/ci lične invalidnine, odnosno dodatka za njegu i pomoć, koji je u radnom odnosu ili je uključen/a u sistem visokog obrazovanja ili u sistem obrazovanja odraslih.[[78]](#footnote-78) Personalni asistent angažovan je u radu sa jednim korisnikom, najmanje 20, a najviše 40 sati nedjeljno.[[79]](#footnote-79) Za pružanje personalne asistencije su licencirane četiri nevladine organizacije.[[80]](#footnote-80) Usluga personalne asistencije se sve do 2023. godine finansirala projektno.[[81]](#footnote-81) U 2023. godini MRSS je obezbjeđivalo sredsta za jednog/u personalnog/u asistenta/kinju u iznosu od oko 8.700,00 eura.

U narednom periodu sprovođenja strategije potrebno je adresirati sljedeće probleme u okviru pružanja ove usluge:

* Nedovoljan broj pružalaca usluge
* Način finansiranja kako bi se obezbjedila održivost usluge
* Potrebno je preispitati uslove za učešće korisnika/ca u plaćanju usluge
* Određivanje stepena podrške kako bi se bolje definisalo ko su potencijalni korisnici/ce usluge.

**Svratište –** spada u grupu usluga podrške za život u zajednici. Svrha usluge je pružanje privremenih ili povremenih intervencija i zadovoljavanje trenutnih potreba korisnika/ca, kao i posredovanje u obezbjeđivanju drugih usluga u zajednici**.** U Crnoj Gori licencirana je jedna NVO za pružanje usluge svratišta za odrasla i stara lica koja su beskućnici koji dolaze iz zajednice osoba koje koriste droge ili su osobe koje pružaju seksualne usluge, LGBTIQ osobe i bivši/e zatvorenici/ce.

U narednom periodu sprovođenja strategije potrebno je adresirati sljedeće probleme u okviru pružanja ove usluge:

* Nedovoljan broj pružalaca usluge;
* Sistem finansiranja sa centralnog i lokalnog nivoa vlasti nije definisan;
* Nije izrađena metodologija ni utvrđena cijena koštanja usluge;

***Stanovanje uz podršku*** predstavlja neposrednu alternativu smještaju u ustanovu u uslovima kada izostaje značajnija podrška porodice korisnika/ca. Usluge stanovanja uz podršku za djecu (16+) i lica sa invaliditetom u Crnoj Gori nisu uspostavljene, iako je to jedan od ključnih preduslova za deinstitucionalizaciju i prevenciju institucionalizacije.

U narednom periodu sprovođenja strategije potrebno je adresirati sljedeće probleme u okviru pružanja ove usluge:

-ne postoji nijedan licencirani pružalac usluge iako postoje minimalni standardi i normative;

- nije utvrđena cijena usluge;

*-* ne postoji saradnja i inicijativa između centralnog i lokalnog nivoa za uspostavljanje usluge kao i međusektorska saradnja.

**Ključni problemi u vezi sa pružanjem usluga podrške životu u zajednici**

* Nedovoljan obuhvat ili dostupnost usluga kako bi se zadovoljile potrebe korisnika/ca;
* Licencirane usluge nisu ravnomjerno razvijene na lokalnom nivou;
* Nije definisan minimalni paket usluga u skladu sa potrebama u lokalnim zajednicama;
* Za određeni broj usluge nije određene cijena;
* Za određeni broj usluge je cijena neadekvatna;
* Nije dobro definisana skala učešća korisnika/ca u troškovima usluga;
* standardi i normativi pojedinih usluga nijesu dovoljno jasno definisani a za neke Usluge ne postoje;
* Nema obavezne edukacije iz određenih oblasti za stručne saradnike/ce i saradnike/ce,;
* Nerazvijene preventivne usluge.

**Savjetodavno-terapijske i socijalno-edukativne usluge** obuhvataju: savjetovanje, terapiju, SOS telefon i druge usluge sa ciljem prevazilaženja kriznih situacija i unapređenja porodičnih odnosa.

U Crnoj Gori 7 pružalaca usluga pruža usluge savjetovanja za djecu i mlade sa smetnjama i teškoćama u razvoju, odrasla i stara lica sa invaliditetom i stara lica u 7 opština. Broj korisnika ove usluge nije ograničen prilikom licenciranja.


Za pružanje usluga terapije licencirana su 3 pružalaoca usluga u tri opštine.

Za uslugu SOS telefon licencirano je 5 pružalaca usluge u tri opštine. JU Dječji dom “Mladost” Bijela je licenciran za pružanje SOS telefona - Nacionalna dječja telefonska linija. Usluga koju pruža nacionalna dječija telefonska linija jeste telefonsko savjetovanje koje omogućava implementaciju dječijih prava, sa ciljem savjetovanja, informisanja i edukacije djece o raznim pitanjima, kao i prevencije svih vrsta nasilja i osnaživanje djece i mladih da razgovaraju o temama zbog kojih su zabrinuti. Ukupan broj poziva u 2023. godini bio je 636. Preko SOS linije za roditelje i staratelje za koju je licencirano NVO Udruženje Roditelji, pružaju se savjeti o vaspitanju, o odnosima sa djecom i unutar porodice. MRSS je 2023. godine finansiralo uslugu SOS- Nacionalna dječja telefonska linija u iznosu od 75. 000,00 eura.

***Ključni problemi u vezi sa pružanjem Savjetodavno-terapijskih i socijalno-edukativnih usluga su****:*

Nedovoljan obuhvat ili dostupnost usluga kako bi se zadovoljile potrebe korisnika/ca, licencirane usluge nisu ravnomjerno razvijene na lokalnom nivou, nije definisan minimalni paket usluga u skladu sa potrebama u lokalnim zajednicama, za neke usluge nije određene cijena, za neke usluge je cijena neadekvatna, nije dobro definisana skala učešća korisnika/ca u troškovima usluga, standardi i normativi pojedinih usluga nijesu dovoljno jasno definisani, a za neke usluge ne postoje, nema obavezne edukacije iz određenih oblasti za stručne saradnike/ce i saradnike/ce, nerazvijene preventivne usluge, Postoji potreba za preispitivanjem usluge terapije u okviru sistema socijalne i dječje zaštite, ne postoje standardi i normativi za pružanje socijalno-edukativnih usluga.

**Usluga smještaja** je usluga koja podrazumijeva boravak korisnika/ca na porodičnom smještaju-hraniteljstvu, porodičnom smještaju, u ustanovi i u prihvatilištu – skloništu.



**Smještaj u ustanovu** je usluga namijenjena korisnicima/cama kojima podrška ne može da se obezbijedi u okviru porodice, putem hraniteljskog i porodičnog smještaja ili pružanjem drugih usluga u zajednici, ili to nije u njihovom najboljem interesu.

**Smještaj djece i mladih -** Djeci bez roditeljskog staranja i djeci čiji je razvoj ometen porodičnim prilikama, obezbjeđuje se smještaj u Dječjem domu ***„***Mladost***“*** u Bijeloj ili usluga porodičnog smještaja-hraniteljstva. Krajem decembra 2023. godine, u Dječjem domu ***„***Mladost***“*** u Bijeloj, boravilo je 71 dijete (31 dječak i 40 djevojčica).

U segmentu zaštite djece i mladih uočljiv je trend deinstitucionalizacije, što se ogleda u značajnom smanjenju broja korisnika/ca u JU Dječji dom “Mladost” tokom poslednje decenije. Djeci mlađoj od 3 godine usluga smještaja u ustanovu moguća je samo u izuzetnim okolnostima ukoliko su iscrpljene sve druge mogućnosti. U skladu sa planom transformacije JU Dječji dom „Mladost“ Bijela licenciran je i za usluge Dnevni boravak za djecu sa smetnjama i teškoćama u razvoju, za uslugu prihvatilište/sklonište za djecu žrtve nasilja u porodici, za uslugu savjetovanja i uslugu SOS telefona. Takođe se u okviru ustanove osnovana je i mala grupna zajednica u Bijelom Polju, u kojoj je u 2023. godine bilo smješteno osmoro djece.

Svrha usluge **mala grupna zajednica** je obezbjeđivanje privremenog, bezbjednog i stimulativnog okruženja u okolnostima kada to nije moguće obezbjediti u porodičnoj sredini, kako bi se korisniku/ci pružila podrška i priprema za održiv nezavisan život. U ovim ustanovama može da bude smješteno najviše 8 korisnika/ca, što je specifičnost ove usluge u odnosu na ostale ustanove za smještaj. Nalazi pojedinih izvještaja ukazuju da postoji potreba za uspostavljanjem većeg broja malih grupnih zajednica za različite kategorije korisnika/ca, međutim, mora se voditi računa da nije prihvatljivo da se korisnici/ce iz velike ustanove premještaju u malu, već treba raditi na razvoju usluga koje podržavaju život u zajednici.

**Smještaj djece i mladih sa problemima u ponašanju –** se obezbjeđuje u JU Centar „Ljubović“ u kojoj se realizuje vaspitna mjera upućivanja u ustanovu nezavodskog tipa u trajanju od 6 mjeseci do 2 godine. U okviru djelatnosti Centra, izvršava se i mjera - pojačani nadzor organa starateljstva uz dnevni boravak u vaspitnoj ustanovi, kao i mjera privremenog smještaja, do okončanja pripremnog postupka po odluci nadležnog suda. U JU Centar “Ljubovic” krajem 2023. godine boravilo je 18 korisnika/ca od kojih su 13 djece (10 dječaka i 3 djevojčica) i 5 mladih (4 muškarca i jedna žena).

**Usluga porodičnog smještaja – hraniteljstva** obezbjeđuje se djeci i mladima bez roditeljskog staranja i djeci i mladima čiji je razvoj ometen porodičnim prilikama, radi čuvanja, njege i vaspitanja do povratka roditeljima, usvojenja, odnosno osamostaljivanja.U decembru 2023. godine, u srodničkim hraniteljskim porodicama bilo je smješteno 271 dijete od čega su 126 djevojčica i 145 dječaka, a u nesrodničkim 82 od čega 33 djevojčice i 49 dječaka, što znači da je ukupno 353 djece smješteno u hraniteljske porodice. Iako je i dalje smještaj djece u srodničke hraniteljske porodice dominantan, pri čemu je kod srodnika smješteno 84% djece, u odnosu na 2010. godinu, došlo je da porasta djece na smještaju u nesrodničkim hraniteljskim porodicama. Pritom, važno je pomenuti da je u ovom trenutku u ustanovama većina djece sa smetnjama u razvoju, pri čemu je samo desetoro djece smješteno na **hraniteljstvu uz intenzivnu podršku** (obezbjeđuje se djetetu koje ima smetnje i teškoće u razvoju i djeci sa problemima u ponašanju**).** Broj hraniteljskih porodica u decembru 2023. godine je bio 263 (srodničke 222 a nesrodničke 41).

Postoji potreba za dodatnim razvojem hraniteljstva da bi se obezbijedila kvalitetnija priprema i procjena, kao i kontinuirana i intezivna podrška hraniteljskim porodicama za očuvanje trenda povećanja broja djece koja se smještaju u hraniteljske porodice umjesto u ustanovu.

**Usluga** **porodičnog smeštaja** je namijenjena trudnici, samohranom roditelju sa djetetom do navršene treće godine života, odraslom i starom licu, kojima je usljed socijalnih prilika potrebno zbrinjavanje.[[82]](#footnote-82) Uslugu porodičnog smještaja u 2023. godini je koristilo 38 osoba, od čega je uslugu standardnog porodičnog smještaja koristilo 12 korisnika/ca, a porodični smještaj uz intenzivnu ili dodatnu podršku je koristilo 26 korisnika/ca.

Prema podacima ISSS-a, ukupni godišnji rashodi za porodični smještaj - hraniteljstvo i porodični smještaj iznosili su približno 2. 200.00, 00 eura u 2023. godini. U strukturi rashoda dominiraju rashodi za porodični smještaj - hraniteljstvo (92,4%).

U narednom periodu sprovođenja strategije potrebno je adresirati sljedeće probleme u okviru pružanja ove usluge:

*Problem je što su djeca bez roditeljskog staranja institucionalizovana zbog nemogućnosti roditelja da brinu o njima, nedovoljno su razvijene usluge podrške biološkim porodicama, tako da je podrška koja se pruža neadekvatna. nedovoljno je razvijeno hraniteljstvo, neodgovarajuća je procjena i priprema hranitelja i djece, nedovoljan je broj nesrodničkih hraniteljskih porodica i neadekvatna podrška hraniteljima i djeci na hraniteljstvu, nedovoljan broj stručnjaka.*

**Smještaj odraslih i starijih lica -** U Crnoj Gori postoji pet javnih ustanova – Domova starih (Dom starih “Grabovac” Risan, Dom starih Bijelo Polje, Dom starih Pljevlja, Dom starih Nikšić i Dom starih Podgorica) i u njima je krajem 2023. godine boravilo 745 odraslih i starih lica, od kojih 425 žena i 320 muškaraca. 473 korisnika/ca je u Dom smješteno na osnovu rješenja CSR a 272 korisnika je u Domu po ugovoru. U dvije privatne ustanove (Dom starih *Duga* Danilovgrad i Dom starih *Nana*) smješteno je 75 korisnika/ca. Izuzev usluge smještaja navedene ustanove pružaju uslge podrške za život u zajednici, uslugu savjetovanja i uslugu smještaja u prihvatiliške sklonište. JU Dom starih „Grabovac“ Risan licenciran je za pružanje usluge dnevni boravak, pomoć u kući, savjetovanje, smještaj u prihvatilište sklonište za beskućnike. JU domovi starih Pljevlja, Bijelo Polje i Nikšić licencirani su za pružanje usluge dnevni boravak.

Ukupan broj korisnika/ca na kraju 2023. godine je 818. Broj korisnika/ca smještenih tokom 2023. godine je 595, a broj korisnika/ca kojima je prestao smještaj tokom 2023. godine je 309. Popunjenost kapaciteta nam govori da ne postoji više stigma kada je u pitanju domski smještaj, te da porodica sve manje može da odgovori na rastuće potrebe starijih, da stariji žele da imaju vršnjačku socijalizaciju i dugoročnu zdrasvstvenu njegu i da će uvijek biti određen broj korisnika/ca koji/e i pored razvoja usluga u zajednci neće svoje potrebe, prije svega zdravstvene prirode moći da zadovolje u kućnim uslovima, nego će im biti neophodan institucionalni smejštaj. Dominiraju korisnici/e starosti od 65 do 79 godina i to 39,49% kao i korisnici/e preko 80 godina i to 39,00%, zatim korisnici/e od 51 do 64 godine starosti 17,36%. Korisnici/e koji/e su mlađi/e od 50 godina zastupljeni/e su sa 4,16%. U ustanovama dominiraju žene. Evidentne su razlike između muškaraca žena, žene duže žive, češće su udovice, imaju niže obrazovanje od muškaraca. Oko 50% korisnika/ca prije smještaja su živjeli/e sami/e. Najveći broj korisnika/ca 44,01% je sa srednjim obrazovanjem, 76,53% imaju penziju. Najveći broj korisnika/ca i to 23,59% finansira smještaj jednim dijelom korisnik/ca iz svojih sredstava plus dijelom srodnici. Dominantni razlog smještaja je lični izbor korisnika/ce i to 29,58%.

Ukupan broj korisnika/ca kojima je tokom 2023. godine prestao smještaj je 309 ili 37,78% ukupne populacije korisnika/ca. Najčešći razlog prestanka smještaja je smrt korisnika/ce i to 196 korisnika/ca ili 63,43%. Domski smještaj je usluga koju korisnik/ca i porodica biraju kao trajni vid zbrinjavanja. Zato je i mali broj korisnika/ca 28 ili 9,06% koji odluče da se vrate u svoju porodicu. Korisnici/ce koji/e su premješteni/e u drugu ustanovu tokom godine bilo je 54 ili 17,48%. Na lični zahtjev ustanove je napustilo 28 korisnika/ca ili 9,06%. Nema nijednog slučaja da je korisnik/ca upućen/a na uslugu porodičnog smještaja.

***Grafikon broj:7 Prikaz korisnika/ca prema vrsti invaliditeta***

Sa stanovišta zbrinjavanja korisnika/ca i organizovanja svakodnevnog života u ustanovama, podaci o vrsti invaliditeta i stanja mentalnog zdravlja su indikatori od presudnog značaja. Od 818 korisnika/ca koji su u ustanovama boravili na dan 31.12.2023. godine, 217 ili 26,53% korisnika/ca je sa mentalnim teškoćama. Zatim, 185 korisnika/ca ili 22,62% nema tjelesni, senzorni invaliditet, mentalne i intelektualne teškoće. Od ukupnog broja korisnika/ca 153 ili 18,70% je sa višestrukim teškoćama. Broj korisnika/ca sa tjelesnim invaliditetom je 130 ili 15,89%. Broj korisnika/ca sa intelektualnim teškoćama je 57 ili 6,97%. Zatim 44 korisnika/ce odnosno 5,38% je sa senzornim invaliditetom.

Imajući u vidu da su tokom 2023. godine počeli sa radom JU Dom starih “Podgorica” i JU Dom starih “Nikšić” struktura smještajnih kapaciteta se promijenila u odnosu na predhodni period.

|  |  |  |  |  |
| --- | --- | --- | --- | --- |
|  | **Kapacitet**  **ustanova** | **Broj korisnika smještenih tokom 2023. godine** | **Broj korisnika kojima je prestao smještaj tokom 2023. godine** | **Ukupan broj korisnika na dan 31.12.2023.** |
|  | 1.060 | 595 | 309 | 818 |

**Smještaj lica sa invaliditetom** - Odrasla lica sa invaliditetom su smještena u JU „Komanski most“. U decembru 2023. godine u JU „Komanski most“ je bilo 114 korisnika/ca, od kojih 52 žene i 62 muškarca (mladih lica 12, a odraslih i starih lica 102). U ustanovama u inostranstvu bilo je 33 korisnika/ce. U okviru plana transformacije ove ustanove predviđen je razvoj usluge stanovanje uz podršku, male grupne zajednice, usluge savjetovanja i pomoći u kući.[[83]](#footnote-83) Iako je planom transformacije planirana realizacija mjera od 2020. godine do 2024. godine ove mjere nisu realizovane do kraja 2023. godine.

**Prihvatilište – sklonište** je usluga koja se pruža korisnicima/cama kojima su ugroženi bezbjednost, život i zdravlje. Smještaj u prihvatilištu/skloništu pruža se najduže 12 mjeseci, a povremeni smještaj najduže 7 dana.Za ovu uslugu je krajem 2023. godine bilo licencirano 8 pružalaca usluge.

**Sklonište za djecu žrtve nasilja u porodici** funkcioniše u okviruJU Dječji Dom “Mladost“**.** U decembru 2023.godine u prihvatilištu je bilo 5 djece, od čega su dva dječaka, a tri djevojčice. Za funkcionisanje skloništa u toku 2023. godine izdvojeno je 18.000, 00 eura.

**Sklonište/ prihvatilište za djecu i mlade žrtve trgovine ljudima** uspostavljeno je u sklopu JU Centar “Ljubović” u martu 2024. godine. U skloništu će se smještati žrtve ugovorenih brakova, žrtve trgovine ljudima uključujući djecu zatečenu u prosjačenju. Sklonište je kapaciteta za 10 korisnika. Ovo sklonište je privremenog karaktera do pronalaska adekvatne lokacije za uspostavljanja skloništa koje bi bilo trajno rješenje.

**Sklonište – prihvatilište za žene i djecu žrtve nasilja** pruža se djeci i ženama koje su žrtve ili svjedoci zlostavljanja, zanemarivanja, rodno zasnovanog nasilja, nasilja u porodici i eksplotacije ili kod kojih postoji opasnost da će postati žrtve.[[84]](#footnote-84) Za uslugu smještaja u prihvatilište – sklonište licencirano je sedam pružaoca usluga. Ukupan broj korisnika/ca tokom 2023. godine je 191. Dva prihvatilišta skloništa su fizički pristupačna za osobe sa invalidtetom, dok ne postoji pristupačnost informacija - Brajevo pismo, znakovni jezik, lako razumljiv format; pristupačan prevoz do i od skloništa i dr. Za troškove smještaja za žene i djecu žrtve nasilja po rješenjima CZSR u toku 2023. godine izdvojeno je 116.187, 51 eura. Kroz javni poziv za finansije ove usluge u skladu sa ZSDZ izdvojeno je 100.000, 00 eura, a kroz Javni poziv za finansiranje projekata odnosno programa u skladu sa Zakonom o nevladinim organizacijama izdvojeno je 300.000,00 eura.

**Prihvatilište - sklonište** za beskućnike (odrasla i stara lica) postoji pri JU Dom starih “Grabovac” Risan. U skloništu za beskućnike u toku 2023. godine bilo je smješteno četiri korisnika/ce. Sklonište je fizički pristupačno za osobe sa invaliditetom, dok ne postoji pristupačnost informacija - Brajevo pismo, znakovni jezik, lako razumljiv format; pristupačan prevoz do i od skloništa i dr.

**Nedostajuće usluge iz oblasti socijalne i dječije zaštite**

U cilju kvalitetnije i efikasnije zaštite različitih kategorija korisnika u sistemu socijalne i dječje zaštite nedostaju sledeće usluge: socijalno-edukativne usluga, stanovanja uz podršku, predah roditeljstvu, lični pratilac djeteta, male grupne zajednice za odrasle i starije, prevođenje na znakovni jezik[[85]](#footnote-85).

U prethodnom periodu prepoznata je potreba za uspostavljanjem usluga za: djecu RE populacije, djeca koja prose na ulici, djeca beskućnici, djeca žrtve ugovorenih brakova i djeca bez pratnje, djeca sa smetnjama i teškoćama u razvoju, djeca sa problemima u ponašanju, djeca počinoci krivičnih djela, djeca migranti i dr.

Među odraslim i starijim, nedostaju usluge koje bi bolje odgovorile specifičnim potrebama lica sa invaliditetom, romske i egipćanske zajednice, LGBTIQ populacije, beskućnike, zatvorenike, korisnike PAS, migranata posebno sa ratom ugroženih područja i dr.

**Usluga tumačenja i prevođenja na znakovni jezik** iako je prepoznata Zakonom o socijalnoj i dječjoj zaštiti, kao jedne od usluga za podršku u život u zajednici, nije formalno razrađena. Ova usluga je namijenjena osobama s oštećenjem sluha i/ili govora. Osobe s oštećenjem sluha i govora imaju pravo, kao i druge osobe, na ravnopravnost, nediskriminaciju i dostupnost informacijama u prilagođenim formatima. U tom smislu je neophodno propisati minimalne standarde i bliže uslove za pružanje i korišćenje ove usluge u svim situacijama u kojima je ona neophodna za samostalan život osoba s oštećenjem sluha i/ili govora.

Problemi u vezi sa pružanjem ove usluge su: nedostatak minimalnih standarda i propisane cijene usluga, gotovo potpuna izolovanost i isključenost osoba s oštećenjem sluha i/ili govora iz pokreta za prava lica sa invaliditetom i procesa donošenja odluka, veoma mali broj tumača znakovnog jezika, kojima to nije primarno zanimanje, nedovoljna informisanost i motivisanost korisnika/ca za borbu za svoja prava u oblasti SDZ.

**Integrisane usluge**su višestruko značajne za zaštitu različitih kategorija korisnika/ca a podrazumjevaju kooperaciju, saradnju i koordinaciju između različitih resora i sektora. Integrisane socijalne usluge, pored usluga socijalne zaštite, obuhvataju i druge resore i sektore (zdravstvo, stanovanje, obrazovanje, zapošljavanje, kulturu, saobraćaja, NVO i dr.) te omogućavaju zadovoljavanje većeg broja potreba korisnika/ca. Ovu vrstu usluga potrebno je prepoznati u Zakonu o socijalnoj i dječjoj zaštiti kao i drugim relevantnim zakonima.[[86]](#footnote-86)

Usluge smještaja, usluge koje se pružaju u dnevnim centrima, domovima starih, Javnoj ustanovi za smještaj, rehabilitaciju i resocijalizaciju predstavljaju oblik integrisanih usluga za koje je potrebno definisati odgovornost različitih sektora za usluge koje pružaju kao i način finansiranja.

Javna ustanova za smještaj, rehabilitaciju i resocijalizaciju korisnika/ca psihoaktivnih supstanci Podgorica je ustanova specijalizovana za tretman bolesti zavisnosti, osnovana od strane Skupštine Glavnog grada- Podgorica. Tretman u Javnoj ustanovi traje najmanje 12 mjeseci rezidencijalnog boravka, koji se sastoji iz tri faze: adaptacija, rehabilitacija i resocijalizacija, nakon čega slijedi 12 mjeseci nerezidencijalnog tretmana. Status ove ustanove u sistemu socijalne i dječje zaštite je potrebno normativno urediti kroz pružanje integrisanih usluga.

**Ključni problemi za uslugu smještaja**

* *Potrebno je preispitati standarde i normative za pružanje usluge smještaja;*
* *Potrebno je izraditi metodologiju za izračunavanje cijene za uslugu smještaja;*
* *Nedostatak integrisanog pristupa, nedostaje kadar medicinske struke;*
* *Porodični smještaj i porodični smještaj – hraniteljstvo nisu dovoljno razvijeni;*
* *Potrebno je preispitati standarde i normative za usluge porodičnog smjetaja i porodičnog smještaja / hraniteljstva;*
* *Potrebno je uspostaviti centre za hraniteljstvo;*
* *Potrebno je uspostaviti prihvatilište za pojedine kategorije korisnika, krizni centra za žrtve seksualnog nasilja.*
* *Usluge smještaja nisu u potpunosti prilagođene osobama sa invaliditetom;*

**Ukupni javni rashodi za usluge socijalne i dječje zaštite** sa nacionalnog nivoa iznosili su 5.525.915,16 eura u 2023. godini.

***Grafikon br 8. Struktura javnih rashoda sa nacionalnog nivoa za usluge socijalne i dječje zaštite, za 2023. godinu***

Ministarstvo rada i socijalnog staranja je u 2023. godini na poziciji “transferi opštinama” za finansiranje usluga socijalne i dječje zaštite obezbijedilo 1.616.345,00 eura, a isti iznos je u budžetu predviđen i za 2024. godinu.

Zakonom o socijalnoj i dječjoj zaštiti propisano je da se sredstva za obavljanje djelatnosti socijalne i dječje zaštite obezbjeđuju u budžetu države i budžetu opštine. Sredstava za usluge socijalne i dječje zaštite obezbjeđuju se putem učešća korisnika/ca, odnosno njihovih srodnika/ca koji/e su dužni/e da ih izdržavaju, donacija, poklona, zavještanja, legata, osnivanjem zadužbina i fondacija i dr. U budžetu opštine mogu se obezbijediti sredstva za usluge socijalne i dječje zaštite, kao što su: pomoć u kući, smještaj u prihvatilište – sklonište, stanovanje za socijalno ugrožena lica i druge usluge u skladu sa svojim materijalnim mogućnostima. Ukoliko opštine nijesu u mogućnosti da u svojim budžetima obezbijede sredstva za finansiranje navedenih usluga, u njihovom finansiranju učestvuje država.

Za obezbjeđivanje finansijskih sredstava za razvoj, odnosno finansiranje usluga socijalne i dječje zaštite od strane države na nivou lokalnih samouprava, potrebno je da lokalne samouprave donesu lokalne planove socijalne i dječje zaštite u kojima su jasno predviđeni kriterijumi za raspodjelu sredstava po pojedinim opštinama koji su propisani Pravilnikom o visini sredstava za razvoj, odnosno finasiranje usluga socijalne i dječje zaštite i kriterijumima za njihovu raspodjelu.[[87]](#footnote-87)

U analizi Pravci promjena u neposrednoj budućnosti u programima socijalne i dječije zaštite u Crnoj Gori, se predlaže da se sa državnog nivoa finansiraju sve usluge smještaja i stanovanje uz podršku, kao usluge koje ujedno obezbjeđuju i njegu i stanovanje, kako bi se olakšalo kretanje novca za korisnikom. Prema ovom konceptu, finansiranje treba da bude obezbjeđeno iz državnog budžeta i za one usluge za koje su zahtjevi za uspostavljanje definisani na nacionalnom nivou, a standardi (i cijene) čvrsto određeni i ne ostavljaju prostor za lokalne inpute i modifikacije.[[88]](#footnote-88)

U Mapi puta se predlaže da se Zakonom definiše minimalni paket usluga-ključne, odnosno obavezne usluge koje će biti dostupne u svakoj opštini (ili kroz zajedničko pružanje u više manjih opština), a koje mogu da se finansiraju u potpunosti sa nacionalnog nivoa ili uz jasnu podjelu nadležnosti, dijelom i iz lokalnih budžeta.[[89]](#footnote-89) Moguće je i da u slučaju pojedinih usluga državni nivo finansira minimum potreba, a da se lokalnom nivou prepusti finansiranje šireg kruga potreba (i korisnika).[[90]](#footnote-90)

|  |  |  |  |
| --- | --- | --- | --- |
| Operativni cilj 2: | Unapređenje usluga socijalne i dječje zaštite kroz povećanje broja korisnika/ca koji/e imaju pristup uslugama | | |
| Indikator učinka 1: Normativno definisanje načina finansiranja usluga sa državnog i lokalnog nivoa | Ne postoji funkcionalan i održiv sistem finansiranja usluga | Propisano u Zakonu o socijalnoj i dječjoj zaštiti koje usluge će se finansirati sa državnog a koje sa lokalnog nivoa | Uspostavljeno finansiranje usluga na državnom i lokalnom nivou |
| Indikator učinka 2:  Povećanje udjela rashoda za usluge SDZ iz državnog budžeta | 2024  Trenutni nivo izdvajanja za usluge SDZ iz državnog budžeta  5.500.000,00 eura | 2026  Povećanja godišnjih izdvajanja za usluge SDZ iz državnog budžeta za 20%  (6.600.000,00 eura) | 2028  Povećanje godišnjih izdvajanja za usluge SDZ iz državnog budžeta za 260% u odnosu na 2024. godinu  (20.000.000,00 eura) |
| Indikator učinka 3:  Povećanje broja licenciranih pružalaca usluga socijalne i dječje zaštite (podrška za život u zajednici, savjetodavno-terapijske i socijalnog- edukativne usluge, porodični smještaj, porodični smještaj-hraniteljstvo) koji kontinuirano pružaju uslugu korisnicima; | 532  licenciranih pružalaca usluga | Povećanje licenciranih pružalaca usluga na 564 | Povećanje licenciranih pružalaca usluga na 600 |
| Indikator učinka 4: Povećanje broja prihvatilišta-skloništa (žrtve trgovine ljudima, beskućnici, LGBTIQ), | Trenutni broj postojećih prihvatilišta-skloništa  3 | Do kraja 2026. godine će biti uspostavljeno minimum jedno novo prihvatlište-skolnište  (Ukupan broj: 4) | Do kraja 2028. godine će biti uspsotalvjeno minimum još jedno novo prihvatilipte-sklonište  (Ukupan broj: 5) |
| Indikator učinka 5: Uspostavljanje usluga za žene i djecu žrtve seksualnog nasilja | Ne postoje usluge za žene i djecu žrtve seksualnog nasilja | Uspostavljena minimum jedna (1) usluga za žene i djecu žrtve seksualnog nasilja | Uspostavljene minimum tri (3) usluge za žene i djecu žrtve seksualnog nasilja |
| Indikator učinka 6:  Unapređenje saradnje između sektora socijalne i dječje zaštite, zapošljavanja, obrazovanja, zdravstvene zaštite, kulture i dr. | Ne postoje integrisane usluge koje uključuju sektore socijalne i dječje zaštite, zapošljavanja, obrazovanja, zdravstvene zaštite, kulture i dr. | Propisan u Zakonu o socijalnoj i dječjoj zaštiti i zakonima iz drugih sektora način finansiranja i funkcionisanja integrisanih usluga | Uspostavljeno finansiranje integrisanih usluga između sektora socijalne i dječje zaštite, zapošljavanja, obrazovanja, zdravstvene zaštite, kulture, sporta i dr. |

Imajući u vidu da se finansiranje vezuje za budžetsku godinu, poseban problem su prekidi u finansiranju projektno obezbijeđenih usluga tokom više mjeseci godišnje, odnosno odsustvo prakse sklapanja višegodišnjih ugovora.[[91]](#footnote-91)

Određivanje adekvatnih cijena usluga neposredno je povezano sa pitanjem njihovog finansiranja. Cijene usluga treba da budu formirane na način da obezbijede adekvatno pokrivanje troškova pružanja usluga u različitim područjima države (urbano i ruralno područje, južni, centralni i sjeverni region). U analizama se predlaže i da se cijene indeksiraju sa inflacijom i/ili da se ažuriraju u skladu sa promjenama cijena resursa koji utiču na pružanje usluga.[[92]](#footnote-92) Posebno se ističe i da obračun troškova po korisniku/ci treba da ima u vidu ekonomiju obima i da treba da omogući pokrivanje većih troškova po korisniku/ci kada je broj korisnika/ca mali, kako se ne bi obeshrabrilo pružanje usluga koje nose veće fiksne troškove ili usluga u područjima s manjom gustinom naseljenosti i/ili manjom tražnjom.[[93]](#footnote-93)

## Unapređenje kvaliteta upravljanja u sistemu socijalne i dječje zaštite na svim nivoima

Postojeći resursi i akteri u socijalnoj i dječijoj zaštiti nisu adekvatni kako bi pružali efikasnu i kvalitetnu socijalnu i dječiju zaštitu. Različite analize koje su urađene u prethodnom periodu ukazale su da reformski proces u oblasti socijalne i dječije zaštite podrazumijeva postavljanje korisnika u centar sistema, uspostavljanje novih usluga, uključivanje većeg broja pružalaca usluga i veću ulogu lokalnih samouprava u pružanju usluga. Takođe, neoohodno je i uspostavljanje integrisanih usluga, koje su višestruko značajne za zaštitu različitih kategorija korisnika. Obezbjeđenje međusektorske saradnje i promocije integrativnog pristupa u pružanju usluga je jedan od ključnih segmenata kvalitetnog funkcionisanja i unapređenja usluga, bez obzira na tip usluge i ciljnu grupu.

**Centri za socijalni rad (CZSR)** su ključni akter u daljem razvoju sistemu socijalne i dječije zaštite. Centar za socijalni rad je javna ustanova koja odlučuje o ostvarivanju prava u oblasti socijalne i dječje zaštite i koja obavlja druge poslove u skladu sa javnim ovlašćenjima, uključujući i ulogu organa starateljstva.[[94]](#footnote-94) Prema Zakonu o socijalnoj i dječjoj zaštiti CZSR između ostalog obavlja procjenu stanja, potreba, snaga i rizika korisnika i lica značajnih za korisnika, vrši procjenu podobnosti staraoca, hranitelja i usvojioca, izrađuje i prati individualne planove usluga, rješava u prvom stepenu o zahtjevima za ostvarivanje prava iz socijalne i dječje zaštite i drugo.[[95]](#footnote-95) CZSR se može osnovati za teritoriju jedne ili više opština. Bliže uslove organizacije, normative, standarde i metode rada CZSR propisuje nadležni organ državne uprave.[[96]](#footnote-96)

U Crnoj Gori uspostavljeno je 13 CZSR i 12 područnih jedinica, koji pokrivaju 25 opština. Krajem 2023. godine u centrima za socijalni rad je bilo zaposleno 1.172 radnika, čije su bruto zarade na mjesečnom nivou iznosile 1.079.930,43 eura.

Reforma sistema socijalne i dječje zaštite u Crnoj Gori dovela je do promjene organizacije rada CZSR, uvođenja metodologije vođenja slučaja, kao i poslova supervizije. Proširena je i mreža CZSR-a, a ojačani su i njihovi kapaciteti, kroz povećanje broja zaposlenih i unapređenje kompetencija stručnih radnika.[[97]](#footnote-97) Reforme su dovele do unapređenja kvaliteta rada, kako u smislu ažurnosti, tako i u smislu individualizacije rada s korisnicima.[[98]](#footnote-98) Različita istraživanja i analize ukazuju međutim da i dalje postoje izazovi i barijere u radu CZSR .[[99]](#footnote-99)

Broj zaposlenih radnika, a posebno radnika u direktnom radu s korisnicima, i dalje nije dovoljan kako bi se pružila kvalitetna podrška korisnicima. Paralelno sa jačanjem kapaciteta i širenjem mreže CZSR povećavali su se, naime i zahtjevi koji su se postavljali pred centre, a samim tim i njihove obaveze.[[100]](#footnote-100) Dodatne nadležnosti i povećani broj korisnika u neskladu su sa brojem i strukturom zaposlenih. Iako se stručni postupak u centrima za socijalni rad zasniva na metodu vođenja slučaja, na ovim poslovima angažovan je nedovoljan broj zaposlenih (svega 72), koji u ukupnoj strukturi stručnih radnika/ca čini samo 17,3%. Dodatno, stručni radnici/ce troše veoma mnogo vremena na evidenciju i dokumentaciju (49%).[[101]](#footnote-101) Opterećenje stanovnika po stručnom/oj radniku/ci kreće se od 1:591 stanovnika do 1:8047, a velika je neravnomernost i u opterećenosti voditelja slučaja. Ovo ukazuje da je potrebno preduzeti hitne mjere reorganizacije rada, kao povećanja i preraspodjele zaposlenih.[[102]](#footnote-102)

Predstavnici/ce CZSR dodatno ocjenjuju da im nedostaju i prostor i drugi materijalni uslovi (na primjer vozila) za optimalno funkcionisanje.[[103]](#footnote-103) Problemi su posebno izraženi u manjim mjestima i manjim centrima.[[104]](#footnote-104)

Pored nedovoljnih kapaciteta i nedostatka materijalnih uslova identifikovani su i izazovi u sferi dostupnosti i kvaliteta podrške. Uloga CZSR je umjesto proaktivne, reaktivna, i prvenstveno je fokusirana na materijalna davanja.[[105]](#footnote-105) Podrška se najčešće pruža u situaciji visokog ili umjerenog rizika, odnosno kada je došlo do značajne štete za korisnika/cu.[[106]](#footnote-106) Ukazuje se i da su veze između centara i drugih institucija, ali i opština, sporadične, što otežava uspostavljanje kvalitetnih usluga.[[107]](#footnote-107) Supervizija koja se sprovodi u CZSR, se uglavnom svodi na administrativno praćenje, dok edukativna i podržavajuća uloga izostaju zbog preopterećenosti supervizora koji su uglavnom i voditelji slučaja.[[108]](#footnote-108)

Istraživanja koja su se bavila analizom rada centara za socijalni rad ukazuju na potrebu jačanja mehanizama prevencije, terenskog rada i direktnog rada sa korisnicima.[[109]](#footnote-109) Dodatno, se ističe i potreba daljeg unapređenja stručnog postupka, stručnog nadzora i vođenja slučaja, jačanje funkcije „čuvara kapije“, kao i uspostavljanja adekvatnih modela supervizije.[[110]](#footnote-110)

Evaluacija sprovođenja prethodne Strategije SDZ navodi da je u narednom periodu potrebna konsolidacija sistema, kroz pojednostavljivanje rada, smanjenje jurisdikcije CZSR za neke od funkcija koje sada pokrivaju (podrška sprovođenju politika zdravstvenog osiguranja, ljekarske komisije, porodiljsko i roditeljsko odsustvo, naknada za rad sa polovinom vremena, itd). [[111]](#footnote-111) Takođe je iz sistema socijalne i dječje zaštite potrebno izmjestiti primjenu Zakona o privremenom izdržavanju pošto u dijelu postupka koji vodi CZSR nema elemenata socijalnog rada. Izmještanjem ovih prava i funkcija iz sistema socijalne zaštite CZSR bi se dodatno rasteretili kako bi mogli da zadrže svoju osnovnu funkciju, a to su briga u vezi sa materijalnim davanjima i podrška sprovođenju usluga SDZ.[[112]](#footnote-112)

Preduslovi za unapređenje kvaliteta rada CZSR su povećanje broja voditelja slučaja (80% na nivou cijelog sistema), ograničenje broja korisnika po jednom stručnom radniku, ali i unapređenje materijalnih uslova za rad.[[113]](#footnote-113) Ističe se i neophodnost da se osnaže stručni kapaciteti voditelja slučaja, ali i kompetencije drugih stručnih radnika .[[114]](#footnote-114)

Reformama treba da prethodi normiranje poslova, uz izradu stručnih uputstava za pojedine poslove.[[115]](#footnote-115)

U više dokumenata i analiza se ističe i da je značajno da se obezbijedi saradnja CZSR sa jedinicama lokalne samouprave, ali i sa ustanovama i organizacijama u zajednici, posebno radi proaktivne identifikacije i prepoznavanja potrebe za podrškom i izloženosti različitim vrstama rizika.[[116]](#footnote-116)

U narednom periodu potrebna je jača uloga **Zavoda za socijalnu zaštitu** u odnosu na sljedeće poslove: savjetodavne, istraživačke i stručne poslove u oblasti socijalne i dječje zaštite; praćenje kvaliteta stručnog rada i usluga u ustanovama socijalne i dječje zaštite; pružanje stručne supervizijske podrške radi unaprjeđenja stručnog rada i usluga socijalne i dječje zaštite; obavljanje poslova licenciranja stručnih radnika i izdavanje licence za rad u skladu sa zakonom kojim se uređuje socijalna i dječja zaštita; obavljanje stručnih i organizacionih poslova u postupku akreditacije programa obuke, odnosno programa pružanja usluga kojim se obezbjeđuje stručno usavršavanje stručnim radnicima/ama i stručnim saradnicima/ama i pružaocima usluga; donošenje Etičkog kodeksa za zaposlene u oblasti socijalne i dječje zaštite; istraživanje socijalnih pojava i problema, djelatnosti i efekata socijalne i dječje zaštite, izradu analiza i izvještaja i predlaganje mjera za unaprjeđenje u oblasti socijalne i dječje zaštite; razvijanje sistema kvaliteta u socijalnoj i dječjoj zaštiti, koordiniranje razvoja standarda usluga i predlaganje organu državne uprave nadležnom za poslove socijalnog staranja unaprjeđenje postojećih i uvođenje novih standarda; učestvovanje u izradi, sprovođenju, praćenju i ocjeni efekata primjene strategija, akcionih planova, zakona i drugih propisa koji se odnose na razvoj djelatnosti socijalne i dječje zaštite; organizovanje stručnog usavršavanja stručnih radnika i stručnih saradnika; sačinjavanje i publikovanje monografija, časopisa i zbornika radova, stručnih priručnika, vodiča, informatora, studija i primjera dobre prakse; informisanje stručne i šire javnosti o sprovođenju socijalne i dječje zaštite, ukazivanje na potrebe i probleme korisnika/ca, a posebno korisnika/ca iz osjetljivih društvenih grupa.

U Zavodu za socijalnu i dječju zaštitu ima sistematizovanih 20 radnih mjesta, a zaposleno je 19 osoba. Trenutno, shodno povjerenim zadacima, istraživačko-anlitičke poslove izvršavaju 2 samostalna/e savjetnika/ce. Od ukupnog broja zaposlenih, samo 9 službenika/ca (47%) su stručni/e radnici/e, a 53% je zaposlenih na administrativnim i ostalim poslovima.

Zavod posebnu pažnju usmjerava na pružanje podrške stručnim radnicima/ama u sistemu socijalne i dječje zaštite kroz stručne konsultacije, ali i učestvovanju na konferencijama slučaja kao i kroz sprovođenje razvojno-integrativne supervizije. U Zavodu radi 5 edukovanih stručnjaka koji pružaju ovaj oblik stručne podrške. U toku 2023. godini organizovano je 6 supervizijskih grupa za 30 stručna/e radnika/ce. Sa povećanjem broja stručnjaka obučenih za pružanje supervizije po ovom modelu stekli bi se uslovi za učlanjenje supervizora/ki iz Crne Gore u Evropsku asocijaciju nacionalnih organizacija za superviziju (Association of National Organizations for Supervision in Europ – ANSE).

Zavod za socijalnu i dječju zaštitu je takođe zadužen za sprovođenje postupka akreditacije programa obuka, licenciranja stručnih radnika/ca, organizovanje i sprovođenje edukacija za zaposlene u sistemu socijalne i dječje zaštite, praćenje kvaliteta pružanja usluga, učešće na konferencijama slučaja, stručne konsultacije i dr. Sve navedene aktivnosti su u prethodnih 8 godina bile podložne preispitivanjima i unapređenjima pa su tako donešeni novi pravilnici: o standardima za akreditaciju programa obuke (decembar 2022. godine), o licenciranju stručnih radnika/ca (januar 2024. godine).

Izazovi sa kojima se Zavod i dalje suočava jeste definisanje obaveznih, osnovnih obuka za stručne radnike/ce, stručne saradnike/ce i saradnike/ce u odnosu na poslove koju obavljaju. Iako Zakon ne predviđa licenciranje stručnih saradnika/ca i saradnika/ca, jasno je da bi i oni trebali stručno da se usavršavaju, odnosno da za poslove koje obavljaju moraju imati sertifikate o završenim edukacijama. Trenutno stručni/e radnici/e nemaju definisan set obuka koje bi bili u obavezi da pohađaju. Neophodno je sprovesti sveobuhvatnu analizu postojećih akreditovanih programa obuka kako bi se diferencirale osnovne i obavezne obuke u odnosu na napredne i specifične obuke.

**Tabela br.8** Prikaz broja akreditovanih i realizovanih programa obuke i broja izdatih sertifikata i licenci.

|  |  |
| --- | --- |
|  | Ukupno |
| Br. akreditovanih programa obuke | **132** |
| Br. realizovanih akreditovanih programa obuke | **250** |
| Br. izdatih sertifikata | **preko 5000** |
| Br. izdatih licenci | **871** |

U Zavodu za socijalnu i dječju zaštitu vodi se interna evidencija podataka za licencirane stručne radnike/ce po vrsti licence, kao i evidencije akreditovanih i realizovanih programa obuka.

Problemi u vezi sa radom Zavoda su: nedostatak kadra, manjak broj supervizora/ki, obuke nisu razdvojene na osnovne i napredne obuke, pa stručni/e radnici/e pohađaju obuke shodno svojim željama, a ne uvijek potrebama opisa i vrste posla koji obavljaju, ne postoji definisan set obuka koji su stručni/e radnici/e u obavezi da pohađaju, ne postoji posebno odjeljenje, koje bi se bavilo isključivo analitičko-istraživačkim poslovima...

Kvalitet procesa licenciranja pružalaca usluga**,** monitoringa i evaluacije su značajni preduslovi za unapređenje socijalne i dječje zaštite. Licenciranje pružalaca usluga treba da se unaprijedi s obzirom da zajedno sa licenciranjem stručnih radnika/ca i akreditacijom programa obuke, predstavlja okvir za obezbjeđenje kvaliteta usluga SDZ. Analize ukazuju da standardi pojedinih usluga nijesu dovoljno jasno definisani što otežava licenciranje, kao i da treba da se dodatno preciziraju propisi, posebno u dijelu suspenzije i oduzimanje licence pružaocima usluga.[[117]](#footnote-117)

Minimalni standardi koji su nužno povezani sa ispunjavanjem uslova za dobijanje licence treba da se dodatno preispitaju. Njihovo unapređenje bi unapredilo i proces proces dobijanja, suspenzije i oduzimanje licence pružaocima usluga.[[118]](#footnote-118) Eventualno snižavanje minimalnih standarda moglo bi da se odrazi na kvalitet usluga, a treba imati u vidu i da se formiranje cijene usluga u Crnoj Gori zasniva na minimalnim standardima, te da bi njihovo snižavanje dovelo do smanjenja cijena.

Mehanizmi kontrole, monitoringa i evaluacije nisu razvijeni u skladu sa striktnim uslovima licenciranja.[[119]](#footnote-119) Pojedine analize upućuju na potrebu da se utvrde jasne odgovornosti za ove funkcije i da se osnaže kapaciteti MRSS i, uključujući i inspekcijske službe, kako bi se osiguralo obezbjeđivanje kvaliteta u sistemu socijalne i dječje zaštite.[[120]](#footnote-120)

U sistemu socijalne i dječije zaštite nedostaje **efikasan mehanizama kontrole** prilikom ostavirivanja prava, kako u pogledu vršenja inpekcijskog tako i u pogledu vršenja stručnog nadzora nad radom pružalaca usluga.

Inspekcija socijalne i dječje zaštite sprovodi nadzor nad primjenom Zakona o socijalnoj i dječjoj zaštiti, Zakona o povlastici na putovanje lica sa invaliditetom, Zakona o izvršenju Odluke Ustavnog suda Crne Gore, Zakona o privremenom izdrzavanju djece, kao i nad podzakonskim aktima donesenim na osnovu pomenutih zakona. Nadzor se sprovodi i nad primjenom velikog broja podzakonskih akata donesenih na osnovu navedenih zakona.

Nadzorom je obuhvaćena primjena propisa koji uređuju navedene oblasti u dijelu: provjere zakonitosti ostvarivanja i korišćenja prava na osnovna materijalna davanja i usluge iz socijalne i dječje zaštite; provjere ispunjenosti uslova za obavljanje djelatnosti socijalne i dječje zaštite; neposrednog uvida u ostvarivanje prava i usluga, uključujući i sprovođenje naloga izrečenih u postupku inspekcijskog nadzora; poštovanja hitnosti postupaka i blagovremenost postupanja po podnijetim zahtjevima korisnika za ostvarivanje prava iz socijalne i dječje zaštite, kao i sprovođenja postupaka za naknadu štete prema korisnicima koji su koristili prava na osnovna materijalna davanja na nezakonit način.

U Inspekciji socijalne i dječje zaštite broj sistematizovanih radnih mjesta za inspektore je sedam, od čega su popunjena pet radnih mjesta, uključujući i mjesto glavnog inspektora (2 muškarca i 3 žene) (jedan - dipl.pravnik , jedan - dipl. psiholog, jedan dipl. sociolog i jedan - dipl.politikolog i jedan dipl.socijlani radnik).

Od ukupnog broja zaposlenih, 4 inspektora su sa mjestom rada u Podgorici (a pokrivaju teritoriju cijele Države, dok je 1 inspektorka sa mjestom rada u Mojkovcu – za opštine Mojkovac i Kolašin.

U toku 2023. godine Inspekcija za socijalnu i dječju zaštitu je izvršila ukupno 247 inspekcijskih pregleda, u kojima je utvrđeno ukupno 100 nepravilnosti.

U toku 2023. godine podnijeto je 70 inicijativa, koje su se odnosile na: ostvarivanje prava na materijalno obezbjeđenje, dodatak za njegu i pomoć, ličnu invalidninu, pravo na troškove sahrane, jednokratnu novčanu pomoć, naknadu roditelju ili staratelju - njegovatelju lica koje je korisnik lične invalidnine, ostvarivanje prava na dodatak za djecu, naknadu za novorođeno dijete, troškove ishrane u predškolskim ustanovama, refundacije naknade zarade i naknade zarade za rad sa polovinom punog radnog vremena), pritužbe u odnosu na pružanje i koriščenja prava na usluge socijalne i dječje zaštite (pravo na podršku za život u zajednici, savjetodavno terapijske i socijalno edukativne usluge, smještaj i druge usluge); jedna inicijativa na provjeru ispunjenosti za obavljanje djelatnosti socijalne i dječje zaštite, uvid u opšte i pojedinačne akte javne ustanove socijalne i dječje zaštite i drugog pružaoca usluga i dokumentaciju javne ustanove socijalne i dječje zaštite i drugog pružaoca usluga na osnovu koje se ostvaruju prava i usluge socijalne i dječje zaštite.

Dosadašnja praksa ukazuje da je u odnosu na broj podnijetih inicijativa postupa nedovoljan broj inspektora/ki, te je u narednom periodu neophodno povećati broj izvršilaca i osnažiti njihove profesionalne kompetencije kroz povećanje broja obuka.

Ministarstvo rada i socijalnog staranja vrši nadzor nad stručnim radom pružalaca usluga preko Komisije za vršenje nadzora nad stručnim radom pružalaca usluga socijalne i dječje zaštite. Ministarstvo obrazuje Komisiju za postupanje u svakom pojedinačnom predmetu. Komisiju čine predsjednica i članovi/ce koji su predstavnici Ministarstva i Zavoda za socijalnu i dječju zaštitu. U periodu od 1. januara 2023.godine do 31. decembra 2023. godine, Komisija za vršenje nadzora nad stručnim radom pružalaca usluga socijalne i dječje zaštite je izvršila ukupno 14 nadzora nad stručnim radom ustanova i pružalaca usluga u oblasti socijalne i dječije zaštite.

U nadzoru nad stručnim radom pružaoca usluge utvrđuje se da li su ispunjeni uslovi u odnosu na primjenu propisanih stručnih procedura i na korišćenje stručnih znanja i vještina tokom prijema, procjene, planiranja, pregleda efekata realizovanih aktivnosti i završetka rada sa korisnikom, na osnovu uvida u dokumentaciju i uvida u proces pružanja i efekata usluga.

U skladu sa Pravilnikom o unutrašnjoj organizaciji i sistematizaciji Ministarstva rada i socijalnog staranja, u februaru 2024. godine formirana je Direkcija za nadzor nad stručnim radom javnih ustanova i pružalaca usluga socijalne i dječije zaštite u okviru Direktorata za razvoj usluga, stručni nadzor i drugostepeni upravni postupak u socijalnoj i dječjoj zaštiti. U skladu sa navedenim Pravilnikom u Direkciji je sistematizovano pet radnih mjesta dok je trenutno popunjeno dva radna mjesta.

U narednom periodu je neophodno jačati kapacitete Direkcije kroz zapošljavanje novih službenika i kontinuirane obuke zaposlenih. Takođe, imajući u vidu da je Direkcija za vršenje nadzora uspostavljena ali da se stručni nadzor i dalje sprovodi preko Komisije za vršenje nadzora nad stručnim radom pružalaca usluga socijalne i dječje zaštite koja se obrazuje u svakom pojedinačnom predmetu, u narednom periodu će biti neophodno izmijeniti Pravilnik o vršenju nadzora nad stručnim radom ustanova, drugih oblika organizovanja i fizičkih lica koji obavljaju djelatnost socijalne i dječje zaštite.

Na nivou **lokalnih samouprava** mehanizmi za kvalitetno i efikasno sprovođenje mjera iz oblasti socijalne i dječije zaštite su nedovoljno razvijeni. U prethodnom periodu izrada i revidiranje lokalnih planova za socijalnu i dječiju zaštitu, koja je bila definisana prethodnim strateškim dokumentom čiji si nosioci bile lokalne samouprave realizovana je na veoma niskom nivou, što ukazuje na postojanje potrebe za pružanjem podrške prilikom izrade i revidirnja lokalnih planova u narednom period.

**Evropski socijalni fond (ESF)** je glavni instrument Europske unije za ulaganje u ljude i implementaciju  [Europskog stupa socijalnih prava](https://ec.europa.eu/social/main.jsp?catId=1226&langId=hr).

Članstvom u EU Crna Gora će na raspolaganju imati 8 do 10 puta veće iznose finansijske podrške iz Evropskog socijalnog fonda (ESF) u odnosu na novac koji trenutno dobija u okviru Instrumenta pretpristupne podrške (IPA). Ova sredstva predstavljaju značajni resurs za rešavanje brojnih izazova u oblasti socijalne i dječje zaštite, ali uz pretpostavku da postoje ojačani administrativni kapaciteti za upravljanje pomenutim sredstvima. S tim u vezi, sve aktivnosti koje su sprovodene kroz prethodne Operativne programe koji su se finansirali iz IPA I i IPA II finansijske perspektive za sektor zapošljavanja i socijalne inkluzije govore o pripremanju crnogorske administracije za korištenje Evropskog socijalnog fonda (ESP) po ulasku u EU i ispunjavanju obaveze iz PP 19**,** odnosno ispunjavanju završnog mjerila koje poziva na uspostavljanje administrativnih kapaciteta za buduće korišćenje ESF-a.

Jedna od njih bili su projekti u okviru Višegodišnjeg operativnog programa za zapošljavanje, obrazovanje i socijalnu zaštitu (SOPEES 2015-2017) „Tehnička pomoć Operativnoj strukturi za Sektorski operativni program za zapošljavanje, obrazovanje i socijalnu politiku“  i  „Jačanje kapaciteta sistema socijalne i dječje zaštite“ koji su imali za cilj pružanje podrške crnogorskim institucijama da ojačaju svoje kapacitete. Kao svojevrsni nastavak i nadgradnja očekivanih rezultata, kroz Jednogodišnji Akcioni dokument „Podrška pametnom i inkluzivnom rastu – obrazovanje, zapošljavanje i socijalna inkluzija 2020“ jačaju se kapaciteti institucija korisnica da preuzimu obveze koje proizlaze iz procesa pristupanja EU u sektoru zapošljavanja i socijalne zaštite (u skladu s Poglavljem 2, Poglavljem 19 i Poglavljem 22).

Nadalje, Ministarstvo rada i socijalnog staranja, u skladu sa smjernicama Evropske komisije započelo je proces programiranja nove IPA III finansijske perspektive - definisanjem prioriteta kroz pripremu Strateškog odgovora i izradom nacrta za Višegodišnji Operativni program za zapošljavanje i socijalnu inkluziju 2024-2027 (IPA III). Ključni kriterijumi za dobijanje finansijske podrške EU su relevantnost i zrelost predloženih projekata, a sve u cilju pripreme država za buduće korišćenje Evropskih strukturnih i investicionih fondova. Ovakav pristup će zahtijevati dodatni angažman i jačanje kapaciteta cjelokupne administracije, kako bi ispunili kriterijume koje je Evropska komisija definisala. S tim u vezi, izrađen je i nacrt Jednogodišnjeg Akcionog dokumenta za 2024.godinu kao pripremnog dokumenta za realizaciju Višegodišnjeg Operativnog programa za zapošljavanje i socijalnu inkluziju 2024-2027 (IPA III) čiji cilj je da se poboljšaju kapaciteti Crne Gore za efikasno i efektivno korišćenje IPA III i budućih fondova kohezione politike EU/ESF kroz podršku uspostavljanju funkcionalnih operativnih struktura, pripremnog rada i kapaciteta za razvoj relevantnih programa i projekata u oblasti zapošljavanja i socijalne inkluzije.

Nova IPA III finansijska perspktiva predstavlja test institucionalnog opterećenja za buduću upotrebu Evropskog socijalnog fonda (uz mapiranje uskih grla u procesu i sistemu).  Ministarstvo rada i socijalnog staranja kao buduće Upravljačko tijelo za Operativni program za zapošljavanje i socijalnu politiku 2024-.2027 trebalo bi da posebnu pažnju usmjeri na osobe u riziku od siromaštva i socijalne isključenosti, posebno na djecu u nepovoljnom socio-ekonomskom položaju, mlade kao i ostale ranjive kategorije, uključujući i žene u cilju obezbjeđivanja njihove pune ravnopravnosti u društvu.

Takođe, implementacija prethodnih Operativnih programa pokazala je partnerstvo sa socijalnim partnerima i organizacijama civilnoga društva (OCD) koje imaju puni potencijal za ostvarivanje zadatih ciljeva u procesu pristupanja Crne Gore ka EU. Kroz implementaciju aktivnosti, socijalni partneri i OCD-ovi imaju mogućnost razvoja svojih kapaciteta za ostvarivanje ESF ciljeva. Činjenica je da su OCD-ovi posebno aktivni u pružanju socijalnih usluga i implementaciji aktivnosti za socijalno uključivanje ranjivih grupa.

Najbitniji ciljevi socijalne politike Evropske unije jesu postizanje jedinstvenog i pravednog pristupa osnovnim socijalnim uslugama, unapređenje sistema socijalne zaštite, visoka stopa zaposlenosti, dobri uslovi rada, visoka produktivnost i socijalna kohezija.  S tim u vezi, izazovi Crne Gore su unapređenje normativnog okvira u socijalnoj i dječjoj zaštiti, unapređenje sistema kvaliteta u socijalnoj i dječjoj zaštiti i unapređenje usluga socijalne i dječje zaštite, stvaranje preduslova za nastavak deinstitucionalizacije što su  preporuke EK u poslednjim Izvještajima EK za Crnu Goru.

Razlozi za donošenje novog Zakona o socijalnoj i dječjoj zaštiti, proističu iz potrebe daljeg unapređenja kvaliteta života pojedinca/ke i porodice na način što će se unaprijediti materijalna davanja i usluge iz oblasti socijalne i dječje zaštite, postupak licenciranja pružaoca usluge i licenciranja stručnih radnika, kao i postupak akreditacije programa obuke što će uticati na sistem kvaliteta u socijalnoj i dječjoj zaštiti. Takođe, razlozi za donošenje novog zakona o socijalnoj i dječjoj zaštiti, nalaze se i u cilju usaglašavanja sa međunarodnim standardima i ispunjavanja obaveza preuzetih ratifikacijom međunarodnih ugovora, prije svega onih koji se odnose na garancije ljudskih prava i sloboda, prava djeteta i prava lica sa invaliditetom.

|  |  |  |  |
| --- | --- | --- | --- |
| Operativni cilj 3: | Unapređenje kvaliteta upravljanja u sistemu socijalne i dječje zaštite na svim nivoima | | |
| Indikator učinka 1: Smanjenje opterećenosti voditelja/ke slučaja u CZSR po broju predmeta | Trenutni nivo opterećenosti: 100 predmeta po voditelju/ki slučaja | Smanjenje nivo opterećenosti na 60 predmeta po voditelju/ki slučaja | Smanjenje nivoa opterećenosti na 40 predmeta po voditelju/ki slučaja |
| Indikator učinka 2: Unaprijeđeni postojeći i razvijeni novi standardi u sistemu socijalne i dječje zaštite | Trenutni broj postojećih standarda u sistemu socijalne i dječje zaštite za koje je Zavod definisao preporuke  5 standarda | Do kraja 2026. godine, će biti povećan broj standarda za koje je Zavod definisao preporuke na:  14 standarda | Do kraja 2028. godine, će biti povećan broj standarda za koje je Zavod definisao preporuke na:  20 standarda |
| Indikator učinka 3:  Povećan koji dobijaju broj profesionalaca supervizijsku podršku u sistemu socijalne i dječje zaštite | 24 supervizijske grupe | 29 supervizijskih grupa | 49 supervizijskih grupa |
| Broj supervizanata/tkinja  152 | Broj supervizanata/tkinja  187 | Broj supervizanata/tkinja  290 |
| Indikator učinka 4: Osavremenjivanje baze podataka za registar licenciranih stručnih radnika, evidenciju akreditovanih programa obuke i evidenciju o realizovanim programima obuka | Broj baza podataka 1 | Broj baza podataka 2 | Broj baza podataka 3 |
| Indikator učinka 5: Povećanje broja inspekcijskih nadzora iz oblasti socijalne i dječije zaštite | 250 inspekciskijh nadzora na godišnjem nivou | 275 inspekciskijh nadzora na godišnjem nivou | 300 inspekciskijh nadzora na godišnjem nivou |
| Indikator učinka 6: Povećanje broja nadzora nad stručnim radom | 15 nadzora na godišnjem nivou nad stručnim radom | 55 nadzora na godišnjem nivou nad stručnim radom | 75 nadzora na godišnjem nivou nad stručnim radom |

# 2.6 Informacioni sIstem socijalnog staranja (e-Socijala)

Informacioni sistem socijalnog staranja (e-Socijala) predstavlja okosnicu reforme sistema socijalne i dječje zaštite sa ciljem da se obezbijedi što kvalitetnije i transparentije ostvarivanje prava, kako u dijelu materijalnih davanja, tako i u dijelu usluga socijalne i dječje zaštite. U prethodnom periodu, kroz korišćenje ISSS-a postignuta je optimizacija budžetskih izdvajanja za socijalnu zaštitu kroz bolju usmjerenost materijalnih davanja, a samim tim je postignuto da materijalno obezbjeđenje i pripadajuća prava primaju samo oni koji ispunjavaju zakonske uslove, čime je smanjena greška uključenosti. Prestanak prava na materijalna davanja onima koji su ih ostvarivali bez valjanog zakonskog osnova, ostvarena je ušteda budžetskih sredstava za one koji su u stanju socijalne potrebe, a nijesu pokriveni mrežom socijalne zaštite, čime se obezbjeđuje fiskalni prostor za korekciju greške isključenosti, odnosno onih koji su stanju socijalne potrebe, a radi restriktivnih kriterijuma ne ostvaruju pravo.

Takođe, unaprijeđen je pristup materijalnim davanjima i uslugama socijalne i dječje zaštite kroz uspostavljanje automatizovanog pribavljanja dokaza za ostvarivanje prava od drugih devet državnih institucija, a zaposlenima u centrima olakšana administracija. Kroz ovu funkcionalnost radi se i mjesečno preispitivanje korišćenja prava radi ažurnosti predmeta i sprječavanja eventualnih zloupotreba. Poboljšan je i kvalitet i praćenje pružanja usluga socijalne i dječje zaštite kroz uvođenje vođenja slučaja i cjelokupno upravljanje predmetima na unificiran način u svim centrima. Kako analitika i statistika predstavlja jedan od ključnih izvora podataka u kreiranju socijalne politike, to je u prethodnom periodu rađeno na obezbjeđenju dostupnost podataka i statistike, izvještaja, kao i na unaprijeđenju transparentnosti, monitoringa kvaliteta rada i praćenja rada na predmetima kroz sistem.

Neophodno je napomenuti da su na optimalan i pravovremen način sprovedena četiri seta Vladinih Kovid mjera za pomoć ugroženim građanima, uključujući vanredne isplate jednokratnih pomoći, obezbjeđenje kontinuiteta socijalnih prava kroz informatičko produženje prava za korisnike čija su prava bila predmet preispitivanja, i to u situaciji obustave rada Socio-ljekarskih komisija u trajanju od 17 mjeseci i drugih sličnih situacija.

Ministarstvo rada i socijalnog staranja konstatovalo je da je u prethodnom periodu na optimalan način sproveden značajan broj zakonskih izmjena putem ISSS-a. U predstojećem periodu, takođe je neophodno kroz ISSS sprovesti nova zakonska rješenja i osigurati kontinuirani i nesmetani rad ustanova socijalne i dječje zaštite, obezbjediti e-servise za građane, itd., a što iziskuje izradu novih funkcionalnosti sistema.

Da bi se pravovremeno sprovela nova zakonska rješenja kao i primjena podzakonskih akata, neophodno je obezbijediti resurse u vidu vremena, stručnjaka i finansijskih sredstava za razvoj novih funkcionalnosti Informacionog sistema, kao i za doradu i optimizaciju postojećih.

Kada se govori o ključnim informacionim sistemima u zemlji, a naročito o onima koji su odgovorni za godišnju isplatu značajnih budžetskih izdvajanja (kroz ISSS se u 2023. isplaćuje preko 230 miliona eura), osnovno pravilo je da se mora planski i kontinuirano ulagati kako u njihov dalji razvoj, tako i u redovno održavanje.

Stoga je projektovano da će nakon deset godina operativnog rada ISSS-a odnosno od 2024. godine, biti započet njegov potpuni re-inženjering (re-factoring). Re-inženjeringom bi sistem bio potpuno modernizovan i optimizovan i, uz redovno održavanje i dorade, predviđeno je da služi u narednom desotogišnjem periodu. U suprotnom, nedopustiv je rizik nefunkcionisanja ISSS-a, što bi u krajnjem moglo rezultirati i prekidom isplate materijalnih davanja i usluga.

Kada su u pitanju tehnički kapaciteti obezbjeđena je informatičko-telekomunikaciona infrastruktura na 35 lokacije, uključujući centre, njihove područne jedinice i JU socijalne i dječije zaštite za smještaj, Zavod za socijalnu i dječiju zaštitu i na centralnoj lokaciji. U narednom periodu neophodno je nastaviti ulaganja u opremu i mrežu i osigurati redovno održavanje, zamjenu, servisiranje i unaprjeđivanje svih hardverskih i serverskih komponenti kako bi se izbjegli prekidi u operativnom radu ali kako bi se obezdjedilo i dodatno ulaganje u ICT bezbjednost.

Oprema takođe obuhvata:

* Serversko okruženje, koje uključuje servere, storage sisteme, neophodnu aktivnu mrežnu opremu za umrežavanje i sigurnost sistema, virtualizaciju sistema i odgovarajuće licence.
* Mrežu i hardver (radne stanice, štampače, skenere, itd. kao i integrisanje postojeće informatičke opreme (preko 650 radnih stanica, trenutno) na udaljenim lokacijama u domen kontroler.
* Centralna i lokalne informaciono-komunikacione mreže i održavanje web-servisa.

U cilju ostvarivanja uslova za implementaciju zakonskih i strateških reformi u socijalnoj i dječjoj zaštiti, neophodno je kontinuirano sprovoditi specijalizovane obuke za zaposlene. Pored analiza izmjena propisa, testiranja, izrade uputstva i obuka za primjenu prava kroz Informacioni sistem, obuke uključuju i obuke za administratore sistema iz Ministarstva rada i socijalnog staranja, kao i obuke iz domena zaštite podataka o ličnosti, ISO standardizaciju za informacionu tehnologiju, sajber bezbjednostsne aspekte, itd. Ova komponenta takođe obuhvata prenos znanja među kolegama i podršku operativnom radu na terenu, uključujući help desk, kao i obilaske CZSR i pružanje podrške u radu na licu mjesta.

|  |  |  |  |
| --- | --- | --- | --- |
| Operativni cilj 4: | Proširenje i unapređenje funkcionalnosti i infrastrukure Informacionog sistema socijalnog staranja (e-socijala) | | |
| Indikator učinka 1:  Broj novih prava iz socijalne i dječije zaštite (funkcionalnosti) obuhvaćenih informacionim sistemom | Trenutno je 21 pravo iz socijalne i dječije zaštite obuhvaćeno informacionim sistemom | Minimum 24 prava iz socijalne i dječije zaštite će biti obuhvaćena informacionim sistemom0 | Minimum 27 prava iz socijalne i dječije zaštite će biti obuhvaćena informacionim sistemom03 |
| Indikator učinka 2:  Broj elektronskih usluga dostupnih građanima | Trenutno nijedna elektronska usluga nije dostupna građanima | Razvijene i funkcionalne 2 elektornske usluge koje su dostupne građanima | Razvijeno i funkcionalno 7 elektronskih usluga koje su dostupne građanima |
| Indikator učinka 3:  Povećanje broja pružalaca usluga koji imaju pristup informacionom sistemu | Trenutni broj pružalaca usluga koji imaju pristup informacionom sistemu: 8 | Minimum 15 pružalaca usluga koji imaju pristup informacionom sistemu | Minimum 27 pružalaca usluga koji imaju pristup informacionom sistemu |
| Indikator učinka 4:  Urađen re-inženjering Informacionog sitema (prelazak na nove tehnologije) | Postojeći ISSS je zasnovan na zastarjelim tehnološkim rješenjima | Do kraja 2027. godine uspostavljen ISSS zasnovan na novim tehnologijama | Poboljšana efikasnost sistema (brži odgovor na zahtjev korisnika sistema kroz optimizaciju procesa i korišćenje novih tehnologija) i olakšana interoperabilnost (razmjena podataka) sa drugim sistemima uključujući prikupljanje i disegregaciju podataka po rodu i polu |

Bez dodatnih ulaganja u e-Socijalu postoji značajan rizik od poremećaja u postojećim procesima u radu, što bi takođe negativno uticalo na efikasnost cjelokupnog sistema socijalne zaštite. Stoga je u narednom periodu, kako je već gore opisano, neophodno obezbijediti dalja ulaganja u softverske, hardverske i ljudske kapacitete kako bi se osigurala primjena zakonskih rešenja i javnih politika u sistemu socijalne i dječije zaštite.

# FINANSIJSKI OKVIR ZA SPROVOĐENJE STRATEGIJE

Za realizaciju aktivnosti predviđenih akcionim planom potrebno je izdvajanje finansijskih sredstava u ukupnom iznosu od ----------------- Metodologija koja je korišćena prilikom obračuna finansijskih izdataka/prihoda je metoda procjene kao i prethodnih iskustava nosioca aktivnosti. Sredstva je potrebno obezbijediti iz redovnog budžeta Crne Gore, kao i iz sredstava donatorske podrške. Detaljnije o sredstvima potrebnim za realizaciju svake pojedinačne aktivnosti za jednogodišnji/dvogodišnji period biće predstavljeno u Akcionom planu.

U sljedećoj tabeli dat je pregled finansiranja cjelokupnog strateškog dokumenta za naredni petogodišnji period, gdje se kao glavni izvori finansiranja javljaju:

- Budžet Crne Gore

- Donatorska podrška

|  |  |  |  |
| --- | --- | --- | --- |
| Godina | Budžetska sredstva | Donatorska podrška | Ukupno |
| 2024 | 953.000,00 | 113.000,00 | 1.066.000,00 |
| 2025 | 1.435.000,00 | 2.025.000,00 | 3.460.000,00 |
| 2026 | 9.538.000,00 | 3.000.000,00 | 12.538.000,00 |
| 2027 | 7.500.000,00 | 8.000.000,00 | 15.500.000,00 |
| 2028 | 2.500.000,00 | 1.500.000,00 | 4.000.000,00 |
| Ukupno | **21.926.000,00** | **14.638.000,00** | **36.564.000,00** |

# OPIS AKTIVNOSTI NADLEŽNIH ORGANA I TIJELA ZA PRAĆENJE SPROVOĐENJA STRATEGIJE

Primjenu Strategije socijalne i dječje zaštite u Crnoj Gori za period od 2024. do 2028. godine koordiniraće Ministarstvo rada i socijalnog staranja.

Za direktnu primjenu Strategije SDZ će prvenstveno biti nadležna ministarstva i druge institucije čiji su predstavnici bili članovi/ce Radne grupe za izradu Strategije: Ministarstva rada i socijalnog staranja, Ministarstva zdravlja, Ministarstva ljudskih i manjinskih prava, Ministarstva prosvjete, Ministarstva finansija, Zavoda za socijalnu i dječju zaštitu, Uprave za inspekcijske poslove, kao i Zajednice opština Crne Gore. Sva navedena ministarstva i druge institucije, u skladu sa svojim mandatom, imaju nadležnosti i odgovornosti precizno definisane Akcionim planom.

Međusektorski Tim za praćenje i ocjenjivanje sprovođenja Strategije SDZ će biti formiran nakon usvajanja Strategije SDZ za cijeli period važenja Strategije i sastajaće se na redovnim kvartalnim sastancima posvećenim procesu sprovođenja Strategije SDZ. Tim za praćenje i ocjenjivanje sprovođenja Strategije SDZ će usaglašavati predloge akcionih planova i izvještaja o sprovođenju Strategije SDZ i akcionih planova.

Sva ministarstva i institucije biće uključeni u međuresornu i međusektorsku saradnju, prvenstveno sa NVO sektorom i međunarodnim organizacijama, jer samo kroz takav vid saradnje je moguće ostvariti ciljeve Strategije socijalne i dječje zaštite. Međuresorna saradnja će se ogledati u zajedničkim aktivnostima na ostvarivanju ciljeva Strategije, od izrade godišnjih akcionih planova, sprovođenja zajedničkih obuka profesionalaca iz različitih resora, kreiranja integrisanih usluga ili praćenja sprovođenja i dostizanja ciljeva Strategije.

Sva nadležna ministarstva će u procesu primjene Strategije uključivati, u skladu s potrebama, ustanove koje su dio njihovog resora – obrazovne ustanove, centre za socijalni rad, domove zdravlja itd. Takođe, sva ministarstva i druge institucije će u procesu primjene sarađivati s ustanovama koje prikupljaju i obrađuju različite podatke o djeci.

U okviru međusektorske saradnje moguća su partnerstva sa nevladinim organizacijama, lokalnim samoupravama, Zajednicom opština Crne Gore i međunarodnim razvojnim organizacijama u ostvarivanju ciljeva Strategije kroz različite projekte i programe.

# NAČIN IZVJEŠTAVANJA I EVALUACIJE

Tokom realizacije strateškog dokumenta vrši se monitoring, odnosno praćenje sprovođenja strateškog dokumenta, i to prvenstveno kroz praćenje realizacije pratećeg akcionog plana. O implementaciji akcionog plana izvještava se, po pravilu, jednom godišnje. Međusektorski Tim za praćenje i ocjenjivanje sprovođenja Strategije SDZ će imati ulogu da promoviše koordinaciju aktivnosti i ukazuje na prioritete u sprovođenju mjera definisanih u Strategiji SDZ.

Ministarstvo rada i socijalnog staranja je nadležno za prikupljanje informacija i izradu objedinjenog godišnjeg izvještaja Vladi o sprovođenju strateškog dokumenta, sa fokusom na realizaciju aktivnosti iz akcionog plana. Osim toga, godišnji izvještaj će dati prikaz napretka u sprovođenju i po indikatorima uticaja i učinka. Godišnji izvještaj o sprovođenju strateškog dokumenta se dostavlja na mišljenje Generalnom sekretarijatu Vlade.

Završni izvještaj o sprovođenju strateškog dokumenta priprema Ministarstvo rada i socijalnog staranja po isteku vremenskog roka za koji je strateški dokument donijet i dostavlja ga Generalnom sekretarijatu Vlade na mišljenje. Struktura ovog izvještaja specifična je po tome što, mimo obaveznih elemenata koji važe za strukturu godišnjeg izvještaja, završni izvještaj sadrži i evaluaciju sprovođenja datog strateškog dokumenta. U pripremi završnog izvještaja, Ministarstvo rada i socijalnog staranja može konsultovati ostale organe uprave uključene u proces sprovođenja strateškog dokumenta radi daljeg unapređenja razvoja javnih politika.

Evaluacija sprovođenja Strategije socijalne i dječje zaštite 2024-2028 će biti sprovedena na polovini procesa sprovođenja Strategije (tokom 2026. godine), i nakon završetka trajanja strateškog dokumenta i evidentiraće se u okviru srednjeročnog i završnog izvještaja o njegovom sprovođenju. Osim evaluacije sprovođenja posebnih strateških ciljeva i mjera, evaluacija će posebnu pažnju obratiti na sagledavanje procesa sprovođenja Strategije socijalne i dječje zaštite. Sredstva za sprovođenje srednjoročne (ex ante) evaluacije i završne (ex post) evaluacije biće predviđena u okviru relevatnih akcionih planova za periode kada će predviđena dva oblika evaluacije biti sprovedena.

1. Zakon o socijalnoj i dječjoj zaštiti (“Službeni list Crne Gore”, br. 27/13, 1/15, 42/15, 47/15, 56/16, 66/16, 1/17, 31/17, 42/17, 50/17, 59/21, 145/21 i 3/23). [↑](#footnote-ref-1)
2. Vlada Crne Gore (2024). Srednjoročni program rada Vlade Crne Gore 2024-2027. godine, str. 30–31. [↑](#footnote-ref-2)
3. *Isto,* str. 15 [↑](#footnote-ref-3)
4. Ministarstvo održivog razvoja i turizma, Vlada Crne Gore (2016). Nacionalna strategija održivog razvoja do 2030. godine, str. 43 [↑](#footnote-ref-4)
5. *Isto*, str. 135 [↑](#footnote-ref-5)
6. Vlada Crne Gore (2023). Program ekonomskih reformi za Crnu Goru 2023–2025., str. 219 [↑](#footnote-ref-6)
7. Ministarstvo evropskih poslova, Vlada Crne Gore (2023). Program pristupanja Crne Gore Evropskoj uniji 2023–2024., str. 116 [↑](#footnote-ref-7)
8. *Isto*, str. 115 [↑](#footnote-ref-8)
9. *Isto*, str. 51 [↑](#footnote-ref-9)
10. Ministarstvo ljudskih i manjinskih prava, Vlada Crne Gore (2022). Strategija za zaštitu lica s invaliditetom od diskriminacije i promociju jednakosti 2022–2023., str. 48 [↑](#footnote-ref-10)
11. *Isto*, str. 52 [↑](#footnote-ref-11)
12. *Isto*, str. 54–55. [↑](#footnote-ref-12)
13. Ministarstvo sporta i mladih, Vlada Crne Gore (2023). Strategija za mlade 2023–2027. sa akcionim planom 2023–2024., str. 89 [↑](#footnote-ref-13)
14. *Isto,* str. 91 [↑](#footnote-ref-14)
15. Ministarstvo prosvjete, Vlada Crne Gore (2022). Izvještaj o sprovođenju strategije inkluzivnog obrazovanja u Crnoj Gori 2019–2025. za 2022. godinu, str. 12–24. [↑](#footnote-ref-15)
16. <https://www.gov.me/dokumenta/1f031d7b-7220-460a-a48b-bf093b37db6c> [↑](#footnote-ref-16)
17. Ministarstvo rada i socijalnog staranja, Vlada Crne Gore (2023). Nacionalni plan za implementaciju Konvencije Savjeta Evrope o suzbijanju i sprečavanju nasilja nad ženama i nasilja u porodici (Istanbulska konvencija) za period 2023–2027. godine, str. 15 [↑](#footnote-ref-17)
18. Ministarstvo pravde, ljudskih i manjinskih prava, Vlada Crne Gore (2021). Strategija socijalne inkluzije Roma i Egipćana 2021–2025., str. 33 [↑](#footnote-ref-18)
19. *Isto*, str. 37 [↑](#footnote-ref-19)
20. *Isto*, str. 70 [↑](#footnote-ref-20)
21. *Isto*, str. 75–76. [↑](#footnote-ref-21)
22. Ministarstvo pravde, ljudskih i manjinskih prava, Vlada Crne Gore (2021). Nacionalna strategija rodne ravnopravnosti 2021–2025. godine sa Akcionim planom 2021–2022. godine, str. 3 [↑](#footnote-ref-22)
23. *Isto*, str. 4 [↑](#footnote-ref-23)
24. *Isto*, str. 5 [↑](#footnote-ref-24)
25. *Isto*, str. 53 [↑](#footnote-ref-25)
26. *Isto*, str. 56 [↑](#footnote-ref-26)
27. <https://www.eu.me/poglavlje-19-socijalna-politika-i-zaposljavanje/> [↑](#footnote-ref-27)
28. <https://eur-lex.europa.eu/legal-content/HR/TXT/PDF/?uri=CELEX:52017IP0010> [↑](#footnote-ref-28)
29. Izvještaj Evropske komisije o napretku Crne Gore u procesu pristupanja EU za 2023. godinu, str. 105 [↑](#footnote-ref-29)
30. *Isto*, str. 107 [↑](#footnote-ref-30)
31. *Isto,* str 107 [↑](#footnote-ref-31)
32. *Isto*, str. 128 [↑](#footnote-ref-32)
33. *Isto*, str. 107 [↑](#footnote-ref-33)
34. UN Ciljevi održivog razvoja do 2030. godine, <https://sdgs>.un.org/goals [↑](#footnote-ref-34)
35. NVO Centar za ženska prava (2018). Konvencija Ujedinjenih nacija za otklanjanje svih oblika diskriminacije žena - CEDAW, str. 6 [↑](#footnote-ref-35)
36. *Isto* [↑](#footnote-ref-36)
37. <https://usscg.me/2023/02/28/u-budvi-odrzan-sastanak-radnog-tima-za-uvodenje-i-implementacijua-programa-garancija-za-mlade/> [↑](#footnote-ref-37)
38. *Isto* [↑](#footnote-ref-38)
39. JU Dom starih “Podgorica” (2021). Strategija razvoja JU Dom starih “Podgorica” za period 2020–2024. godine, str. 2–3. [↑](#footnote-ref-39)
40. Ministarstvo rada i socijalnog staranja, Vlada Crne Gore (2017). Strategija razvoja sistema socijalne i dječje zaštite za period od 2018. do 2022. godine, str. 5 [↑](#footnote-ref-40)
41. *Isto*, str. 7 [↑](#footnote-ref-41)
42. *Isto* [↑](#footnote-ref-42)
43. „Službeni list Crne Gore“ br. 27/13, 001/15, 042/15, 047/15, 056/16, 066/16, 001/17, 031/17, 042/17, 050/17, 059/21, 145/21, 3/23 [↑](#footnote-ref-43)
44. Program ekonomskih reformi Crne Gore za period 2023-2025. godine, Vlada Crne Gore, Reformska mjera 5, 2023. [↑](#footnote-ref-44)
45. Žarko Šunderić, Evaluacija sprovođenja Strategije razvoja socijalne i dječje zaštite u Crnoj Gori za period od 2018. do 2022. godine, 2021 [↑](#footnote-ref-45)
46. Analiza o sredstvima koje su izdvajale jedinice lokalne samouprave za usluge i davanja iz oblasti socijalne i dječje zaštite za period 2020-2022. godine, Zajednica opština Crne Gore, Odbor za društvene djelatnosti; (2023) [↑](#footnote-ref-46)
47. <http://eesp.me/wp-content/uploads/2021/12/Pravci-promjena-u-programima-SDZ-MNE-FINAL.doc> [↑](#footnote-ref-47)
48. Stopa rizika od siromaštva u 2022. godini iznosila je 20,3%, što pokazuje procenat lica čiji je ekvivalentni raspoloživi dohodak ispod praga rizika od siromaštva. [↑](#footnote-ref-48)
49. <https://www.monstat.org/uploads/files/SILC/2022/Saop%C5%A1tenje_Anketa_o_dohotku_i_uslovima_%C5%BEivota_EU-SILC_2022.pdf> [↑](#footnote-ref-49)
50. <https://www.monstat.org/uploads/files/SILC/2022/Saop%C5%A1tenje_Anketa_o_dohotku_i_uslovima_%C5%BEivota_EU-SILC_2022.pdf> [↑](#footnote-ref-50)
51. [↑](#footnote-ref-51)
52. <https://www.monstat.org/uploads/files/SILC/2022/Saop%C5%A1tenje_Anketa_o_dohotku_i_uslovima_%C5%BEivota_EU-SILC_2022.pdf> [↑](#footnote-ref-52)
53. <https://www.monstat.org/uploads/files/SILC/2022/Saop%C5%A1tenje_Anketa_o_dohotku_i_uslovima_%C5%BEivota_EU-SILC_2022.pdf>

    <https://www.monstat.org/uploads/files/SILC/2022/Saop%C5%A1tenje_Anketa_o_dohotku_i_uslovima_%C5%BEivota_EU-SILC_2022.pdf>

    Gini koeficijent je koeficijent za mjerenje nejednakosti unutar zemlje. On računa nejednakost kao koeficijent od 0 (savršena jednakost) do 1 (savršena nejednakost), odnosno nekad prikazano kao od 0% do 100%. <https://www.monstat.org/uploads/files/SILC/2022/Saop%C5%A1tenje_Anketa_o_dohotku_i_uslovima_%C5%BEivota_EU-SILC_2022.pdf>

    Stopa rizika od siromaštva ili socijalne isključenosti (AROPE), kao procenat osoba koje se nalaze u riziku od siromaštva i/ili su izrazito materijalno i socijalno deprivirani i/ili žive u domaćinstvima sa veoma niskim intenzitetom rada, u 2022. godini iznosila je 34,1%. [↑](#footnote-ref-53)
54. Gordana Matković, Pravci promjena u neposrednoj budućnosti u programima socijalne i dječije zaštite u Crnoj Gori, 2021 [↑](#footnote-ref-54)
55. <https://www.monstat.org/uploads/files/SILC/2021/RELEASE_Survey_on_Income_and_Living_Conditions_EU-SILC_2021.pdf> [↑](#footnote-ref-55)
56. <https://www.monstat.org/uploads/files/SILC/2021/RELEASE_Survey_on_Income_and_Living_Conditions_EU-SILC_2021.pdf> [↑](#footnote-ref-56)
57. Maastricht University (2022). Suzbijanje siromaštva u Crnoj Gori pomoću adekvatne socijalne i dječje zaštite zasnovane na čvrstim pokazateljima: pregled održivih scenarija reformi. Joint SDG Fund *Aktiviraj*. Vlada Crne Gore. [↑](#footnote-ref-57)
58. Roksana Irimija, Dijana Kirjačesku, Sonja Vasić, Analiza multisektorskog odgovora na potrebe djece sa smetnjama u razvoju u Crnoj Gori, UNICEF Crna Gora, 2019 [↑](#footnote-ref-58)
59. Strategija za zaštitu lica sa invaliditetom od diskriminacije i promociju jednakosti za period 2022-2027 sa Akcinom planom za za sporovođenje strategije za 2022-2023. godinu [↑](#footnote-ref-59)
60. Crna Gora Zavod za Zapošljavanje Crne Gore, Izvještaj o radu za 2019. godinu: <http://www.zzzcg.me/wp-content/uploads/2020/01/Izvjestaj-o-radu-ZZZCG-za-2019.-godinu.pdf>. [↑](#footnote-ref-60)
61. Komitet UN za prava lica sa invaliditetom (2017), Zaključna razmatranja na Inicijalni izvještaj Crne Gore o sprovođenju Konvencije UN o pravima lica sa invaliditetom, paragraf 51.a: [↑](#footnote-ref-61)
62. <https://monstat.org/cg/page.php?id=534&pageid=322> [↑](#footnote-ref-62)
63. Strategija socijalne inkluzije Roma i Egipćana 2021-2025, *Ministarstvo za ljudska i manjinska prava*, 2021, Podgorica, Crna Gora. [↑](#footnote-ref-63)
64. [Montenegro Report 2023.pdf (europa.eu)](https://neighbourhood-enlargement.ec.europa.eu/system/files/2022-10/Montenegro%20Report%202022.pdf) (Datum pristupa (09.05.2024.) [↑](#footnote-ref-64)
65. URL: <https://mmp.gov.me/ResourceManager/FileDownload.aspx?rid=417447&rType=2&file=Socio-ekonomski%20poloz%CB%87aj%20Roma%20i%20Egipc%C2%B4ana%20u%20Crnoj%20Gori.pdf> (Datum pristupa 08.05.2024. godine). [↑](#footnote-ref-65)
66. Isto [↑](#footnote-ref-66)
67. Položaj roma i Egipćana u Crnoj Gori, *Institucija Zaštitnika ljudskih prava i sloboda Crne Gore*, 2021, Podgorica, Crna Gora [↑](#footnote-ref-67)
68. URL:[https://op.europa.eu/en/publication-detail/-/publication/66f8eded-7eee-11ee-99ba 01aa75ed71a1/language-en](https://op.europa.eu/en/publication-detail/-/publication/66f8eded-7eee-11ee-99ba%2001aa75ed71a1/language-en) (Datum pristupa 08.05.2024. godine). [↑](#footnote-ref-68)
69. [PowerPoint Presentation (monstat.org)](https://www.monstat.org/userfiles/file/MICS/MNE/mne/Djecji%20rad_Nova%20metodologija_Romska%20naselja.pdf) [↑](#footnote-ref-69)
70. <https://www.cedem.me/wp-content/uploads/2023/12/CEDEM_Analiza_Prava-LGBTIQ-zajednice-u-svijetlu-prakse-ESLJP-dizajn-2.pdf> [↑](#footnote-ref-70)
71. <https://www.monstat.org/uploads/files/demografija/gbv/Saop%C5%A1tenje%20gbv%2025%2011%202022.pdf> [↑](#footnote-ref-71)
72. Economic and Social Council (ECOSOC), Report of the United Nations High Commissioner for Human Rights, Economic, social and cultural rights, UN Doc. E/2018/57, May 2018. [↑](#footnote-ref-72)
73. Zakon o povlastici na putovanje lica sa invaliditetom ("Službeni list Crne Gore", br. 080/08 od 26.12.2008, 040/11 od 08.08.2011, 010/15 od 10.03.2015, 050/17 od 31.07.2017); [↑](#footnote-ref-73)
74. <https://ec.europa.eu/social/main.jsp?catId=1059&langId=en> [↑](#footnote-ref-74)
75. Inicijativa mladih s invaliditetom Boke (2024), Sažetak „Rodno odgovorno budžetiranje u oblastima profesionalne rehabilitacije i zapošljavanja i socijalne i dječje zaštite osoba s invaliditetom”, str. 17: <https://imiboke.me/static/ROB-7a44608b199b4ac567b9e84ff24784b9.pdf>; [↑](#footnote-ref-75)
76. Zakon o socijalnoj i dečjoj zaštiti, član 60, Službeni list [↑](#footnote-ref-76)
77. Pravilnik o bližim uslovima za pružanje i korišćenje, normativima i minimalnim standardima usluga podrške za život u zajednici (“Sl. list Crne Gore”, br. 063/19) [↑](#footnote-ref-77)
78. Pravilnik o bližim uslovima za pružanje i korišćenje, normativima i minimalnim standardima usluga podrške za život u zajednici *(Sl. list CG,, br. 063/19*), član 3. [↑](#footnote-ref-78)
79. Pravilnik o bližim uslovima za pružanje i korišćenje, normativima i minimalnim standardima usluga podrške za život u zajednici *(Sl. list CG,, br. 063/19*), član 34. [↑](#footnote-ref-79)
80. Registar licenciranih pružalaca usluga socijalne i dječje zaštite, https://www.gov.me/dokumenta/0ff6c498-4700-4c13-9406-c5e1dce2207e, 25.04.2024. [↑](#footnote-ref-80)
81. Marina Vujačić, Analiza usluga za OSI i preporuke za unapreðenje trenutnog stanja, Udruženje mladih sa hendikepom Crne Gore 2021. [↑](#footnote-ref-81)
82. Zakon o socijalnoj i dečjoj zaštiti, član 66. [↑](#footnote-ref-82)
83. Plan transformacije JU Zavod „Komanski most“, <https://juzkomanskimost.me/sites/juzkomanskimost.me/files/2022-11/plan_transformacije-20.08.2020.pdf> [↑](#footnote-ref-83)
84. Pravilnik o bližim uslovima za pružanje i korišćenje, normativima i minimalnim standardima usluge smještaja u prihvatilištu-skloništu ("Službeni list Crne Gore", br. 076/19 od 31.12.2019). [↑](#footnote-ref-84)
85. Analiza primjene Zakona o socijalnoj i dječjoj zaštiti (2021); CEED consulting (2022b) [↑](#footnote-ref-85)
86. Analiza primjene Zakona o socijalnoj i dječjoj zaštiti (2021). [↑](#footnote-ref-86)
87. Pravilnik o visini sredstava za razvoj, odnosno finansiranje usluga socijalne i dječje zaštite i kriterijumi za njihovu raspodjelu ("Službeni list Crne Gore", br. 027/13 i 1/15) [↑](#footnote-ref-87)
88. <http://eesp.me/wp-content/uploads/2021/12/Pravci-promjena-u-programima-SDZ-MNE-FINAL.doc> [↑](#footnote-ref-88)
89. CEED Consulting (2021). [↑](#footnote-ref-89)
90. U slučaju na primer pomoći u kući za stare iz nacionalnog budžeta bi se tako izdvajala sredstva za starije od 70 ili 75 godina koji žive u staračkim domaćinstvima i za koje se proceni da imaju potrebu za ovom vrstom podrške, a iz lokalnog za ostale korisnike <http://eesp.me/wp-content/uploads/2021/12/Pravci-promjena-u-programima-SDZ-MNE-FINAL.doc> [↑](#footnote-ref-90)
91. <http://eesp.me/wp-content/uploads/2021/12/Pravci-promjena-u-programima-SDZ-MNE-FINAL.doc> [↑](#footnote-ref-91)
92. CEED Consulting (2021). [↑](#footnote-ref-92)
93. Isto. [↑](#footnote-ref-93)
94. Zakon o socijalnoj i dječjoj zaštiti članovi 113 i 114; Porodični zakon (*Sl. list CG, br. 053/16,* *076/20*). [↑](#footnote-ref-94)
95. Analiza primjene Zakona o socijalnoj i dječijoj zaštiti (2021). [↑](#footnote-ref-95)
96. Pravilnik o organizaciji, normativima, standardima i načinu rada centra za socijalni rad ("Službeni list Crne Gore", br. 058/13 od 20.12.2013, 030/15 od 12.06.2015, 017/16 od 11.03.2016, 043/19 od 31.07.2019) [↑](#footnote-ref-96)
97. IDEAS (2019). Analiza rada centara za socijalni rad. [↑](#footnote-ref-97)
98. Isto [↑](#footnote-ref-98)
99. IDEAS (2019). Šunderić, Ž. Evaluacija sprovođenja Strategije razvoja socijalne i dječje zaštite u Crnoj Gori za period od 2018. do 2022. godine,(2021); Analiza primjene Zakona o socijalnoj i dječjoj zaštiti (2021). [↑](#footnote-ref-99)
100. Šunderić, Ž. Evaluacija sprovođenja Strategije razvoja socijalne i dječje zaštite u Crnoj Gori za period od 2018. do 2022. godine, (2021). [↑](#footnote-ref-100)
101. IDEAS (2019). Analiza rada centara za socijalni rad, str. 78 [↑](#footnote-ref-101)
102. Isto. str 81 [↑](#footnote-ref-102)
103. CEED Consulting (2022). [↑](#footnote-ref-103)
104. Šunderić, Ž. Evaluacija sprovođenja Strategije razvoja socijalne i dječje zaštite u Crnoj Gori za period od 2018. do 2022. godine, (2021). [↑](#footnote-ref-104)
105. Svetska banka i UNICEF (2022). [↑](#footnote-ref-105)
106. IDEAS (2019). Analiza rada centara za socijalni rad, [↑](#footnote-ref-106)
107. Isto. [↑](#footnote-ref-107)
108. Analiza primjene Zakona o socijalnoj i dječjoj zaštiti (2021). [↑](#footnote-ref-108)
109. Svetska banka i UNICEF (2022); IDEAS (2019); Šunderić, Ž. Evaluacija sprovođenja Strategije razvoja socijalne i dječje zaštite u Crnoj Gori za period od 2018. do 2022. godine, (2021); Analiza potreba i mogućnosti za uspostavljanje podrške porodici i usluga koje se pružaju na nivou zajednice za biološke porodice (2021), str..25. [↑](#footnote-ref-109)
110. IDEAS (2019); Analiza primjene Zakona o socijalnoj i dječjoj zaštiti (2021). Nacrt Strategije deinstitucionalizacije (2023) [↑](#footnote-ref-110)
111. Šunderić Ž. Evaluacija sprovođenja Strategije razvoja socijalne i dječje zaštite u Crnoj Gori za period od 2018. do 2022. godine, (2021). [↑](#footnote-ref-111)
112. Raketić D., Višnjić A., (2022). [↑](#footnote-ref-112)
113. IDEAS (2019). Analiza rada centara za socijalni rad, str. 11 [↑](#footnote-ref-113)
114. Svetska banka i UNICEF (2022). [↑](#footnote-ref-114)
115. IDEAS (2019). Analiza rada centara za socijalni rad, str. 87 [↑](#footnote-ref-115)
116. IDEAS (2019); Šunderić, Ž. Evaluacija sprovođenja Strategije razvoja socijalne i dječje zaštite u Crnoj Gori za period od 2018. do 2022. godine,(2021); Analiza primjene Zakona o socijalnoj i dječjoj zaštiti (2021). [↑](#footnote-ref-116)
117. Analiza primjene Zakona o socijalnoj i dječjoj zaštiti (2021). [↑](#footnote-ref-117)
118. Zavod za socijalnu i dječju zaštitu (2020). Analiza minimalnih standarda usluga u sistemu socijalne i dječje zaštite Crne Gore; Analiza primjene Zakona o socijalnoj i dječjoj zaštiti (2021). Zavod za socijalnu i dječju zaštitu (2022b). Analiza licenciranih pružalaca usluga u oblasti socijalne i dječje zaštite u Crnoj Gori. [↑](#footnote-ref-118)
119. Svjetska banka i UNICEF (2022) [↑](#footnote-ref-119)
120. Svjetska banka i UNICEF (2022); CEED Consulting (2021). [↑](#footnote-ref-120)